NADLIMITNÁ ZÁKAZKA realizovaná v zmysle ustanovenia § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(stavebné práce)

**SÚŤAŽNÉ PODKLADY**

Predmet zákazky:

**Rekonštrukcia** **a dostavba areálu FNsP F.D. Roosevelta Banská Bystrica**

SÚŤAŽNÉ PODKLADY

**Zväzok 3**

**POŽIADAVKY OBJEDNÁVATEĽA**

Banská Bystrica, 09 /2023

Obsah

[1. VŠEOBECNÉ INFORMÁCIE 7](#_Toc145339496)

[1.1 Účel a rozsah Diela 7](#_Toc145339497)

[1.2 IDENTIFIKÁCIA A POLOHA STAVBY 9](#_Toc145339498)

[1.2.1 Lokalita 9](#_Toc145339499)

[1.2.3 Stavenisko 11](#_Toc145339500)

[1.2.4 Postup pri odovzdaní a prebraní Staveniska 12](#_Toc145339501)

[1.5 požiadavky objednávateľa 12](#_Toc145339502)

[2. TECHNICKÁ DOKUMENTÁCIA DIELA 14](#_Toc145339503)

[2.1 Projektová Dokumentácia Stavby 14](#_Toc145339504)

[2.2 Normy a Technické Predpisy 15](#_Toc145339505)

[2.2.1 Normy STN EN 15](#_Toc145339506)

[2.3 Dokumentácia Zhotoviteľa 15](#_Toc145339507)

[Akákoľvek výkresová dokumentácia expedovaná v elektronickej verzii bude použiteľná pre ďalšie práce v príslušnom programovom vybavení pre spracovanie DSVS, a pri príprave, realizácii a prevádzkovaní stavby. 15](#_Toc145339508)

[2.3.1 Organizačná schéma 15](#_Toc145339509)

[2.3.2 Harmonogram služieb a prác 16](#_Toc145339510)

[2.3.3 Stavebný denník 17](#_Toc145339511)

[2.3.4 Dokumentácia skutočného stavu (pasport) 18](#_Toc145339512)

[2.3.5 Projektová dokumentácia 18](#_Toc145339513)

[2.4 Kontrola Kvality Vykonaných Prác 26](#_Toc145339514)

[2.4.1 Všeobecné požiadavky 26](#_Toc145339515)

[2.4.2 Kontrolný a skúšobný plán 26](#_Toc145339516)

[2.5 Dokumentácia Skutočného Vyhotovenia Stavby (DSVS) 27](#_Toc145339517)

[2.5.1 Dokumentácia skutočného vyhotovenia (DSV) - všeobecne 27](#_Toc145339518)

[2.5.2 Ďalšia dokumentácia k preberaniu Diela 29](#_Toc145339519)

[2.5.5 Prevádzkové poriadky a príručky pre prevádzku a údržbu 30](#_Toc145339520)

[2.5.6 Školenia 32](#_Toc145339521)

[2.6 Geodetická Dokumentácia 33](#_Toc145339522)

[2.6.1 Geodetické a kartografické práce počas realizácie Diela 33](#_Toc145339523)

[2.6.2 Geodetické zameranie skutočného realizovania - všeobecne 33](#_Toc145339524)

[2.6.3 Geometrické plány 35](#_Toc145339525)

[2.7 Inžinierska Činnosť 36](#_Toc145339526)

[2.7.1 Inžinierska činnosť po nadobudnutie právoplatnosti stavebných povolení pre všetky objekty tvoriace Stavbu 36](#_Toc145339527)

[2.7.2 Inžinierska činnosť počas spracovania realizačného projektu a realizácie Stavby 37](#_Toc145339528)

[2.7.3 Inžinierska činnosť po NADOBUDNUTIE PRÁVOPLATNOSTI KOLAUDAČNÉHO ROZHODNUTIA pre všetky objekty tvoriace Stavbu 38](#_Toc145339529)

[2.8 Schvaľovanie Dokumentácie 40](#_Toc145339530)

[2.9 Výkon autorského dozoru 42](#_Toc145339531)

[3 REALIZÁCIA DIELA 44](#_Toc145339532)

[3.1 Realizácia dočasných priestorov a presun prevádzok do dočasných priestorov 44](#_Toc145339533)

[3.2 Asanačné práce 44](#_Toc145339534)

[3.3 Rozvoj a modernizácia stavby – realizácia stavebných prác 45](#_Toc145339535)

[3.4 Úkony pred začatím prác 51](#_Toc145339536)

[3.5 Povolenia, Licencie, Súhlasy 52](#_Toc145339537)

[3.6 Monitorovanie Existujúcich Ciest a Objektov 52](#_Toc145339538)

[3.7 Prístupové Cesty a Dočasné Uzávery 53](#_Toc145339539)

[3.8 Prepojenie s Existujúcimi Objektmi 53](#_Toc145339540)

[3.9 Oplotenie 53](#_Toc145339541)

[3.10 Existujúce Inžinierske Siete a Objekty 53](#_Toc145339542)

[3.11 Ochrana životného prostredia 54](#_Toc145339543)

[3.11.1 Všeobecne 54](#_Toc145339544)

[3.11.2 Program kontroly a ochrany životného prostredia 55](#_Toc145339545)

[3.11.3 Zmiernenie vplyvu stavebnej činnosti na pozemné komunikácie 57](#_Toc145339546)

[3.11.4 Náklady na zabezpečenie ochrany životného prostredia 57](#_Toc145339547)

[3.12 Ochrana prírody a krajiny 57](#_Toc145339548)

[3.13 Ochrana poľnohospodárskej pôdy 57](#_Toc145339549)

[3.14 Ochrana vôd 57](#_Toc145339550)

[3.15 Ochrana ovzdušia 58](#_Toc145339551)

[3.16 Nakladanie s odpadmi 58](#_Toc145339552)

[3.17 Ochrana pred hlukom a vibráciami 60](#_Toc145339553)

[3.18 Výrub zelene a náhradná výsadba 60](#_Toc145339554)

[3.19 Požiarna bezpečnosť stavieb 60](#_Toc145339555)

[3.20 Ochrana zdravia a bezpečnosť pri práci 61](#_Toc145339556)

[4 Organizačné zabezpečenie Staveniska 63](#_Toc145339557)

[4.1 Všeobecne 63](#_Toc145339558)

[4.2 Organizácia dopravy 64](#_Toc145339559)

[4.3 Spolupráca medzi Zhotoviteľmi stavieb 64](#_Toc145339560)

[5 Zariadenie Staveniska a Zariadenie Zhotoviteľa 66](#_Toc145339561)

[5.1 Zariadenie Staveniska 66](#_Toc145339562)

[5.2 Zariadenie Zhotoviteľa 67](#_Toc145339563)

[5.3 Stroje a strojné zariadenia 67](#_Toc145339564)

[5.4 Zásobovanie vodou 68](#_Toc145339565)

[5.5 Dodávka elektrickej energie 68](#_Toc145339566)

[5.6 Telekomunikačné prostriedky 68](#_Toc145339567)

[5.7 Sociálne a hygienické zariadenia 68](#_Toc145339568)

[5.8 Vypratanie zariadenia Staveniska 69](#_Toc145339569)

[6 Zabezpečenie informovanosti verejnosti 70](#_Toc145339570)

[6.1 Informovanie verejnosti – Základné povinnosti Zhotoviteľa stavby: 70](#_Toc145339571)

[6.2 Informačné a pamätné tabule 70](#_Toc145339572)

[6.3 Propagačný bulletin STAVBY 71](#_Toc145339573)

[6.4 informačný bulletin stavby 71](#_Toc145339574)

[6.6 PREZENTAČNÝ OBJEKT 71](#_Toc145339575)

[6.7 INÉ 72](#_Toc145339576)

[7 Ďalšie časti súťažných podkladov a ekvivalentnosť 74](#_Toc145339577)

**Prílohy:**

01\_DIZAJN MANUAL – architektonické riešenie

02\_TECHNICKA SPEC\ - technická špecifikácia diela

03\_STATIKA\ - statické posúdenie objektu

04\_BREEAM\ - protokol s určením požadovaného stupňa certifikácie

05\_BIM\ - požiadavky na spracovanie a vyhotovenie

06\_PRIESKUMY A POSUDENIA\ - dostupné prieskumy a posúdenia

07\_DOKUMENTACIA\ - dokumentácia DOS, DUR1, DUR2, DSP1, OHL, KRIZ a VYRUB .

08\_DOSS\_PRE\_DUR\ - vyjadrenia dotknutých orgánov k územnému konaniu

09\_POVODNA\_PD\ - skenovaná dobová dokumentácia pôvodných objektov nemocnice

# 1. VŠEOBECNÉ INFORMÁCIE

Požiadavky Objednávateľa definujú základné požiadavky na Dielo a podmienky, za ktorých sa projektové práce a stavebné práce na Diele majú vykonať. Zhotoviteľ je povinný sa s Požiadavkami Objednávateľa, ako aj so všetkými prílohami Zmluvy, definujúcimi Dielo po technickej a kvalitatívnej stránke, špecifikujúcimi osobitných požiadaviek Objednávateľa na dokončené Dielo, vrátane funkčných požiadaviek, kvality a rozsahu a s nimi súvisiacimi dokumentmi dôkladne oboznámiť a zahrnúť všetky náklady spojené so splnením všetkých požiadaviek Zmluvy do jeho Navrhovanej zmluvnej ceny.

## 1.1 Účel a rozsah Diela

Nemocnica s poliklinikou F.D. Roosevelta Banská Bystrica bola zriadená Ministerstvom zdravotníctva SR s účinnosťou od 1. januára 1991 ako štátna rozpočtová organizácia s právnou subjektivitou. S účinnosťou od 1. januára 1995 došlo k zmene zriaďovacej listiny zo štátnej rozpočtovej organizácie na štátnu príspevkovú zdravotnícku organizáciu. Zriaďovacia listina bola NsP F. D. Roosevelta Banská Bystrica vydaná Ministerstvom zdravotníctva SR dňa 18.12.1990 pod číslom 1842/90 – A/II – 1. Organizácia bola zriadená na dobu neurčitú. S účinnosťou od 1. mája 2004 došlo k zmene zriaďovacej listiny, na základe ktorej sa zmenil názov z Nemocnice s poliklinikou F. D. Roosevelta Banská Bystrica na Fakultnú nemocnicu s poliklinikou F. D. Roosevelta Banská Bystrica (ďalej aj „FNsP FDR BB“).

FNsP FDR BB je najväčším ústavným poskytovateľom zdravotnej starostlivosti v Banskobystrickom kraji. Hlavným predmetom činnosti FNsP FDR BB je poskytovanie komplexnej zdravotnej starostlivosti a služieb súvisiacich s poskytovaním zdravotnej starostlivosti z verejných, ako aj z ostatných zdrojov, s orientáciou na pacienta (klienta) za účelom zlepšovania jeho zdravotného stavu a kvality života.

Hlavným predmetom činnosti FNsP FDR BB v zmysle rozhodnutia MZ SR o povolení na prevádzkovanie zdravotníckeho zariadenia zo dňa 14.07.2022 je poskytovanie zdravotnej starostlivosti v tomto rozsahu:

1. poskytovanie zdravotnej ústavnej zdravotnej starostlivosti v špecializačných odboroch a v dome ošetrovateľskej starostlivosti,
2. poskytovanie ambulantnej zdravotnej starostlivosti v špecializovaných ambulanciách v špecializačných odboroch a v certifikovaných pracovných činnostiach,
3. poskytovanie ambulantnej zdravotnej starostlivosti v zariadeniach spoločných vyšetrovacích a liečebných zložiek v špecializačných odboroch,
4. poskytovanie jednodňovej zdravotnej starostlivosti v špecializačných odboroch,
5. poskytovanie zdravotnej starostlivosti v stacionároch v špecializačných odboroch.

Zdravotná starostlivosť je poskytovaná na nasledujúcich organizačných útvaroch:

1. 18 kliník a 5 oddelení poskytujúcich ústavnú starostlivosť,
2. oddelenie odberov orgánov a transplantačných databáz,
3. dom ošetrovateľskej starostlivosti,
4. oddelenie urgentného príjmu (ambulancia pohotovostnej služby pre dospelých, príjem 2. typu pre dospelých),
5. 6 pracovísk SVALZ vrátane oddelenia centrálnych operačných sál a centrálnej sterilizácie, oddelenia zákrokových sál a robotickej chirurgie,centrálneho laboratórneho komplexu (ktorý sa skladá z troch pracovísk - pracovisko klinickej biochémie, klinickej hematológie a klinickej mikrobiológie),
6. 88 špecializovaných ambulancií,
7. 12 pracovísk jednodňovej zdravotnej starostlivosti,
8. nemocničná lekáreň a verejná lekáreň „Naša lekáreň“,
9. transplantačné centrum.

Nemocnica aktuálne disponuje lôžkovým fondom 910 lôžok a 15 lôžkami na dennom psychiatrickom stacionári LÚČ. Ročne má v priemere takmer 34 tisíc hospitalizovaných pacientov, realizuje takmer 465 tisíc ambulantných vyšetrení a 15 tisíc anestézií.

Cieľom FNsP FDR BB je medicínsky efektívne poskytovanie zdravotnej starostlivosti, materiálno-technickým vybavením zohľadňujúcim trendy a hospodárske možnosti, kvalitnými zamestnancami, s dôrazom na pregraduálne a postgraduálne vzdelávanie v prostredí fungujúcich procesov, so zreteľom na hospodárne nakladanie s verejnými zdrojmi.

FNsP FDR BB má v rámci okresu a kraja jedinečné postavenie, nakoľko je v spáde cca 660 tis. obyvateľov jediným koncovým poskytovateľom zdravotnej starostlivosti, pričom poskytuje nadregionálnu zdravotnú starostlivosť aj pacientom mimo Banskobystrického kraja.

Nemocnica v súčasnosti svoju činnosť vykonáva v dvoch areáloch. Pôvodný Starý nemocničný areál, kde sú v samostatných pavilónoch umiestnené dve z medicínskych pracovísk nemocnice, a to Oddelenie infektológie a II. Psychiatrická klinika SZU.

Čo sa týka existujúcich budov v tzv. novom areáli, koncom 60 – tych rokov Ministerstvo zdravotníctva zhodnotilo stav potreby ďalších diagnostických a liečebných kapacít. Na základe tejto skutočnosti vo februári 1968 bola započatá výstavba novej nemocnice s poliklinikou, čím vznikol rozsiahly nemocničný areál na ploche 20 hektárov s kapacitou 1 100 postelí a moderným hospodársko – technickým vybavením. Komplex stavieb, odovzdaný do užívania v rokoch 1981-1982, vyjadruje svojim architektonickým a technickým riešením s dominantou monoblokov, koncepčné ponímanie modernej európskej nemocnice s poliklinikou špičkového typu 70-tych rokov. Budovy v starom nemocničnom areáli, uvoľnené po presťahovaní väčšiny oddelení do nových priestorov, boli stavebne upravené pre onkologické oddelenie, pľúcne, psychiatrické, laboratórne oddelenie lekárskej imunológie a v rokoch 1991-1995 bola dokončená výstavba novej budovy ortopedickej protetiky. V roku 1991 sa už v novom areáli nemocnica vrátila k pôvodnému názvu z roku 1947 – Nemocnica F.D. Roosevelta. Od roku 2004 je nemocnica fakultnou nemocnicou a druhou najväčšou vzdelávacou základňou SZU. Od roku 2002 sa postupne odčlenili niektoré oddelenia, ktoré dnes pôsobia ako samostatné právne subjekty.

Aj vzhľadom k horeuvedenému, bolo ako najoptimálnejšie východisko navrhnutá modernizácii a dostavba nemocnice, ktorá by, v rámci aktuálne voľných a uvoľnených plôch v rámci existujúceho areálu nemocnice, skoncentrovala celú prevádzku do jedného komplexu s cieľom vytvoriť lepšie podmienky pre poskytovanie kvalitnej zdravotnej starostlivosti v súlade so súčasnou úrovňou poznatkov v danej oblasti.

Verejný obstarávateľ zamýšľa realizovať projekt, prostredníctvom ktorého zabezpečí komplexnú projektovú prípravu a realizáciu komplexnej rekonštrukcie a dostavby areálu FNsP F.D. Roosevelta Banská Bystrica formou Design and Build, pri zachovaní štandardov a objemov poskytovanej zdravotnej starostlivosti počas realizácie projektu. FNsP F.D. Roosevelta Banská Bystrica bude nemocnicou s prepracovanou logistikou, s vysoko efektívnou prevádzkou a prepracovaným manažmentom pacienta. Predmetom zákazky bude vyhotovenie diela tak, ako bude definované v zmluve o dielo a v týchto súťažných podkladoch, najmä návrh a vypracovanie príslušnej dokumentácie, výkon inžinierskych činností a autorského dozoru, vykonanie stavebných prác, parciálne dodanie technologických zariadení v zmysle príloh a realizácia súvisiacich plnení.

Účelom navrhovanej verejnej práce je výstavba nemocnice s napojením na jestvujúce nemocničné bloky a revitalizácia dotknutého územia stavbou. Umiestnenie verejnej práce v tomto území má vybudovať v strednodobom horizonte nemocnicu s funkčným dizajnom, ktorá bude mať charakter excelentného klinického pracoviska, efektívne zvládnuté podporné procesy vrátane logistiky pacientov a zamestnancov, čím zlepší prístup k zdravotnej starostlivosti.

Budova svojím významom zásadne ovplyvní a podmieni potenciálny rozvoj celého územia. V rámci riešenia projektu sú zahrnuté aj investície na zabezpečenie technickej infraštruktúry v území v súlade s UPN mesta Banská Bystrica. V predmetnom území sa nachádzajú stavby a objekty, ktoré je potrebné asanovať resp. rekonštruovať. Lokalita sa nachádza v areáli FNsP F.D. Roosevelta Banská Bystrica na námestí Ludvíka Svobodu č. 1, v katastrálnom území Banská Bystrica (801062).

Základným cieľom verejnej práce je vybudovať v strednodobom horizonte nemocnicu s plnofunkčným dizajnom, ktorá bude mať charakter excelentného pracoviska, v ktorom budú implementované nové štandardy v zdravotnej starostlivosti, vo vzdelávaní a vo výskumno-vývojových aktivitách. FNsP F.D. Roosevelta Banská Bystrica má všetky predpoklady pre vytvorenie nemocnice tohto typu, ktorá bude adekvátne a rýchlo reagovať na neustále sa meniace požiadavky na poskytovanie zdravotníckych služieb. FNsP F.D. Roosevelta Banská Bystrica bude, v súlade s celosvetovým trendom, pracoviskom s unikátnym dizajnom, prepracovanou logistikou pacientov, zamestnancov, materiálu, najmodernejšími postupmi, a sofistikovanou IT infraštruktúrou (smart riešenia), pri rešpektovaní základných hodnôt klienta/pacienta a s minimálnym vplyvom na životné prostredie.

Účelom Diela je Rekonštrukcia a dostavba areálu FNsP F.D. Roosevelta Banská Bystrica v súlade s nasledovnými požiadavkami:

Podmienky Záverečného stanoviska EIA (Príloha 07\_DOKUMENTACIA\ - dokumentácia DOS, DUR1, DUR2, DSP1, OHL, KRIZ a VYRUB).

## 1.2 IDENTIFIKÁCIA A POLOHA STAVBY

### 1.2.1 Lokalita

Fakultná nemocnica s poliklinikou F.D. Roosevelta Banská Bystrica, so sídlom Nám. L. Svobodu č. 1, 975 17 Banská Bystrica, zriadená Zriaďovacou listinou Ministerstva zdravotníctva SR č. 1842/90-A/II – 1 z 18.12.1990 v znení neskorších zmien plánuje v Banskobystrickom kraji, Okres Banská Bystrica, Obec Banská Bystrica, katastrálne územie Banská Bystrica, na parcelách č.:

KN-C a KN-E:

**DUR1:**

2590/48, 2590/8, 2590/13, 2590/10, 2590/11, 2590/5, 2590/15, 2590/7, 2617/18, 2590/16, 2590/6, 2590/68, 2590/37, 2590/69, 2590/98, 4-1126/5, 4-1126/4, 4-1126/10, 2590/67, 2590/9, 2590/14, 2590/36, 2590/178, 2590/47, 2590/179, 2590/110, 2590/109, 2590/95, 2590/78, 2590/79, 5527/4, 2617/7

**DUR2:**

2590/48, 2590/8, 2590/13, 2590/10, 2590/11, 2590/5, 2617/18, 2590/16, 2590/6, 2590/47, 2590/15, 2590/7, 2590/38, 2590/68, 2590/37, 2590/69, 2590/98, 4-1126/5, 4-1126/4, 4-1126/10, 2590/110, 2590/109, 2590/95, 2617/7

**OHL:**

2539, 2538, 2537/2, 2540/2

2540/9

Rekonštrukciu a dostavbu areálu Fakultnej nemocnice s poliklinikou F.D. Roosevelta Banská Bystrica.

1.2.2 Geologické a hydrogeologické podmienky

Podľa regionálneho členenia Západných Karpát a severných výbežkov Panónskej panvy sa skúmané územie zaraďuje do veporského pásma a nachádza sa v hronskom synklinóriu. Na geologickej stavbe skúmaného územia sa podieľajú komplexy mezozoika a kvartéru.

Mezozoikum

Podložie deluviálnych sedimentov je tvorené horninami mráznického súvrstvia. Mráznické súvrstvie je tvorené sivými, slienitými škvrnitými vápencami s nepravidelnými polohami slieňovcov a slienitých bridlíc. Ojedinele sa môžu vyskytovať sivé ramsauské dolomity. Vápence sú väčšinou lavicovité, často silne zbridličnatené a tektonizované. Farba karbonátu závisí od množstva ílovitej, železitej a organickej prímesi v sedimente, od fialovasto po hnedosivú. V spodnej časti súvrstvia sú bežné polohy organoklastických vápencov turbiditného pôvodu. Hrúbka súvrstvia je 30 – 40 m, niekedy i väčšia.

Kvartér

Štrkovo – piesčité fluviálne akumulácie vyšších stredných terás niektorých väčších tokov sú najmä v pahorkatinných úsekoch, ale aj vo vnútrohorských kotlinách a kotlinách, pokryté premenlivou vrstvou alochtónneho eolicko – fluviálneho, eolického, eolicko – deluviálneho až deluviálno – fluviálneho materiálu. Smerom k povrchu fluviálnych sedimentov nižších stredných terás sa jednotlivé frakcie zjemňujú. Pribúdajú drobné žltosivé piesčité štrčíky. V nadloží sú piesky spravidla prekryté tenkou polohou deluviálych splachov. Ide o bližšie nerozlíšené silty alebo preplavenú spraš. Na iných miestach tvoria povrch terás plošne rozsiahlejšie ílovité piesky a ich nadložie tvorí prachovito až jemnopiesčitý vápnitý silt.

Hydrogeologické pomery

V skúmanom území sa nachádzajú horninové komplexy s veľmi rozdielnymi hydrogeologickými vlastnosťami. Možno v ňom rozlíšiť v zásade dva systémy, líšiace sa svojou genézou a hydraulickými parametrami. Sú to:

1. Hydrogeologický komplex mezozoika
2. Hydrogeologický komplex kvartéru

HG komplex mezozoika je zastúpený vápencami mráznického súvrstvia a predstavuje podložie kvartérneho hydrogeologického komplexu. Tvoria ho silne zbridličnatené a lavicovité vápence, ojedinele organoklastické, ktoré sú prevažne silne tektonicky porušené. Priepustnosť komplexu je puklinová a hladina podzemnej vody prevažne voľná.

Hydrogeologický komplex kvartéru je tvorený deluviálnymi sedimentami pleistocénneho až holocénneho veku, ktoré majú medzizrnovú priepustnosť. Podzemné vody sú dotované prítokmi z terasových stupňov, Ďalej priamou infiltráciou zrážok a v príbrežnej zóne tiež infiltráciou z povrchového toku počas vysokých vodných stavov.

Podľa hydrogeologickej rajonizácie patrí širšie okolie do 2 hydrogeologických rajónov: Q80 – Kvartér nivy Hrona a Slatiny od Slovenskej Ľupče po Tlmače a MG 077 – Mezozoikum a paleozoikum Starohorských vrchov a severnej časti Zvolenskej kotliny. Rajón je budovaný nivnými sedimentmi rieky Hron a karbonátmi s rôznym stupňom zvetrania. Hrúbka sedimentov dosahuje 4 – 8 m, ojedinele i nad 10 m. Hlavný zvodnený horizont, tvorený štrkopiesčitými sedimentmi je prikrytý náplavovými siltami hrúbky 0,5 – 3,0 m. Hrúbka vrstvy mezozoických hornín dosahuje niekoľko desiatok metrov.

V zmysle rámcovej smernice o vodách 2000/60/ES a nariadenia vlády SR č. 452/2019 Z.z., ktorým sa mení a dopĺňa nariadenie vlády SR č. 282/2010 Z.z.m ktorým sa ustanovujú prahové hodnoty a zoznam útvarov podzemných vôd, patria podzemné vody vo fluviálnych náplavoch do útvaru kvartérnych sedimentov SK1000700P „Medzizrnové podzemné vody kvartérnych náplavov Hrona a jeho prítokov“, pri predkvárternych horninách je to útvar SK200280FK „Puklinové a krasovo-puklinové podzemné vody Nízkych Tatier a Slovenského Rudohoria“.

Na základe zistenej geologickej stavby, inžinierskogeologických a hydrogeologických pomerov navrhujeme objekt zakladať hĺbkovo, na pilótach votknutých, resp. opretých do mezozoických hornín, ktoré boli zdokumentované v hĺbke 4,5 m p.t.

Podzemná voda v skúmanom území nebola inžinierskogeologickým prieskumom zdokumentovaná. Podzemná voda v skúmanom území je viazaná na rozpukané, tektonicky porušené horniny, ktoré sa nachádzajú vo väčších hĺbkach pod terénom. Podľa čl. 20 normy STN 731001 sú základové pomery staveniska jednoduché, nakoľko sa vlastnosti základovej pôdy v rozsahu staveniska významne nemenia a geologické vrstvy majú približne rovnakú hrúbku. Pre zakladanie budovy nemocnice sú vhodné skalné vrstvy.

Nakoľko sa nepredpokladá výskyt HPV, odvodnenie stavebnej jamy bude len pre potreby odvodu atmosférických zrážok. Je ho možné riešiť súborom dočasných čerpacích jímok a drenážnych rigolov z makadamu, obaleného separačnou geotextíliou situovaných tak, aby zabezpečili plošné odvodnenie zo stavebnej jamy do statických prvkov základových konštrukcií.

Čerpacie jímky a rigoly bude potrebné rozmiestniť tak, aby bola možnosť reagovania na pracovné postupy počas stavebných prác. Čerpacie jímky odčerpávať kalovým Čerpadlom do infiltračných studní. Odvedené čerpané podzemné vody spätne zapojiť do prirodzeného obehu podzemných vôd v podzemí. Opätovné začlenenie týchto vôd do vodného cyklu je navrhnuté z dôvodu ochrany životného prostredia a snahy zachovania súčasného stavu okolitého ekosystému .Bližší popis je uvedený v Záverečnej správe Geologickej úlohy, ktorá je súčasťou časti 06\_Prieskumy a posúdenia.

### 1.2.3 Stavenisko

Navrhované kapacity, plošná a priestorová bilancia

Celková plocha areálu: 214 031m2

Celková výmera riešeného územia: 42138,91 m2

Zastavané plochy nových objektov celkom:

* z toho zastavaná plocha blokom F (SO – 001): 14 209,29 m2
* z toho zastavaná plocha blokmi P, K, I (SO – 002, SO – 003, SO – 005): 6 316,59 m2
* z toho zastavaná plocha blokom L (SO – 001): 477,35 m2
* z toho zastavaná plocha kyslíkovej stanice (SO – 803): 157,08 m2

Zastavaný objem: 501 770,95 m3

Navrhované spevnené plochy mimo zastavanej plochy objektami:948,60 m2

Maximálna výška objektu: 45,170 m

Navrhovaná plocha zelene mimo zastavenej plochy objektami: 9 637,99 m2

Navrhovaná plocha zelene na strechách objektov (min. hrúbka substrátu 300mm) 15 812,16 m2

Podlažnosť celkom: 12 + heliport(opcia)

Z doteraz uzavretých zmlúv nevyplývajú pre Zhotoviteľa žiadne záväzky.

Objednávateľ požaduje zabezpečiť stavenisko proti neoprávnenému vstupu cudzích osôb podľa príslušných právnych predpisov. Zároveň musí zhotoviteľ po prebratí staveniska zabezpečiť dočasne možný pohyb osôb v areáli staveniska v objektoch a pre objekty, ktoré budú do času prevedenia stavebných úprav na hospodárskom areáli a v areáli a objektoch nemocnice stále v prevádzke nemocnice. Prevádzka oddelení bude plynule nadväzovať na pokračovanie v svojej činnosti až po zhotovení rekonštrukčných prác na stavebných objektoch, ktoré budú prevádzky schopné. Objednávateľ zabezpečí presťahovanie prevádzok do zhotovených stavebných objektov. Toto obmedzenie nebude trvalé a zhotoviteľ po presťahovaní prevádzok do dočasných priestorov zabezpečí stavenisko proti neoprávnenému vstupu cudzích osôb podľa príslušných právnych predpisov.

### 1.2.4 Postup pri odovzdaní a prebraní Staveniska

Objednávateľ odovzdá Stavenisko Zhotoviteľovi v zmysle ustanovení podmienok Zmluvy Zápisnicou o odovzdaní a prebratí Staveniska.

Objednávateľ bude odovzdávať jednotlivé časti Staveniska Zhotoviteľovi na základe Harmonogramu prác Zhotoviteľa a po obdržaní písomnej žiadosti Zhotoviteľa.

Objednávateľ (prostredníctvom zodpovednej osoby) odovzdá preberacím protokolom Zhotoviteľovi body vytyčovacej siete, ktoré bude Zhotoviteľ počas Lehoty výstavby udržiavať. V prípade požiadaviek Zhotoviteľa na zhustenie bodov počas výstavby si Zhotoviteľ zabezpečí požadované naviac body (vybudovanie aj zameranie) na vlastné náklady. Zhotoviteľ je povinný vykonať geodetické zameranie bodov vytyčovacej siete. Zhotoviteľ je povinný vykonať vytýčenie existujúcich a prekladaných inžinierskych sietí v projektovanom rozsahu.

## 1.5 VYNÚTENÉ A VYVOLANÉ INVESTÍCE

Pred samotným začatím výstavby vzhľadom na postupnosť prác a asanáciu časti pôvodných objektov nemocnice, ktoré momentálne slúžia prevádzke nemocnice, bude Zhotoviteľ povinný realizovať nasledovné vynútené investície:

* + Reorganizácia dopravy a vybudovanie dvoch objektov vrátnice na východnom a západnom konci areálu
  + Vybudovanie Administratívno prevádzkového objektu (viď požiadavka na stavenisko 1.2.3)
  + Vybudovanie dočasného odpadového hospodárstva v rámci 2.PP a 1.PP bloku D1
  + Modernizácia hospodárskeho objektu nemocnice pre dočasné umiestnenie referátu údržby (viď požiadavka na stavenisko 1.2.3)
  + Osadenie a napojenie dočasného náhradného zdroja elektrickej energie nad energoblokom
  + Vybudovanie dočasných terénnych schodov rampy pre peších pacientov zo zastávky na námestí Ludvíka Svobodu
  + Vybudovanie dočasných spevnených plôch v západnej a južnej časti areálu pre potrebu zabezpečenia príjazdu sanitiek, pacientov, personálu a techniky k detskej fakultnej nemocnici s poliklinikou.
  + Vybudovanie dočasných priestorov pre tabletovanie stravy pre pacientov na 1.PP v bloku B (viď požiadavka na stavenisko 1.2.3)
  + Vybudovanie dočasných priestorov pre stravovanie zamestnancov vo vestibule na 1.NP bloku B (viď požiadavka na stavenisko 1.2.3)
  + Vybudovanie prekládky nízkotlakého areálového rozvodu plynu obchádzajúcej objekty určené na asanáciu.
  + Vybudovanie prekládky medicínskeho rozvodu kyslíka obchádzajúcej objekty určené na asanáciu,

a následné vyvolané investície:

* + Stavebné úpravy časti fasády a časti interiéru Detskej fakultnej nemocnice Banská Bystrica pre dosiahnutie vyhovujúcich svetlotechnických podmienok
  + Výmena a doplnenie umelého osvetlenia a úprava fasády do súkromného objektu Ortotech pre dosiahnutie vyhovujúcich svetlotechnických podmienok a úprava fasády v spojení objektu s búranými objektami
  + Presun a modernizácia pôvodnej fontány vrátane novej vodnej technológie.
  + Vybudovanie dopravného napojenia areálu FNsP F.D.R. Banská Bystrica na štátnu cestu II/578
  + Presun a zapracovanie pôvodných drevených fresiek zo vstupnej haly bloku B do interiéru novo navrhovanej nemocnice.

# 2. TECHNICKÁ DOKUMENTÁCIA DIELA

Zhotoviteľ bude zodpovedný za návrh technického riešenia Diela, za vypracovanie Dokumentácie Zhotoviteľa, zabezpečenie dokumentov potrebných na splnenie všetkých úradných schválení a s nimi súvisiacich inžinierskych činností, za vypracovanie technickej dokumentácie Zhotoviteľa, za realizáciu stavebných prác a odstránenie vád na Diele a za to, že v jeho súťažnej ponuke boli zahrnuté všetky práce súvisiace s realizáciou Diela, ktoré vykoná/zabezpečí v súlade so Zmluvou.

Zhotoviteľ je povinný zabezpečiť všetky ďalšie činnosti/práce a dodať všetky dokumenty a dokumentácie vyplývajúce alebo požadované počas spracovávania Dokumentácie Zhotoviteľa a na základe Dokumentácie Zhotoviteľa ako aj zo stanovísk/rozhodnutí a úradných schválení k predmetu Diela vydaných a k úradným schváleniam predmetu Diela potrebných, ktoré nie sú uvedené v Zmluve, ale vyplývajú zo Zmluvy, a sú nevyhnutné pre vyhotovenie, dokončenie Diela a odstránenie vád ako aj pre bezpečnú prevádzku Diela.

## 2.1 Projektová Dokumentácia Stavby

Dokumentácia poskytnutá Objednávateľom (DPO) pozostáva z nasledovných podkladov:

* DUR1 – dokumentácia pre územné rozhodnutie vybraných stavebných objektov
* DUR2 – dokumentácia pre územné rozhodnutie rozhodujúcich stavebných objektov
* DSP1 – dokumentácia pre stavebné povolenie vybraných stavebných objektov nadväzujúca na DUR1
* DOS – dokumentácia pre odstránenie stavieb
* OHL – dokumentácia pre ohlásenie stavebných úprav na hospodárskom objekte
* KRIZ – dokumentácia pre stavebné povolenie dopravného napojenia areálu FNsP F.D.R. Banská Bystrica na štátnu cestu II/578
* VYRUB – dokumentácia pre výrubové povolenie – náhradná výsadba

, ktorá tvorí prílohu č. 07\_DOKUMENTACIA\ - povoľovacia dokumentácia DOS, DUR1, DUR2, DSP1, OHL, KRIZ a VYRUB týchto Požiadaviek Objednávateľa.

Objednávateľ pre stavebné objekty označené ako (DUR1 a DSP1) v článku 2.3.5.1 týchto Požiadaviek Objednávateľa zabezpečí počas procesu verejného obstarávania vydanie stavebného povolenia. Dokumentáciu súvisiacu s konaniami o povolení stavby podľa predchádzajúcej vety poskytne Objednávateľ Zhotoviteľovi najneskôr ku dňu uzavretia Zmluvy o dielo a táto dokumentácia sa jej odovzdaním Zhotoviteľovi stáva súčasťou DPO.

Objednávateľ pre stavebné objekty označené ako (DUR2) v článku 2.3.5.1 týchto Požiadaviek Objednávateľa zabezpečí počas procesu verejného obstarávania vydanie územného rozhodnutia. Dokumentáciu súvisiacu s konaním o vydanie územného rozhodnutia podľa predchádzajúcej vety poskytne Objednávateľ Zhotoviteľovi najneskôr ku dňu uzavretia Zmluvy o dielo a táto dokumentácia sa jej odovzdaním Zhotoviteľovi stáva súčasťou DPO.

Objednávateľ pre stavebné objekty označené ako (OHL) v článku 2.3.5.1 týchto Požiadaviek Objednávateľa zabezpečí počas procesu verejného obstarávania ohlásenie stavebných úprav. Dokumentáciu súvisiacu s ohlásením stavebných úprav podľa predchádzajúcej vety poskytne Objednávateľ Zhotoviteľovi najneskôr ku dňu uzavretia Zmluvy o dielo a táto dokumentácia sa jej odovzdaním Zhotoviteľovi stáva súčasťou DPO.

Zhotoviteľ dodá Objednávateľovi Dokumentáciu Zhotoviteľa (DZ), pozostávajúcu z dokumentácie špecifikovanej v článku 2.3 až  2.6 týchto Požiadaviek Objednávateľa, príručiek pre prevádzku a údržbu – podčl. 5.7 Zmluvných podmienok a z dokumentov potrebných na splnenie všetkých úradných schválení, resp. na zabezpečenie súladu s nimi, napr. z plánov: Havarijný plán; Povodňový plán, Plán požiarnej ochrany, Plán odpadového hospodárstva, Plán bezpečnosti a ochrany zdravia pri práci, Plán kvality, Plán užívania verejnej práce, Environmentálny plán a pod.

Zhotoviteľ zabezpečí splnenie podmienok, uvedených v predmetných dokladoch a ostatných doplňujúcich dokladoch vydaných v priebehu vypracovania DSP, podmienok vyplývajúcich zo stavebného povolenia a dokladoch počas výstavby vydaných dotknutými organizáciami, stavebnými úradmi či orgánmi štátnej správy.

Zhotoviteľ je povinný vydať všetky oznámenia a zaobstarať všetky povolenia, licencie a súhlasy požadované Právnymi predpismi týkajúcimi sa vyhotovenia a dokončenia Diela, odstránenia akýchkoľvek vád, ako aj pre zabezpečenie bezpečnej prevádzky Diela v súlade so Zmluvou.

## 2.2 Normy a Technické Predpisy

Zhotoviteľ je zodpovedný za to, že Dielo a jeho všetky Materiály a Technologické zariadenia (stavebné výrobky) a práce súvisiace s Dielom budú v súlade so špecifikáciami posledných vydaní slovenských technických noriem (STN), európskych noriem (EN), ISO noriem, zákonov, vyhlášok, nariadení alebo iných všeobecne záväzných predpisov a v súlade s Požiadavkami Objednávateľa.

Ak je v Požiadavkách Objednávateľa odkaz na konkrétne normy alebo právne predpisy, budú platiť ustanovenia posledného súčasného vydania alebo revidovaného/doplneného vydania príslušných noriem alebo právnych predpisov, ktoré sú platné k Základnému dátumu v zmysle Zmluvných podmienok. Pokiaľ v priebehu projektovania a výstavby dôjde k revízii noriem alebo iných predpisov, Zhotoviteľ je povinný upozorniť Stavebný dozor a Objednávateľa na túto skutočnosť a čakať na pokyn Objednávateľa ohľadne ďalšieho postupu. Zhotoviteľ je povinný zaobstarať si všetky potrebné normy a predpisy.

**V prípade potreby môže Objednávateľ alebo Stavebný dozor požiadať Zhotoviteľa aby uviedol označenie príslušnej normy alebo predpisu, ktorý použil.**

### 2.2.1 Normy STN EN a vyhlášky

Informácie a záväzné požiadavky na spracovanie Projektovej dokumentácie Zhotoviteľa v súvislosti s Normami ST EN a vyhláškami sú upravené v Prílohe 2\_TECHNICKA SPEC\ - technická špecifikácia diela.

## 2.3 Dokumentácia Zhotoviteľa

Zhotoviteľ bude zodpovedný za vypracovanie Dokumentácie pre stavebné povolenie (DSP) a Dokumentácie pre realizáciu stavby (DRS) pre všetky súčasti predmetného Diela.

Odsúhlasená DSP a DRS bude pre Objednávateľa dodaná v šiestich vyhotoveniach v tlačenej aj digitálnej forme na USB nosiči vo formáte \*.pdf. a \*.dwg.

V prípade potreby zmien územného rozhodnutia, zmien stavby pred dokončením a služieb/činností z toho vyplývajúcich je Zhotoviteľ zodpovedný aj za vybavenie týchto nových rozhodnutí ako aj za vyprojektovanie súvisiacej projektovej dokumentácie, tak, aby Dielo bolo dokončené pre účely a v kvalite, ako je to definované v Zmluve. Podrobnejšie požiadavky sú uvedené v ostatných častiach Požiadaviek Objednávateľa.

Základné požiadavky na spracovanie Dokumentácie Zhotoviteľa sú uvedené v UNIKA.

### Akákoľvek výkresová dokumentácia expedovaná v elektronickej verzii bude použiteľná pre ďalšie práce v príslušnom programovom vybavení pre spracovanie DSVS, a pri príprave, realizácii a prevádzkovaní stavby.

### 2.3.1 Organizačná schéma

Do 14 dní od Dátumu začatia prác v zmysle podčlánku 8.1. zmluvných podmienok, Zhotoviteľ predloží Objednávateľovi a Stavebnému dozoru kompletnú organizačnú schému Personálu Zhotoviteľa personálne obsadenú v zmysle ponuky uchádzača, ktorý plánuje použiť pri realizácii Zmluvy, spolu s podrobnosťami a kontaktmi na kľúčových odborníkov – Riaditeľ stavby, Hlavný inžinier projektu 1, Hlavný inžinier projektu 2, Hlavný stavbyvedúci 1, Hlavný stavbyvedúci 2, Koordinátor BIM, a nekľúčových odborníkov kontrakt manažér, cenový špecialista, špecialista na: zemné práce, zakladanie, špecialista: hydroizolácie, špecialista: fasády, výplne otvorov, špecialista: kvalitár, geotechnik, statik, špecialista na protipožiarne zabezpečenie stavby, Odborník na technologické a riadiace systémy, Inžinier pre zabezpečenie kvality, Autorizovaný geodet, Autorizovaný bezpečnostný technik, koordinátor bezpečnosti, environmentálny špecialista, špecialista na nároky, kvantitár a iní odborníci potrební na výkon projekčnej a stavebnej činnosti (Odborník na inžinierske siete, zdravotechnické inštalácie; vykurovanie, chladenie, vzduchotechnika; elektroinštalácie – silnoprúd, slaboprúd; rozvody zdravotníckych plynov; odpadové hospodárstvo (likvidácia odpadov); komunikácie a spev. plochy, dopravné značenie, špecialista na majetkoprávne vysporiadanie,....). V organizačnej schéme je Zhotoviteľ povinný uviesť v akom právnom vzťahu k Zhotoviteľovi sú jednotliví kľúčoví aj nekľúčoví pracovníci na stavbe. Kľúčoví odborníci Zhotoviteľa sú odborníci uvedení v ponuke Zhotoviteľa, ktorými Zhotoviteľ preukazoval splnenie podmienok účasti týkajúce sa technickej spôsobilosti kľúčových odborníkov Zhotoviteľa pre účely riadenia, koordinácie a kontroly činnosti ostatného personálu Zhotoviteľa počas projektových prác a realizácie stavebných prác. Minimálne 14 dní pred akoukoľvek plánovanou zmenou v organizačnej štruktúre a ostatných podrobností požadovaných Zmluvou predloží Zhotoviteľ návrh tejto zmeny Objednávateľovi a Stavebnému dozoru na odsúhlasenie, pričom na zmenu kľúčových odborníkov na stavbe sa vyžaduje podpísanie dodatku k Zmluve. Náplň práce kľúčových odborníkov Zhotoviteľa je špecifikovaná v Prílohe č. 7 k Zmluve o dielo.

### 2.3.2 Harmonogram prác

Zhotoviteľ je povinný v zmysle podčlánku 8.3 Zmluvných podmienok pri podpise Zmluvy spracovať podrobný Harmonogram prác vrátene príloh a predložiť ho Objednávateľovi a Stavebnému dozoru. Harmonogram prác vrátane príloh bude pripravený v súlade s požiadavkami Zmluvy a bude zohľadňovať klimatické podmienky (vrátane zimného obdobia a zimných opatrení), geologické, hydrologické podmienky (hladiny podzemných vôd) v predmetnej oblasti.

Zároveň sa požaduje, aby Harmonogram prác vrátane príloh bol spracovaný tak, aby Zhotoviteľovi umožňoval postupnú kompletizáciu jednotlivých zhotovovaných častí Diela.

Harmonogram prác vrátane príloh bude dostatočne detailný s uvedením údajov a vzájomných väzieb zobrazujúcich následnosti medzi jednotlivými činnosťami, ktoré sú potrebné k určeniu **kritickej cesty** ako aj grafické znázornenie kritickej cesty, t.j. časovú postupnosť (nie len zoznam) zabezpečenia vyhotovenia požadovanej Dokumentácie Zhotoviteľa, podľa jednotlivých častí Diela vrátane jej predloženia na odsúhlasenie, Inžinierskej činnosti vrátane stavebného povolenia, majetkovoprávného vysporiadania, ak také vyplynie z technického riešenia Zhotoviteľa, zabezpečenia potrebných súhlasov, vyjadrení a odsúhlasenia Dokumentácie Zhotoviteľa, prác na jednotlivých častiach stavby a navrhovaný časový plán s technologickou a časovou nadväznosťou v súlade s požadovanou technológiou výstavby (resp. technológiou výstavby navrhovanou Zhotoviteľom stavby) a Lehotou výstavby a pod ~~a~~ **kumulatívnu krivku nákladov (S-krivka)**, ktorá bude vychádzať z odhadovaných nákladov na každú časť stavby, kvôli umožneniu efektívnej kontroly plnenia postupu prác a možných rizikových faktorov súvisiacich s predĺžením Lehoty výstavby.

**Grafický harmonogram** výstavby bude vyhotovený vo forme sieťového harmonogramu vypracovaného vo formáte \*.mpp a \*.pdf s jasne vyznačenou kritickou cestou, ktorú budú vytvárať príslušné časti stavby.

**Kumulatívna krivka nákladov** (S-krivka) v eur, bude vychádzať z časového sledu zhotovenia jednotlivých častí stavby (tak ako budú plánované v grafickom harmonograme výstavby) a ním prislúchajúcim odhadovaným nákladom. Na horizontálnej osi S-krivky bude Lehota výstavby Diela (v mesiacoch) a na vertikálnej osi budú odpovedajúce odhadované kumulované náklady za príslušný mesiac.

Zhotoviteľ je plne zodpovedný za ním predložený Harmonogram prác a následné plnenie jednotlivých činností. Stavebný dozor ani Objednávateľ tento dokument neschvaľujú ale môžu mať výhrady, ak predložený Harmonogram prác nezodpovedá požiadavkám Zmluvy a bude zrejmé, že Dielo sa podľa predloženého Harmonogramu prác nebude dať v zmluvných termínoch ukončiť. V takom prípade je na základe pokynu Stavebného dozoru Zhotoviteľ povinný Harmonogram prác vrátane príloh prepracovať tak, aby bol plne v súlade so Zmluvou. Zhotoviteľ predloží Harmonogram prác vrátane príloh aj v elektronickej forme vo formáte \*.mpp a \*.pdf.

2.3.2.1 Harmonogram postupu výroby a dodania hlavných Technologických zariadení

Harmonogram prác bude obsahovať termíny a postup výroby a dodania hlavných Technologických zariadení, postup výstavby, skúšok, spúšťania do prevádzky, prebratia podľa požiadaviek Objednávateľa týkajúcich sa prebratia Diela alebo jeho častí, po jednotlivých objektoch, Lehoty na oznámenie vád, so zohľadnením a vyznačením kľúčových míľnikov v zmysle podčlánku. 8.3 Zmluvných podmienok.

Ďalej bude obsahovať postup činností vykonávaných Priamymi Subdodávateľmi, (pri Technologických zariadeniach stavebnej pripravenosti k montáži a termíny spätného odovzdávania po montáži, za účelom dokončenia a odskúšania stavebných súborov; začiatku montážnych prác technológií, skúšok typu a pod.).

Pri technologických zariadeniach/prevádzkových súboroch bude Harmonogram prác obsahovať samostatne termíny stavebnej a montážnej pripravenosti a dodávku/montáž technológie, vrátane termínov spätného odovzdávania po montáži za účelom dokončenia a odskúšania stavebných súborov.

Harmonogram prác bude obsahovať dátum vyhotovenia a podpis predstaviteľa Zhotoviteľa.

2.3.2.2 Harmonogram prípravy projektovej dokumentácie a inžinieringu (schvaľovacích procesov)

Harmonogram prác bude obsahovať podrobnosti postupu projektových prác vrátane plánovaného časového harmonogramu zabezpečenia Dokumentácie Zhotoviteľa podľa jednotlivých častí Diela a jej predloženia na preskúmanie a odsúhlasenie a jej dodania (v súlade s čl. 2.8 týchto Požiadaviek Objednávateľa); zabezpečenia inžinierskej činnosti vrátane majetkovoprávneho vysporiadania (v súlade s čl. 2.7 týchto Požiadaviek Objednávateľa), ak také vyplynie z technického riešenia Zhotoviteľa, zabezpečenia potrebných súhlasov, vyjadrení a odsúhlasenia Dokumentácie Zhotoviteľa.

Ďalej bude obsahovať tabuľkový zoznam s počtom pracovníkov rozdelených v členení podľa profesií, ktorí sa budú podieľať na príprave projektovej dokumentácie a inžinieringu.

Harmonogram prác bude obsahovať dátum vyhotovenia a podpis predstaviteľa Zhotoviteľa.

### 2.3.3 Stavebný denník

Zhotoviteľ je v súlade s podčlánkom 4.26 Zmluvných podmienok povinný počas celej Lehoty výstavby viesť Stavebný denník v písomnej aj v elektronickej forme. Pri vedení Stavebného denníka sa budú zmluvné strany riadiť ustanoveniami § 46d Stavebného zákona a § 28 vyhl. MŽPSR č. 453/2000 Z. z., ktorou sa vykonávajú niektoré ustanovenia Stavebného zákona. Stavebný denník bude tvoriť súčasť Dokumentácie Zhotoviteľa uloženej na Stavenisku. Bude obsahovať záznamy o všetkých podstatných udalostiach, ktoré nastali počas výkonu prác na realizácii Diela.

Za vedenie Stavebného denníka zodpovedný je výlučne Zhotoviteľ. Zápisy do Stavebného denníka môžu urobiť nasledovné oprávnené alebo poverené osoby:

* Zhotoviteľ, Objednávateľ, Stavebný dozor,
* koordinátor bezpečnosti práce, štátne kontrolné orgány,
* správcovia/prevádzkovatelia inžinierskych sietí,
* stavebný úrad.

Zhotoviteľ je zodpovedný aj za vedenie záznamov o dodávkach a montáži strojov a zariadení v montážnom denníku, ktorý tvorí osobitnú časť Stavebného denníka. Oba dokumenty budú k dispozícii Stavebnému dozoru, koordinátorovi bezpečnosti práce, Objednávateľovi a štátnym kontrolným orgánom počas celého trvania Zmluvy. Všetky záznamy vykonané Zhotoviteľom alebo jeho poverencami do Stavebného denníka budú podpísané Zhotoviteľom alebo ním poverenými osobami.

Všetky strany Stavebného denníka musia byť vyhotovené v jednom origináli a minimálne v troch kópiách. Prvá kópia musí byť po predchádzajúcom podpísaní postúpená Stavebnému dozoru na konci každého týždňa. Stavebný denník musí byť podpísaný tak Zhotoviteľom, ako aj Stavebným dozorom, minimálne na konci každého týždňa.

Záznamy v Stavebnom denníku však nepredstavujú súhlas, potvrdenie, schválenie, rozhodnutie, oznámenie alebo požiadanie, nakoľko takáto komunikácia musí byť realizovaná v zmysle ustanovení podčlánku 1.3 Zmluvných podmienok a teda nezakladajú právo Zhotoviteľa na realizáciu platieb, výkon Zmien alebo uplatňovanie si nárokov.

### 2.3.4 Dokumentácia skutočného stavu (pasport)

Zhotoviteľ, v  súlade s podčlánkom 4.15 Zmluvných podmienok, je povinný predložiť Stavebnému dozoru dokumentáciu skutočného/pôvodného stavu (pasport) existujúcich prístupových ciest ako aj nehnuteľností ležiacich v bezprostrednej blízkosti Staveniska, ktoré by mohli byť poškodené alebo ohrozené pracovnou činnosťou Zhotoviteľa.

Pasportizácia sa spracuje s najmenším možným časovým predstihom pred vlastnou realizáciou stavebných prác, resp. začiatkom prevádzky motorových vozidiel stavby. Pasport sa bude vyhotovovať digitálnym fotoaparátom a videokamerou súčasne a bude sa archivovať u Stavebného dozoru aj Objednávateľa počas celej doby trvania Zmluvy.

Po ukončení užívania prístupových ciest Zhotoviteľom Stavebný dozor za účasti a v súčinnosti so Zhotoviteľom a Objednávateľom a správcami/vlastníkmi prístupových ciest určí prípadné poškodenie prístupových ciest a priľahlých nehnuteľností ako aj potrebný rozsah opráv na ich uvedenie do stavu zodpovedajúcemu pred začatím výstavby.

Podrobná pasportizácia technického stavu slúži ako podklad pri riešení prípadných sporov ako doklad k prípadnému riešeniu nárokov na náhradu škody spôsobenej prevádzkou stavebných strojov alebo motorových vozidiel, alebo samotnou realizáciou prác na prístupových cestách ako aj určenia miery zavinenia Zhotoviteľa. Pasportizáciu prístupových ciest pred odovzdaním Stavebnému dozoru je potrebné mať potvrdenú správcom/ vlastníkom, alebo povereným pracovníkom samosprávy/obce.

### 2.3.5 Projektová dokumentácia Zhotoviteľa

Zhotoviteľ je povinný vypracovať na svoje náklady a poskytnúť Projektovú dokumentáciu Zhotoviteľa v nižšie uvedenom rozsahu:

2.3.5.1 Projektová dokumentácie pre stavebné povolenie

2.3.5.2 Projektová dokumentácia pre realizáciu stavby

2.3.5.3 Projektová dokumentácia vnútorného vybavenia

- projektová dokumentácia zdravotníckej technológie

- projektová dokumentácia interiérového vybavenia

- projektová dokumentácia technologického vybavenia kuchyne

- projektová dokumentácia interiérového vybavenia kaplnky

- projektová dokumentácia ITC zariadení

2.3.5.4 Projektová dokumentácia skutočného vyhotovenia stavby

2.3.5.5 Správa o záverečnom technicko-ekonomickom vyhodnotení

2.3.5.6 Iná dokumentácia (zhotoviteľská, ktorú zabezpečujú zhotovitelia v rámci svojej výrobnej prípravy, betónových konštrukcií, oceľových konštrukcií, vypracovanie znaleckých posudkov, vypracovanie prieskumov, vypracovanie iných odborných posudkov, ďalšie potrebné ktoré vyplynú zo Stanovísk DOSS)

Zhotoviteľ je povinný spracovať Projektovú dokumentáciu Zhotoviteľa v súlade s požiadavkami objednávateľa, Zmluvou a s odbornou starostlivosťou dodržovanou v odbore projektových činností u stavieb podobného charakteru a rozsahu ako je navrhovaná Stavba. Zhotoviteľ v režime Design&Build vypracuje Projektovú dokumentácia Zhotoviteľa tak, aby bol na základe výslednej Projektovej dokumentácie Zhotoviteľa schopný riadne a načas postaviť a skolaudovať Dielo.

Projektová dokumentácia Zhotoviteľa musí byť spracovaná odborne spôsobilými osobami pre výkon tejto činnosti kvalifikovanými podľa Zákona č. 138/1992 Zb. SNR o autorizovaných architektoch a autorizovaných stavebných inžinieroch v znení zákona č. 236/2000 Z. z. § 7 zákona Národnej rady Slovenskej republiky č. 215/1995 Z.z. s príslušnou autorizáciou SKSI alebo SKA.

Projektová dokumentácia Zhotoviteľa musí byť spracovaná v digitálnej podobe v otvorenom formáte (napr. .DWG, .DGN, .PDF, .DOCX, .XLS, . RVT, .PLN, . IFC ďalej v modeli BIM za použitia nástrojov informačného modelovania stavieb a taktiež aj v tlačenej podobe v počet 6 (šesť) ks originálneho vyhotovenia.

PRI BIM – informačnom modeli budovy musí byť dodržaná úroveň požadovaná v prílohe 05\_BIM.

Ku kontrole a schváleniu odovzdá Zhotoviteľ Projektovú dokumentáciu Zhotoviteľa Objednávateľovi tak, aby jej finálne znenie Zhotoviteľ odovzdal Objednávateľovi v termínoch uvedených v Harmonograme a pri dodržaní Míľnikov.

Projektová dokumentácia Zhotoviteľa spracovaná pre jednotlivé stavebné objekty v rámci stavby bude obsahovať jednoznačné stanovenie technického a materiálového riešenia, z ktorého bude zrejmé predovšetkým u neobvyklých konštrukcií a detailov rozmerové a tvarové riešenie navrhovaných konštrukcií a zariadení, tak aby na základe tejto Projektovej dokumentácie Zhotoviteľa mohol Zhotoviteľ v rámci prípravy realizácie Stavby zabezpečiť prípadné spracovanie výrobnej, alebo technickej dokumentácie a následne tak už začať realizáciu Stavby.

Súčasťou Projektovej dokumentácie Zhotoviteľa budú zoznamy všetkých častí a príloh dokumentácie (dielčie zoznamy dokumentácie, technické správy, výkresy) s uvedeným názvom dokumentácie a archívnych čísel, dokumentujúce jednoznačne všetky časti tejto dokumentácie: Každá časť dokumentácie bude označená svojím archívnym číslom, číslom paré, číslom revízie, dátumom expedície, a ďalej bude označená oprávnenou osobou , alebo osobami v súlade s článkom 2.3.1. Jednotlivé strany technických správ a príloh dokumentácie budú číslované. Akákoľvek výkresová dokumentácia expedovaná v elektronickej verzii bude použiteľná pre ďalšie práce v príslušnom programovom vybavení pre spracovanie DSVS, a pri príprave, realizácii a prevádzkovaní stavby.

Projektová dokumentácia Zhotoviteľa bude spracovaná v zmysle platných právnych predpisov Slovenskej republiky, noriem a v zmysle autorského zákona, pozostávajúca z technickej dokumentácie a z dokumentov potrebných na splnenie všetkých úradných schvaľovaní, resp. na zabezpečenie súladu s nim.

Projektová dokumentácia Zhotoviteľa a ostatná dokumentácia Zhotoviteľa musí byť spracovaná v súlade s technickými normami platnými v Slovenskej republike a ustanovením vyhlášky č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a ostatným legislatívnym rámcom platným v čase spracovania Diela a vzťahujúcim sa na Dielo.

Neoddeliteľnou súčasťou Projektovej dokumentácie pre realizáciu stavby je vyjadrenie:

o autorského dozoru Zhotoviteľa – generálneho projektanta

o autorského dozoru Zhotoviteľa – spracovateľa realizačnej projektovej dokumentácie, vrátane príslušných profesistických častí

Súčasťou Dokumentácie Zhotoviteľa musí byť aj:

o návrh koordinácie výstavby s prevádzkou existujúcich stavebných objektov a prevádzkových súborov

o návrh zmierňujúcich opatrení eliminujúcich vplyv stavebných činností na samotnú prevádzku nemocnice (s dôrazom hlavne a nielen na hluk, prašnosť, koordináciu a pohyb zamestnancov, pacientov, zásobovania stavby atď. )

o návrh koordinačných opatrení v prípade súbežnej realizácie inej výstavby v areáli nemocnice.

**2.3.5.1 Projektová dokumentácia pre stavebné povolenie**

Projektová dokumentácia pre stavebné povolenie pre stavebné objekty definované v DUR 2, je súčasťou dodávky Zhotoviteľa. Pre urýchlenie procesov boli vybraté stavebné objekty (DUR1 a DSP1), ktoré budú stavebne povolené počas procesu verejného obstarávania. Pre stavebné objekty (DUR2) zabezpečí verejný obstarávateľ počas priebehu verejného obstarávania vydanie územného rozhodnutia. Uvedené neplatí pre SO – 804 Heliport, na ktorý si v prípade rozhodnutia sa Objednávateľ uplatní Opciu v celom rozsahu. Hlavné stavebné objekty (DUR2) budú predmetom povolenia Zhotoviteľa. Pre stavebné objekty (OHL) zabezpečí verejný obstarávateľ počas priebehu verejného obstarávania ohlásenie stavebných úprav. Pre stavebné objekty (DOS) zabezpečí verejný obstarávateľ počas priebehu verejného obstarávania povolenie na odstránenie stavby. Pre stavebné objekty (VYRUB) zabezpečí verejný obstarávateľ počas priebehu verejného obstarávania výrubové povolenie. Pre stavebné objekty (KRIZ) zabezpečí verejný obstarávateľ počas priebehu verejného obstarávania stavebné povolenie.

Projektová dokumentácia pre stavebné povolenie bude vypracovaná v zmysle zákona č. 50/1976 Zb. Zákon o územnom plánovaní a stavebnom poriadku (stavebný zákon ) pre stavebné objekty:

Stavba: Rekonštrukcia a dostavba areálu Fakultnej nemocnice s poliklinikou F.D. Roosevelta Banská Bystrica

|  |  |  |  |
| --- | --- | --- | --- |
| SO, PS / Názov objektu | Názov dokumentu | Názov  dokumentácie | Požiadavka na spracovanie DSP |
| SO - 001 | Nemocničný blok F | DUR 2 | Áno |
| SO - 002 | Nemocničný blok I | DUR 2 | Áno |
| SO - 003 | Nemocničný blok K | DUR 2 | Áno |
| SO – 004 | Nemocničný blok L | DUR 2 | Áno |
| SO - 005 | Nemocničný blok P | DUR 2 | Áno |
| SO - 101 | Príprava územia | DUR 1 a DSP 1 | Nie |
| SO - 102 | Výrub zelene | DUR 1 a VYRUB | Nie |
| SO - 103 | Hrubé terénne úpravy | DUR 1 | Nie |
| SO - 104 | Demolácie objektov nemocnice | DOS | Nie |
| SO - 201 | Preložky areálovej kanalizácie splaškovej | DUR 1 a DSP 1 | Nie |
| SO – 202 | Preložky areálovej kanalizácie dažďovej | DUR 1 a DSP 1 | Nie |
| SO - 203 | Preložky areálového vodovodu | DUR 1 a DSP 1 | Nie |
| SO - 205 | Preložka vysokého napätia pre DFN | DUR 1 a DSP 1 | Nie |
| SO - 206 | Preložky nízkeho napätia | DUR 1 a DSP 1 | Nie |
| SO - 207 | Preložka areálového osvetlenia | DUR 1 a DSP 1 | Nie |
| SO - 208 | Preložky slaboprúdových rozvodov | DUR 1 a DSP 1 | Nie |
| SO - 301 | Prípojky areálovej kanalizácie splaškovej | DUR 2 | Áno |
| SO - 302 | Prípojky areálovej kanalizácie dažďovej | DUR 2 | Áno |
| SO - 303 | Prípojky areálového vodovodu pre FNsP FDR BB | DUR 2 | Áno |
| SO - 304 | Prípojka areálového vodovodu pre DFN | DUR 1 a DSP 1 | Nie |
| SO - 305 | STL prípojka a plynomerňa | DUR 2 | Áno |
| SO - 306 | Prípojky vysokého napätia | DUR 2 | Áno |
| SO - 307 | Prípojka slaboprúdu | DUR 2 | Áno |
| SO - 308 | Prípojka horúcovodu | DUR 2 | Áno |
| SO - 401 | Areálová kanalizácia tuková | DUR 2 | Áno |
| SO - 402 | Areálová kanalizácia olejová | DUR 2 | Áno |
| SO - 403 | Areálové rozvody vodovodu | DUR 2 | Áno |
| SO - 404 | Areálové rozvody nízkeho napätia | DUR 2 | Áno |
| SO - 405 | Areálové osvetlenie | DUR 2 | Áno |
| SO - 406 | Areálové rozvody medicínskych plynov | DUR 2 | Áno |
| SO - 407 | Vonkajší závlahový systém | DUR 2 | Áno |
| SO - 408 | Areálový plynovod | DUR 2 | Áno |
| PS - 501 | Neutralizačná stanica | DUR 2 | Áno |
| PS - 502 | Výmenníková stanica | DUR 2 | Áno |
| PS - 503 | Kompresná stanica | DUR 2 | Áno |
| PS - 504 | Vákuová stanica | DUR 2 | Áno |
| PS - 505 | Záložný zdroj | DUR 2 | Áno |
| PS – 506 | Trafostanica 22kV | DUR 2 | Áno |
| PS - 507 | Potrubná pošta | DUR 2 | Áno |
| PS - 508 | Zdravotnícka technológia | DUR 2 | Áno |
| PS - 509 | Gastronomické zariadenia | DUR 2 | Áno |
| PS - 510 | Výťahy a zdvíhacie zariadenia | DUR 2 | Áno |
| SO - 601 | Areálové komunikácie a spevnené plochy | DUR 2 | Áno |
| SO - 602 | Organizácia dopravy existujúcej križovatky na ul. Námestie Ludvíka Svodobu – dočasné riešenie | DUR 2 | Áno |
| SO - 603 | Dopravné pripojenie obsluhy garáže na ul. Námestie Ludvíka Svoboru | DUR 2 | Áno |
| SO – 701 | Oporné múry | DUR 2 | Áno |
| SO - 702 | Terénne schodisko | DUR 2 | Áno |
| SO - 801 | Dočasné objekty | DUR 1 a DSP 1 | Nie |
| SO – 801.1 | Administratívno prevádzkový objekt | DUR 1 a DSP 1 | Nie |
| SO – 801.2 | Dočasné odpadové hospodárstvo | DUR 1 a DSP 1 | Nie |
| SO – 801.3 | Dočasné komunikácie a spevnené plochy | DUR 1 a DSP 1 | Nie |
| SO -801.4 | Dočasné objekty vrátnice a systémy kontroly vstupu | DUR 1 a DSP 1 | Nie |
| SO – 801.5 | Dočasné terénne schodisko | DUR 1 a DSP 1 | Nie |
| SO – 801.6 | Dočasné prepojenie stlačeného vzduchu | DUR 1 a DSP 1 | Nie |
| SO – 801.7 | Dočasný náhradný zdroj el. energie | DUR 1 a DSP 1 | Nie |
| SO – 801.8 | Dočasná prekládka areálového rozvodu kyslíka | DUR 1 a DSP 1 | Nie |
| SO – 801.9 | Dočasná prekládka areálového rozvodu NTL plynovodu | DUR 1 a DSP 1 | Nie |
| SO – 801.10 | Dočasná gastro prevádzka a jedáleň | DUR 1 a DSP 1 | Nie |
| SO - 802 | Hospodársky objekt | OHL | Nie |
| SO – 803 | Kyslíková stanica | DUR 2 | Áno |
| SO – 804 | Heliport | DUR 2 | Opcia |
| SO – 901 | Čisté terénne úpravy | DUR 2 | Áno |
| SO – 902 | Sadové úpravy | DUR 2 | Áno |
| SO – 903 | Vonkajší informačný systém | DUR 2 | Áno |
| SO – 904 | Drobná vonkajšia architektúra a mobiliár | DUR 2 | Áno |

Zhotoviteľ spracuje projektovú dokumentáciu pre stavebné povolenie pre stavebný objekt SO - 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

Stavba: Dopravné napojenie areálu FNsP F.D.R. Banská Bystrica na štátnu cestu II/578

|  |  |  |  |
| --- | --- | --- | --- |
| SO, PS / Názov objektu | Názov dokumentu | Názov  dokumentácie | Požiadavka na spracovanie DSP |
| SO 01 | Úprava štátnej cesty II/578 | KRIZ | Nie |
| SO 02 | Prístupová komunikácia s podobjektom | KRIZ | Nie |
| SO 02.1 | Odvodnenie | KRIZ | Nie |

Projektová dokumentácia bude spracovaná v zmysle platných právnych predpisov Slovenskej republiky, noriem a v zmysle autorského zákona, pozostávajúca z technickej dokumentácie a z dokumentov potrebných na splnenie všetkých úradných schvaľovaní, resp. na zabezpečenie súladu s nimi, tak tiež projektová dokumentácia bude spracovaná v súlade s výzvou z Plánu obnovy a odolnosti.

**2.3.5.2 Projektová dokumentácia pre realizáciu stavby**

Dokumentácia pre realizáciu stavby je podkladom pre vypracovanie Kontrolného rozpočtu pre realizáciu stavby. Zhotoviteľ pred vyhotovením Dokumentácie pre realizáciu stavby predloží Objednávateľovi na schválenie cenovú (výrobnú) kalkuláciu, na základe ktorej spracuje Dokumentáciu pre realizáciu stavby . Zhotoviteľ nacení Kontrolný rozpočet pre realizáciu stavby na základe dokončenej a Objednávateľom odsúhlasenej Dokumentácie pre realizáciu stavby a Objednávateľom odsúhlasenej cenovej (výrobnej) úrovne rozpočtovej kalkulácie.

Dokumentácia pre realizáciu stavby a Kontrolný rozpočet budú opatrené autorizačnou pečiatkou SKSI alebo SKA, s podpisom príslušnej oprávnenej osoby v zmysle Autorizačného zákona.

DRS bude v súlade s výrobnou dokumentáciou odsúhlasenou Objednávateľom.

DRS bude podkladom pre Koordinačnú projektovú dokumentáciu a pre DSVS.

Zhotoviteľ spracuje DRS pre stavebný objekt SO - 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

**2.3.5.3 Projektová dokumentácia vnútorného vybavenia**

Projektová dokumentácia vnútorného vybavenia musí byť vypracovaná v súlade so zákonom č. 343/2015 Z. z. o verejnom obstarávaní v platnom znení, vzhľadom na skutočnosť, že časť vnútorného vybavenia bude identifikovaná až po výberovom konaní vo verejnom obstarávaní na vnútorné vybavenie, čo znamená, že nie je možné v projektovej dokumentácii vnútorného vybavenia uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba nediskriminačný opis ich parametrov.

**2.3.5.4 Projektová dokumentácia skutočného vyhotovenia stavby**

Upravená osobitne v bode 2.5

**2.3.5.5 Správa o záverečnom technicko-ekonomickom vyhodnotení**

Správa o záverečnom technicko – ekonomickom vyhodnotení bude vypracovaná v súlade so zákonom č. 254/98 Z.z. a Vyhlášky MVVP SR č. 392/98 , pričom správou bude overené, či sa verejné investície na verejnú prácu použili v súlade so stavebným zámerom, právoplatným stavebným povolením a s overenou DSP. Podkladmi pre spracovanie Hodnotenia verejnej práce budú najmä doklady o použití a zdrojoch verejnej investície, rozvojový program priorít verejných prác, protokol, právoplatné kolaudačné rozhodnutie, údaje o skutočných nákladoch dokončenej verejnej práce v súlade s DSVS.

**2.3.5.6 Iná dokumentácia (zhotoviteľská, betónových konštrukcií, oceľových konštrukcií, vypracovanie znaleckých posudkov, vypracovanie prieskumov, vypracovanie iných odborných posudkov, ďalšie potrebné ktoré vyplynú zo Stanovísk DOSS)**

1. Výkresová a iná dokumentácia (ďalej len „zhotoviteľská dokumentácia“), ktorú zabezpečujú zhotovitelia v rámci svojej výrobnej prípravy. Sú to hlavne:

1. Konštrukčné, dielenské a montážne výkresy

* Jednotlivých strojov a zariadení,
* Kovových a drevených konštrukcií,
* Výrobkov pomocnej a stavebnej výroby,
* Výrobkov vnútorného zariadenia a vybavenia vrátane spôsobu upevnenia pri ich zabudovaní,
* Nosných konštrukcií káblových a potrubných rozvodov a zariadení

1. Výkresy:

* Pomocných konštrukcií (pracovných, montážnych a podporných lešení, skruží, zavážacích a závesných montážnych konštrukcií)
* Stavebných a montážnych zariadení, ako výťahov, dočasných žeriavových dráh,
* Debnenia (jeho konštrukcie)
* Tvaru a výstuže prefabrikovaných betónových , železobetónových a iných konštrukcií, dielov a ich stykov,
* Paženia a rozoprenia rýh a základových jám, štítových stien a zberačov,

1. Výkresy a špecifikácie:

* Prvkov a spojovacieho materiálu konštrukcií ľahkej prefabrikácie,
* Zvarov a stykov prefabrikátov,
* Delenia rovných častí vzduchotechnických rozvodov rovnakého profilu na montážne diely a ich označenia jednotlivými pozíciami,
* Drobného základného a pomocného materiálu pre montážne práce,

1. Statické, dynamické a technickofyzikálne výpočty:

* Betónových, železobetónových a iných prefabrikátov,
* Výrobkov pomocnej stavebnej výroby,
* Podporných lešení, skruží a montážnych konštrukcií,
* Pomocných konštrukcií pre zakladanie,
* Prvkov ľahkej prefabrikácie,

1. Drôtovacie schémy rozvádzačov, schémy vnútorných prepojení zariadenia a prístrojov, kladačské plány, kladačské výkresy káblových rozvodov,
2. Podrobné vytýčenie stavby zhotoviteľom na základe vytýčenia priestorovej polohy stavby objednávateľom
3. Dokumentáciu pre ostatnú výrobnú a montážnu prípravu zhotoviteľov (napr. prieskum miestnych zdrojov stavebných hmôt, možnosti výroby stavebných prvkov, druhu mechanizačného vybavenia ostatných podmienok pre realizáciu stavby).

2. Výkresová a iná dokumentácia, ktorú zabezpečujú zhotovitelia ako súčasť zmluvného záväzku. Ide hlavne o dokumentáciu :

1. pre preukázanie požadovaných vlastností diela (preukázanie zhody výrobkov, certifikáty, atesty, individuálne a komplexné vyskúšanie a pod.)
2. pre správne a bezpečné uvedenie do prevádzky, prevádzkovanie odstavovanie strojov a zariadení (prevádzkové predpisy a návody na skúšobnú prevádzku)
3. pre správne a včasné vykonávanie údržby strojov a zariadení (dokumentácia údržby a náhradných dielov)
4. užívateľské programové vybavenie pre automatizáciu riadenia všetkých úrovní,
5. pre iné účely podľa dohody s verejným obstarávateľom.

3. Dokumentácia dočasných objektov, objektov zariadenia staveniska a dokumentácia potrebných úprav existujúcich a trvalých objektov pre účely zariadenia staveniska, ktorá sa spracováva v súlade so základným riešením staveniska stanoveným v projekte.

Zhotoviteľ spracuje výkresovú a inú dokumentáciu pre stavebný objekt SO - 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

## 2.4 Kontrola Kvality Vykonaných Prác

### 2.4.1 Všeobecné požiadavky

Pre oblasť skúšobníctva Zhotoviteľ je povinný využívať akreditované skúšobné laboratória, ktoré majú zavedený manažérsky systém riadenia kvality a sú akreditované aj podľa STN EN ISO/IEC17025:2005 Všeobecné požiadavky na výkon skúšobných laboratórií.

Všetky stavebné práce musia byť vykonané podľa schválenej technickej dokumentácie Zhotoviteľa a technologických postupov. Technologické postupy musia byť schválené Stavebným dozorom. Predpisom sa taktiež rozumejú pokyny výrobcu pre použitie materiálov, výrobkov a mechanizmov, uvedené na obaloch alebo v dokladoch, ktoré sú súčasťou dodávky. Pokiaľ pre niektoré konštrukcie a technológie alebo pre aplikáciu materiálov nie sú v dokumentácii stanovené platné normy alebo iné technické a technologické predpisy, podrobne popisujúce technológiu prác, prípravu, skladovanie, ošetrovanie atď., nie sú stanovené ani kvalitatívne parametre a kontrola kvality, je Zhotoviteľ povinný príslušné podklady spracovať a predložiť Stavebnému dozoru pred začatím prác na schválenie.

### 2.4.2 Kontrolný a skúšobný plán

Vykonané práce a jednotlivé stavebné látky, dielce a zariadenia, stavebne montované celky a súbory takýchto látok a dielcov, musia zodpovedať kvalitatívnym požiadavkám, uvedeným v technických normách STN, STN EN a ostatných všeobecne záväzných predpisoch (ďalej len „VZP“), smerniciach a v technickej dokumentácii Zhotoviteľa. V súlade so znením zákona č. 90/1998 Z.z. o stavebných výrobkoch v znení neskorších prepisov do Diela môžu byť zabudované iba materiály a zmesi ktoré budú označené značkou zhody CE alebo CSK.

Zhotoviteľ do 28-tich dní od Dátumu začatia prác predloží Stavebnému dozoru a Objednávateľovi na odsúhlasenie „Kontrolný a skúšobný plán (KSP)“, ktorého obsahom bude počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky. Akékoľvek doplňovania alebo vyvolané zmeny musia byť schválené Stavebným dozorom stavby a Objednávateľom.

KSP musí obsahovať podrobné údaje o navrhovaných Počiatočných skúškach typu (PST) a výrobno-kontrolných skúšok (VKS), vrátane spôsobu merania, intervalov ich vykonávania, celkového počtu skúšok s odvolávkami na príslušnú normu alebo predpis, ktorou sa jednotlivé skúšky riadia. V prípade dodávky stavebných výrobkov treba do KSP zahrnúť aj osvedčovacie skúšky. KSP musí byť vypracovaný pre každý stavebný objekt a každý druh činnosti alebo dodávaného stavebného výrobku samostatne v prehľadnej tabuľkovej forme.

V tomto pláne budú uvedené všetky plánované skúšky a početnosť skúšok, ktoré sa predpokladajú na stavbe vykonávať, pre každý stavebný a technologický proces, ktorým Zhotoviteľ deklaruje spôsob zabezpečenia kvality Diela a tiež rozsah a postup vykonávania skúšok.

Zhotoviteľ je povinný preukázať kvalitu vykonaných prác predložením výsledkov skúšok a príslušných dokumentov a dokladov kvality zabudovaných stavebných materiálov a zmesí podliehajúcich zákonu č. 90/1998 Z.z. i stavebných výrobkoch v znení neskorších predpisov spolu s vykonávacím predpisom, vyhláškou č. 558/2009 Z.z. Ministerstva výstavby a regionálneho rozvoja SR, ktorou sa ustanovuje zoznam stavebných výrobkov, ktoré musia byť označené, systémy preukazovania zhody a podrobnosti o používaní značiek zhody ako aj zákonu č. 264/1999 Z.z. o technických požiadavkách na výrobky a posudzovaní zhody a o zmene a doplnení niektorých zákonov v znení neskorších predpisov. Uvedené sa musí preukázať predložením príslušných dokumentov.

**2.4.3 Skúšobná prevádzka**

Skúšobná prevádzka pre stavebné objekty Míľnika č. 4 bude prebiehať vo vopred dohodnutom časovom rámci medzi Míľnikom č. 4 a vydaním kolaudačného rozhodnutia pre stavebné objekty Míľnika č. 4.

Skúšobná prevádzka pre stavebné objekty Míľnika č. 5 musí byť spustená najneskôr do desiatich pracovných dní odo dňa splnenia Míľnika č. 5 a bude prebiehať až do vydania kolaudačného rozhodnutia pre stavebné objekty Míľnika č. 5. Časový rámec skúšobnej prevádzky bude dohodnutý medzi Objednávateľom, Zhotoviteľom a Stavebným dozorom.

Skúšobná prevádzka bude prevádzaná na žiadosť Objednávateľa po komplexnom preskúšaní, garančných testoch a na základe rozhodnutia stavebného úradu po dohode s dotknutými orgánmi štátnej správy o dočasnom užívaní stavby na skúšobnú prevádzku.

Skúšobnou prevádzkou sa preverí, či je stavba a technické vybavenie stavby schopné dosahovať parametre stanovené Projektovou dokumentáciou Zhotoviteľa a prevádzkou nemocnice. Stavba a technické vybavenie stavby musí pracovať v skutočných prevádzkových podmienkach, aby bolo možné odstrániť prípadné chyby, ktoré nebolo možné identifikovať v statickom stave. V dobe skúšobnej prevádzky bude vykonané preverenie spoľahlivosti zariadení, overovanie ich funkčnosti, skutočné dopady na prevádzku nemocnice. Počas skúšobnej prevádzky bude zaškolená obsluha a údržba stavby a preverí sa organizácia zdravotníckej prevádzky nemocnice.

Po ukončení a vyhodnotení skúšobnej prevádzky vydá stavebný úrad kolaudačné rozhodnutie na trvalé užívanie stavby. Po úspešnej skúšobnej prevádzke jej vyhodnotenia a po kolaudačnom rozhodnutí prevezme Objednávateľ Dielo (stavbu) do trvalého užívania.

Skúšobná prevádzka musí prebiehať v zmysle § 84, zákona o územnom plánovaní a stavebnom poriadku (stavebný zákon) 50/1976, v zmysle ktorého:

*„(1) Pri stavbách, kde komplexné vyskúšanie plynule prechádza do skúšobnej prevádzky, môže sa skúšobná prevádzka začať so súhlasom stavebného úradu a za podmienok určených po dohode s obcou a dotknutými orgánmi.*

*(2) Ak na posúdenie spôsobilosti stavby na užívanie treba zhodnotiť priebeh skúšobnej prevádzky alebo jej časového úseku, stavebný úrad po dohode s dotknutými orgánmi rozhodne o dočasnom užívaní stavby na skúšobnú prevádzku a určí jej podmienky. Ak je pre stavbu vydané povolenie na predčasné užívanie stavby, dohoda s dotknutými orgánmi sa nepožaduje a § 126 ods. 1 sa nepoužije; úrad vtedy nie je povinný zvolať ústne pojednávanie s miestnym zisťovaním.*

*(3) Po skončení a vyhodnotení skúšobnej prevádzky alebo jej časového úseku vydá stavebný úrad na návrh Objednávateľa kolaudačné rozhodnutie.“*

Zhotoviteľ zrealizuje skúšobný let v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

## 2.5 Dokumentácia Skutočného Vyhotovenia Stavby (DSVS)

### 2.5.1 Dokumentácia skutočného vyhotovenia (DSV) - všeobecne

Zhotoviteľ pripraví a odovzdá Stavebnému dozoru a Objednávateľovi na schválenie Dokumentáciu skutočného vyhotovenia na všetky časti stavby (časti Diela) v tlačenej aj digitálnej forme (v editovateľnej forme) a v súlade s požiadavkami uvedenými v tejto časti Požiadaviek Objednávateľa, resp. v požiadavkách správcov uvedených v Dokumentácii poskytnutej Objednávateľom. DSV sa predloží ihneď po ukončení tej ktorej časti Diela. DSV každej dokončenej časti Diela bude odovzdaná na odsúhlasenie Stavebnému dozoru najneskôr 14 dní pred podaním žiadosti o vydanie Preberacieho protokolu v zmysle podčlánku 10.2 Zmluvných podmienok pre túto časť Diela. DSVS bude odovzdaná v BIM modely pre použitie k správe objektu. Podrobne o tom hovorí príloha 05\_BIM.

DSVS bude podrobne dokumentovať skutočné vyhotovenie stavby, budú v nej zachytené všetky schválené a zrealizované variácie a ďalšie zmeny Diela. DSVS bude tak v súlade so stavom Diela ku dňu odovzdania Stavby. DSVS nesmie byť spracované v nižšej podrobnosti ako DRS. DSVS musí obsahovať aj koordinačnú situáciu všetkých inžinierskych sietí v jednom výkrese, ako aj dokumentáciu o geodetickom zameraní všetkých zrealizovaných objektov podľa ich skutočného vyhotovenia. V DSVS musí byť zakreslené, zapísané alebo inak zaznamená predovšetkým všetky existujúce aj nové technické vybavenie, rozvody, konštrukcie a výsledky ostatných zrealizovaných prác, dodávok alebo služieb. DSVS musí tiež obsahovať aj plnohodnotné pôdorysy, prípadne rezy, axonometrie, nielen výrezy.

Zoznam dokumentácie tvoriacu Sprievodnú dokumentáciu musí Zhotoviteľ odovzdať Objednávateľovi najneskôr 30 dní pred riadnou Dobou pre dokončenie Diela. Sprievodná dokumentácia bude obsahovať predovšetkým tieto informácie:

o Zoznam výrobcov, dodávateľov, subdodávateľov, ako aj výrobných, katalógových alebo modelových čísel pre všetky položky materiálov, výrobkov a technického vybavenia, vrátane návodov na použitie, údržbu atď.

o požiarnu dokumentáciu

o evakuačné plány podľa platných technických noriem

o prehľadové schémy rozvodov technického vybavenia po podlažiach jednotlivých budov a podrobný popis postupu pri zapínaní a vypínaní každého technického zariadenia, jednotlivo a/alebo celkoch,

o originály všetkých dokladov o zrealizovaných kontrolách, meraniach, skúškach, revízií atestov,

o orientačný plán všetkých budov, tvoriacich Dielo, vrátane čísel miestností

.

Objednávateľ požaduje aby súčasťou dokumentácie skutočného realizovania objektov stavby bol podrobný výkaz výmer spolu s konečnou cenou objektov a zariadení. Podrobný výkaz výmer predloží Zhotoviteľ na odsúhlasenie Stavebnému dozoru.

**Kompletná DSV Diela alebo časti stavby (časti Diela) bude obsahovať:**

Bude vypracovaná po ukončení stavebných prác na Diele Zhotoviteľom stavby. DSV bude obsahovať súbor údajov, písomností a dát, ktoré budú dokumentovať ukončené Dielo tak, ako bude v skutočnosti zrealizované a bude určovať spôsob jeho užívania a údržby. Bude obsahovať presné polohy, rozmery a podrobnosti prác tak, ako boli vykonané. Tieto záznamy budú držané na stavenisku a budú použité výlučne pre potreby dokumentácie skutočného vyhotovenia. Súčasťou dokumentácie skutočného vyhotovenia bude DSVS (DSRS). Skutočné vyhotovenie diela bude priebežne zaznačované aj do jednej súpravy DRS, ktorá bude na stavenisku, a bude slúžiť ako jeden z podkladov na vyhotovenie DSVS (DSRS).

Základný rozsah dokumentácie:

D Dokumentácia objektov

1 Všeobecne

2 Geodetická dokumentácia GD – DSV objektov

2.1 Protokol o základnom vytýčení stavebného objektu

2.2 Geodetická časť DSV

3 Písomnosti a výkresy objektov

3.1 Nemocničný blok F

3.2 Nemocničný blok I

3.3 Nemocničný blok K

3.4 Nemocničný blok L

3.5 Nemocničný blok P

3.6 Príprava územia

3.7 Preložky

3.8 Areálové rozvody

3.9 Areálové stanice

3.10 Komunikácie a spevnené plochy

3.11 Kyslíková stanica

3.12 Heliport - opcia

3.13 Ostatné objekty

G Súvisiaca dokumentácia

1 Manuály užívania stavby

2 Prevádzková dokumentácia

3 Bezpečnostná dokumentácia

4 Výkaz výmer

Zhotoviteľ spracuje DSV pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

### 2.5.2 Ďalšia dokumentácia k preberaniu Diela

Zhotoviteľ predloží Stavebnému dozoru nasledovnú dokumentáciu:

* záznamy skúšok a súhlasných stanovísk ohľadne telekomunikačných vedení, vodovodov, plynovodov a ostatných inžinierskych sietí, prípadne záznamy z týchto skúšok od správcov/prevádzkovateľov v Stavebnom denníku potvrdené správcom, resp. užívateľom;
* Digitálny záznam vykonaných kamerových skúšok všetkých realizovaných podzemných potrubných sietí, preukazujúci ich bezchybnosť;
* Dokumentácia pre preukazovanie požadovaných vlastností elektrozariadení, zariadení merania a regulácie, telemetrie a dispečerského riadenia (atesty, osvedčenia o akosti a kompletnosti strojov, kalibračné protokoly meracích prístrojov a snímačov, karty škrtiacich orgánov, zariadení a materiálov podľa STN, protokoly o určení vonkajších vplyvov podľa STN, protokoly o nastavení ochrán, protokoly o prevedení skúšok, dokumentácia motorov, servopohonov, východzie revízne správy podľa STN, vyhlásenie o zhode a technické osvedčenia/technické špecifikácie, že výrobky, ktoré sú zabudované do stavby spĺňajú požiadavky technických predpisov a špecifikácií;
* Odborné prehliadky a odborné skúšky (revízne správy) technických zariadení tlakových, zdvíhacích, elektrických a plynových, prvé úradne skúšky tých, ktoré sa považujú za vyhradené technické zariadenia
* Dokumentácia pre preukazovanie požadovaných vlastností technologických a stavebných dodávok (atesty, osvedčenia o akosti a kompletnosti strojov, zariadení a materiálov podľa STN, protokoly o prevedení skúšok, protokoly o tepelnom spracovaní materiálov, zváračskú dokumentáciu, dokumentáciu k tlakovým nádržiam, protokoly osvedčujúce kvalitu použitých materiálov, spojovacích materiálov, elektród, statické výpočty stavebných a oceľových konštrukcií, pevnostné, tepelné a dynamické výpočty technologických zariadení a pod.);
* Sprievodná technická dokumentácia strojov a zariadení od ich výrobcov;
* Stavebné denníky – a záznamy z priebehu výstavby originál a tri kópie;
* Rozhodnutia, osvedčenia a odborne záväzné stanoviská Technickej inšpekcie; orgánov štátneho dohľadu a oprávnených právnických osôb;
* Vyjadrenia iných príslušných orgánov (napr. inšpektorátu práce)
* Doklady vyžadované podľa zákona o odpadoch;
* Geometrické plány; vrátane geometrických plánov pre zriadenie vecných bremien, pre každý objekt samostatne (podľa čl. 2.6.3);
* 6 x Prevádzkové poriadky a manuály (podľa čl. 2.5.5), vrátane pokynov pre včasné a riadne prevádzanie údržby; Príručky – manuály Kontroly premenných parametrov a komplementačných dielov, Dokumentácia k systémom ASRTP - v prípade, ak v PD budú navrhnuté tieto systémy
* Protokoly o dostatočnom zaškolení vrátene Programov a Harmonogramov zaškolenia (podľa čl. 2.5.6);
* 6 x Havarijné poriadky;
* 8 x Meranie posunov a deformácií objektov veľmi presnou niveláciou, prípadné doplnenie meracej siete. Vykonať nulté meranie + záverečné správy;
* 6 x Záverečné správy monitoringu vplyvov na životné prostredie v zmysle čl. 3.7.5
* 6 x mesačné správy a záverečnú správu zo seizmického monitoringu

Ďalšie dokumentácie a dokumenty ako aj splnenie podrobnejších požiadaviek podľa objektovej skladby vyplývajúce a zabezpečené na základe časti 2 Zväzku 3 ako aj ostatných ustanovení Zmluvy.

Zhotoviteľ spracuje ďalšiu dokumentáciu k preberaniu diela pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

### 2.5.5 Prevádzkové poriadky a príručky pre prevádzku a údržbu

Pre všetky technologické celky, ktoré sú súčasťou dodávky, vodovodov, kanalizácií, plynovodov, vysokého napätia, slaboprúdu, horúcovodu, tukovej kanalizácie, olejovej kanalizácie, nízkeho napätia, areálového osvetlenia, medicínskych plynov, vonkajšieho závlahového systému, areálového STL plynovodu, neutralizačnej stanice, výmenníkovej stanice, kompresorovej stanice, vákuovej stanice, záložného zdroja, trafostanice 22kV, potrubnej pošty, zdravotníckej technológie, gastronomického zariadenia, výťahov a zdvíhacích zariadení, manuál užívania verejnej práce vypracovaný podľa Zákona č. 254/1998 Z. z. o verejných prácach v platnom znení (ďalej len zákon) ustanovuje v § 12, že za kvalitu verejnej práce zodpovedá stavebník, ktorý je povinný uložiť projektantovi vypracovať v spolupráci so zhotoviteľom plán užívania verejnej práce tak, aby počas jej užívania (prevádzkovania) nedošlo k ohrozeniu osôb, majetku alebo k jej poškodeniu, prípadne k predčasnému opotrebovaniu. Plán užívania verejnej práce obsahuje pravidlá užívania, vykonávania technických prehliadok a technických skúšok, údržby a opráv, v budúcej správe Objednávateľa aj v súlade s technickými a právnymi predpismi, resp. podľa požiadaviek ostatných správcov, zabezpečí Zhotoviteľ vypracovanie Prevádzkových poriadkov, príručiek a manuálov údržby  a zároveň zabezpečí aj vypracovanie manuálu, ktorý bude zahŕňať  pravidlá údržby, opráv a prehliadok stavebnej časti, v ktorom budú zahrnuté  všetky potrebné úkony nestavebnej údržby stavebnej časti v požadovaných intervaloch, prehľad použitých zabudovaných materiálov a výrobkov, predpokladanú životnosť materiálov ako aj zoznam Zhotoviteľov a Subdodávateľov jednotlivých stavebných objektov.

Tieto odsúhlasené dokumenty predloží Stavebnému dozoru súčasne s oznámením o dokončení prác na objekte. Náklady na vypracovanie a dodanie Prevádzkových poriadkov, príručiek a manuálov pre prevádzku a údržbu si Zhotoviteľ zahrnie do nákladov Dokumentácie skutočného vyhotovenia stavby (DSVS).

Dielo, resp. časť Diela nebude pokladaná za dokončenú na účely prevzatia podľa Zmluvných podmienok, kým Stavebný dozor neobdrží úplné Prevádzkové poriadky, príručky, a manuály s podrobnosťami a všetky ostatné príručky, uvedené v Zmluve.

Objednávateľ vyžaduje Prevádzkové poriadky, príručky – manuály pre jednoznačnosť správneho užívania udržiavania a zabezpečenia pravidelných obhliadok. Predkladané Prevádzkové poriadky, príručky - manuály poslúžia ako podklad k rokovaniam či prípadnému overeniu správnosti účelu použitia výrobkov zabudovaných do konštrukcie stavby na základe deklarovaného spôsobu použitia. Vytvárajú sa tak predpoklady pre riešenie prípadných ustanovení zákona 451/2004 Z.z. o ochrane spotrebiteľa v znení neskorších predpisov (bezpečný výrobok) a zákona č. 294/1999 Z.z. o zodpovednosti za škodu spôsobenú vadným výrobkom v znení neskorších predpisov. Tieto Prevádzkové poriadky, príručky – manuály sú podkladom pre činnosti, ktoré je Zhotoviteľ povinný vykonávať v Záručnej dobe. Sú tiež podkladom pri rozhodovaní o možnostiach predĺženia Záručnej doby.

Prevádzkový poriadok zahŕňa predpisy, nariadenia a dokumentáciu o dodaných zariadeniach.

Prevádzkový poriadok bude rozdelený na textovú a výkresovú časť.

Výkresová časť bude zahŕňať situácie, pozdĺžne profily, charakteristické rezy hlavných stavebných objektov, technologickú schému, výkresy prevádzkových súborov, prietokovú schému, schému zapojenia, schému rádiového spojenia a pod.

Prevádzkový poriadok bude obsahovať tiež zásady prvej pomoci a požiarne predpisy.

Prevádzkový poriadok musí byť predložený k posúdeniu objednávateľovi v zmysle právnych predpisov, vrátane všetkých príloh najmenej 30 dní pred preberacím konaním, so zabezpečením potrebných odsúhlasení v súlade s právnymi predpismi.

Prevádzkové poriadky, príručky a manuály pre prevádzku a údržbu budú spracované v slovenskom jazyku v 6-tich vyhotoveniach a v elektronickej forme pre každé strojnotechnologické zariadenie, elektrotechnické zariadenie a riadiaci systém pre jednotlivé profesie prevádzky, údržby a operátorských pracovísk a bude obsahovať najmä:

* Popis inštalovanej technológie a jej funkcie
* Návody /manuály na obsluhu
* Návody/manuály na údržbu vrátane harmonogramu preventívnej údržby na desať rokov od prebratia Diela
* Kontrola kvality
* Bezpečnostné opatrenia
* Servisné podmienky pre dodané strojné a elektrotechnické zariadenia, špecifikáciu servisných činností v rámci Záručného servisu predloží Zhotoviteľ v súhrnnej tabuľkovej forme (editovateľnej), vrátane harmonogramu vykonávania servisných činností odsúhlasený Objednávateľom,
* Špecifikácia bežných opráv resp. porúch, ktoré Zhotoviteľ povoľuje personálu Objednávateľa vykonávať v záručnej lehote.
* Plán preventívnej údržby

Prevádzkové poriadky, príručky a manuály pre prevádzku a údržbu budú udávať plánované intervaly medzi opakovanou kontrolou, úpravou a/alebo výmenou elementov zariadení, bude obsahovať zoznam všetkých kontrolných postupov, ktoré sú potrebné pre správnu a riadnu údržbu zariadení. Súčasťou dokumentácie budú návody k montáži, obsluhe a údržbe jednotlivých zariadení, úradné skúšky, odborné prehliadky a skúšky (revízne správy), tlakové skúšky atď.

Prevádzkové poriadky, príručky a manuály pre prevádzku a údržbu budú pripravené špecificky pre Dielo s uvedením označenia jednotlivých zariadení a komponentov, v súlade s dodanou projektovou dokumentáciou. Zbierka brožúr, prospektov, letákov, inštrukcií, diagramov, zoznamov výrobcov a pod. nebude akceptovaná ako Prevádzkové poriadky, príručky a manuály pre prevádzku a údržbu ale tieto materiály môžu byť použité ako doplnkový materiál.

Všetky náklady Zhotoviteľa potrebné na spracovanie Prevádzkových poriadkov, príručiek a manuálov a zabezpečenie školení budú zahrnuté v Navrhovanej zmluvnej cene.

Zhotoviteľ predkladá Objednávateľovi Prevádzkové poriadky, príručky a manuály, ktoré počas životnosti stavby a predovšetkým v ponúkanej Záručnej dobe vyžadujú pravidelné prehliadky, sledovanie a kontrolu vyplývajúcu zo Záverečných správ Operatívneho monitoringu a monitoringu vplyvov stavby na životné prostredie spracovaných Zhotoviteľom, drobnú údržbu alebo plánované opravy. Tieto poriadky, príručky a manuály pri preberacom konaní preberá Objednávateľ a slúžia ako podmienky záruky.

Prevádzkové poriadky, príručky a manuály určia aj požiadavky napr. na Kontrolu premenných parametrov cestného telesa a jeho častí pred ukončením Záručnej doby.

Súčasťou Prevádzkového poriadku, príručiek a manuálov pre prevádzku a údržbu budú aj servisné podmienky pre dodané strojné a elektrotechnické zariadenia vrátane harmonogramu vykonávania servisných činností odsúhlasený Objednávateľom. Zhotoviteľ je povinný udržiavať vo svojich skladových zásobách nevyhnutné množstvo náhradných dielov a iných zariadení určených podľa prevádzkových poriadkov, príručiek a manuálov pre prevádzku a údržbu, tak aby bol schopný odstrániť vady v lehote stanovenej v Zmluve, resp. aby bol schopný vykonávať Záručný servis v zmysle Zmluvy. Zhotoviteľ ďalej zabezpečí aby všetky ním dodané strojné a elektrotechnické zariadenia mali zabezpečené odstránenie vád najneskôr do 24 hod s výnimkou prípadov keď bude preukázaná nemožnosť dodania náhradných dielov. V tomto prípade Objednávateľ po prerokovaní so Zhotoviteľom určí primeranú lehotu na odstránenie vady.

Záručný servis je Zhotoviteľ povinný vykonávať v zmysle manuálu užívania (alebo prevádzkového poriadku, príručiek a manuálov pre prevádzku a údržbu) a v ňom uvedených tabuliek a harmonogramu servisných činností, ktoré budú súčasťou tohto manuálu alebo prevádzkového poriadku, príručiek a manuálov pre prevádzku a údržbu.

Všetky náklady Zhotoviteľa potrebné na vykonanie Záručného servisu budú zahrnuté v Navrhovanej zmluvnej cene.

Zhotoviteľ spracuje Prevádzkové poriadky a príručky pre prevádzku a údržbu pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok. Všetky náklady Zhotoviteľa potrebné na vykonanie Záručného servisu budú zahrnuté v Navrhovanej zmluvnej cene.

### 2.5.6 Školenia

Zhotoviteľ, pred prebratím Diela alebo jeho častí pripraví Program zaškolenia a zabezpečí zaškolenie personálu Objednávateľa pre prevádzku a údržbu jednotlivých technologických zariadení a celého Diela vo všetkých potrebných profesiách prevádzky a údržby a v rozsahu potrebnom pre bezpečnú prevádzku Diela, vrátane zaškolenia personálu Objednávateľa pre prevádzku a údržbu Diela, resp. častí Diela počas dočasného užívania na skúšobnú prevádzku.

Cieľom školenia je zabezpečiť, aby vybraní pracovníci získali potrebné vedomosti o inštalovanej technológii, prevádzke a údržbe všetkých zariadení obsiahnutých v Diele a boli schopní komplexne riadiť prevádzku a údržbu Diela. Program a harmonogram školiaceho kurzu bude vzájomne dohodnutý a odsúhlasený obidvoma stranami. Po ukončení školení Objednávateľ vystaví Protokol o dostatočnom zaškolení overený bezpečnostným technikom. Bez tohto Protokolu nebude Dielo považované za dokončené na účely Preberania podľa podčlánku 10.2 Zmluvných podmienok.

Program a harmonogram školení bude spracovaný v 6-tich vyhotoveniach a 1x v elektronickej forme pre každé strojnotechnologické zariadenie, elektrotechnické zariadenie a medicinálne zariadenie.

## 2.6 Geodetická Dokumentácia

### 2.6.1 Geodetické a kartografické práce počas realizácie Diela

Zhotoviteľ zabezpečí odborný výkon geodetických prác menovaním hlavného geodeta stavby. Hlavným geodetom môže byť len geodet s autorizačným oprávnením, vydaným v zmysle zákona 216/1995 Z.z. o Komore geodetov a kartografov v znení neskorších predpisov a vyhlášky č. 300/2009 Z.z. ktorou sa vykonáva zákon č. 215/1995 o geodézií a kartografií v znení neskorších predpisov.

Objednávateľ (prostredníctvom zodpovednej osoby) odovzdá Zhotoviteľovi body vytyčovacej siete, ktoré bude Zhotoviteľ počas Lehoty výstavby udržiavať. Zhotoviteľ je povinný na vlastné náklady prípadné poškodenie vytyčovacej siete opraviť a následne vykonať geodetické zameranie bodov vytyčovacej siete. Zhotoviteľ je povinný vykonať vytýčenie existujúcich a prekladaných inžinierskych sietí v projektovanom rozsahu. V prípade požiadaviek Zhotoviteľa na zhustenie bodov počas výstavby si Zhotoviteľ zabezpečí požadované naviac body (vybudovanie aj zameranie) na vlastné náklady.

Fyzické odovzdávanie, resp. preberanie Staveniska vykonajú zodpovední zamestnanci Objednávateľa a Zhotoviteľa vo vopred dohodnutom termíne osobitným zápisom. Vytýčenie priestorovej polohy (osi) hlavnej trasy a objektov a vytýčenie obvodu Staveniska zabezpečuje Zhotoviteľ.

Presné podrobné vytýčenie Diela zabezpečí Zhotoviteľ v súlade s Dokumentáciu Zhotoviteľa.

Zameranie územia pre potreby spracovania DSP v rozsahu DRS si Zhotoviteľ zabezpečí na vlastné náklady.

### 2.6.2 Geodetické zameranie skutočného realizovania - všeobecne

Požiadavky na zameranie skutkového stavu vychádzajú z Vyhlášky 300/2009 Z.z. ÚGKK, ktorou sa vykonáva zákon č. 215/1995 Zb. o geodézii a kartografii v znení neskorších predpisov a sú podmienené dodržaním týchto hlavných zásad: výškový systém Balt po vyrovnaní (Bpv), súradnicový systém jednotnej trigonometrickej siete katastrálnej platný ku dňu dodávky, údaje spracované na počítači s výstupmi čitateľnými zo súboru \*.dgn vytlačením príslušnej digitálnej mapy, súradnice vo formáte \*.xls a technická správa vo formáte \*.doc). Skutkový stav je potrebné vyhotoviť v súradnicovom systéme JTSK 03 v zmysle vyhlášky č.75/2011, ktorá dopĺňa zákon 300/2009 Z.z. o ÚGKK.

Zhotoviteľ geodeticky zameria polohové a výškové parametre skutočného realizovania Diela, vrátane všetkých objektov a zariadení inžinierskych sieti, polohopisné a výškové zameranie všetkých súbehov a križovaní s inými inžinierskymi sieťami.

Zhotoviteľ odovzdá Objednávateľovi geodetickú časť dokumentácie skutočného realizovania objektu v štyroch vyhodnoteniach spolu s oznámením o dokončení prác na objekte.

V prípade potreby doprojektovania zmien a doplnkov si geodetické podklady (domeranie územia) zabezpečí Zhotoviteľ na vlastné náklady, rozsah geodetickej časti zmien odsúhlasí Objednávateľ.

Všetky náklady na geodetické práce vyplývajúce z činnosti Zhotoviteľa sú zahrnuté v cene príslušného objektu, t.j. nebudú sa fakturovať zvlášť. Dodávka geodetickej časti Dokumentácie skutočného vyhotovenia stavby je zahrnutá v cene Všeobecnej položky Dokumentácie Zhotoviteľa pre každú časť stavby zvlášť.

Zhotoviteľ zabezpečí omedzníkovanie majetkovej hranice v zmysle porealizačných geometrických plánov tak, aby majetková hranica bola v súlade so stavebným povolením a jeho zmien.

**2.6.2.1 Obsah geodetického elaborátu DSVS (ďalej len GEDSVS) všeobecne (pre každý stavebný objekt samostatne):**

- protokol o vytýčení Diela potvrdený zodpovedným (autorizovaným) geodetom Zhotoviteľa.

- grafické spracovanie GD bude v tvare \*.dgn

- geodetické zameranie vykonať v súradnicovom systéme JTSK a JTSK03 platnom ku dňu odovzdávania Diela Objednávateľovi v triede presnosti č.3

- výškové zameranie spracovať vo výškovom systéme Balt – po vyrovnaní

- pri grafickom spracovaní GD atribúty a grafickú prezentáciu jednotlivých vedení, objektov a zariadení dodržať štruktúru \*.dgn

- digitálnu verziu grafického spracovania GD Zhotoviteľ vopred odsúhlasí so zástupcom Objednávateľa. Písomný súhlas Objednávateľa bude súčasťou GD.

**2.6.2.2 GE-DSVS pre objekty inžinierskych sietí (podzemných aj nadzemných) všeobecne**

- polohopisné a výškové zameranie všetkých súbehov a križovaní s inžinierskymi sieťami

- výkres polohového a výškového zamerania priebehu siete,

- súradnice a výšky podrobných bodov s podrobným popisom + bodové pole,

- pozdĺžny profil- pre zhotovené inžinierske siete

- technická správa merania.

**a) GE-DSVS pre objekty vodovodov:**

- vodovod.dgn – zameraná trasa vodovodu a prípojok vrátane objektov a zariadení; zakótovanie významných bodov vodovodu od pevných bodov polohopisu – použiť kótovanie na kolmice, zakótovať križovania s inými sieťami, do 30 vrstvy vložiť hĺbkovú hodnotu uloženia potrubia „H“ v /m/ - odpočet súradníc z, ź, zakresliť vnútorné dispozičné rozmery šácht so zákresom jednotlivých armatúr v šachtách.

- vodovod\_body.dgn – obsahuje číslo bodu, súr. z, ź

- vodovod.txt /\*.doc/ - číslo bodu, súr. x, y, z /terén/, ź/hĺbka uloženia/, H, popis; taktiež vypísať križovanie s inými sieťami

- pozdĺžny profil.dgn

**b) GE-DSVS pre objekty kanalizácie:**

- kanalizácia.dgn – zameraná trasa kanalizácie a prípojok , vrátane objektov a zariadení, popis vetiev, materiál a DN potrubí, sklon a vzdialenosť medzi šachtami; zakótovať všetky dôležité body kanalizácie od pevných bodov polohopisu, použiť kótovanie na kolmice, zakótovať všetky križovania s inými sieťami;

- kanalizácia\_body.dgn – číslo bodu, hĺbkovú hodnotu H odpočet súradníc z, ź, - umiestniť tak, aby sa neprekrývala hodnota so z-tovými súradnicami výkresom kanalizácia.dgn;

- kanalizácia.txt /\*.doc/ - číslo bodu, súr. x, y, z, ź, H, popis;

- pozdĺžny profil.dgn;

**c) GE-DSVS pre iné vedenia inžinierskych a ostatných sietí (nadzemných a podzemných), pokiaľ sú súčasťou stavby, ďalej rekonštrukcií a preložiek:**

- iné vedenia.dgn - zákres všetkých vedení, ktoré križovali, resp. boli v súbehu s meranou trasou potrubí, do 30 vrstvy umiestniť hĺbkovú hodnotu „H“ odpočet súr. z, ź

- iné vedenia\_body.dgn - číslo bodu, súradnice z, ź

- iné vedenia.txt / \*.doc/ - číslo bodu , súradníc x, y, z ,ź, H, popis

- podľa typu inžinierskych a ostatných sieti pozdĺžny profil.dgn

- Digitálna forma spracovania geodetických častí GEODETICKEJ DOKUMENTÁCIE bude vypracovaná pre všetky objekty a bude predložená v digitálnej aj v tlačenej forme Digitálna forma spracovania DSVS bude rešpektovať aj požiadavky správcov jednotlivých objektov.

Geodetické elaboráty overí autorizovaný geodet.

Zhotoviteľ geodeticky zameria polohové a výškové parametre skutočného realizovania SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

### 2.6.3 Geometrické plány

Súčasťou DSVS budú tiež porealizačné geometrické plány vypracované podľa platných technických predpisov a Smernice na vyhotovenie geometrických plánov a vytyčovanie hraníc pozemkov. V porealizačných geometrických plánoch na vyznačenie vecného bremena sa vyčísli plocha obmedzenia ( šírka ochranného pásma) pre jednotlivé parcely.

Zhotoviteľ je zodpovedný za vyhotovenie geometrických plánov v takej podobe, aby boli akceptované na zápis do katastra nehnuteľností v zmysle vyhlášky č. 461/2009 Z.z. o vykonaní katastrálneho zákona v znení neskorších predpisov, ktorou sa vykonáva zákon č.162/ 1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, aby podľa nich bolo možné majetkovoprávne vysporiadanie a podľa pokynov Stavebnotechnického dozoru a Objednávateľa, bez ďalšej úpravy Objednávateľom, resp. príslušným správcom.

Porealizačné geometrické plány (GP) Objednávateľ požaduje dodať v 10 vyhotoveniach

v tlači a 7x v digitálnej forme vo formáte \*.dgn – grafika a xls- tabuľkové časti (VV):

* porealizačné GP s riešením stavu KN-C a KN-E
* zlúčiť parcely nadobudnuté Objednávateľom v 1/1 v rámci každého objektu
* porealizačné GP na trvalý záber odovzdať v 3 vyhotoveniach do 1 týždňa Objednávateľovi po úradnom overení
* pre vecné bremená vyhotoviť porealizačné GP aj s ochranným pásmom vyčíslením plochy obmedzenia pre jednotlivé parcely (pri súbehu a križovaní ochranného pásma jednotlivých IS vylúčiť duplicitu záberu)
* porealizačné GP pre vecné bremená musia byť vypracované, overené a odovzdané Objednávateľovi do 2 mesiacov od uloženia IS v 3 vyhotoveniach

Porealizačné geometrické plány Zhotoviteľ spracuje v 7 vyhotoveniach v tlači a 6x v digitálnej forme vo formáte .dgn. Spracovanie geometrických plánov bude obsahovať aj ZPMZ a Technickú správu (.xls, .doc). Po overení geometrického plánu príslušným Okresným úradom, odborom katastra, do 1 týždňa doručiť Objednávateľovi.

Meranie a spracovanie musí byť podľa príslušných STN a inštrukcií na prácu v polohových bodových poliach v aktuálnych pozemkových mapách, ktoré si zabezpečí Zhotoviteľ stavby. Elaborát autorizačne overí autorizovaný geodet a Zhotoviteľa a potvrdí ho Hlavný geodet Zhotoviteľa.

V prípade potreby bude súčasťou porealizačného geometrického plánu budovy bude protokol o Geodetickom zameraní adresného bodu v zmysle Vyhlášky č. 142/2015 MVSR, ktorou sa vykonáva zákon č. 125/2015 Z. z. o registri adries a o zmene a doplnení niektorých zákonov. Všetky časti geodetickej dokumentácie (geodetické protokoly, vytyčovacie protokoly, geodetické časti DSVS, porealizačné geometrické plány a pod.) oficiálne odovzdávané Objednávateľovi budú autorizačne overené autorizovaným geodetom Zhotoviteľa, ktorý ich vypracoval a následne potvrdené Hlavným geodetom Zhotoviteľa.

Zhotoviteľ spracuje porealizačné geometrické plány pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

## 2.7 Inžinierska Činnosť

**Všeobecné požiadavky na inžiniersku činnosť**

Inžinierska činnosť bude pozostávať zo všetkých potrebných inžinierskych činností a prác nevyhnutných pre zabezpečenie právoplatných rozhodnutí pre riadne užívanie a prevádzkovanie Stavby a iných potrebných úradných schválení pre riadne užívanie a prevádzkovanie Stavby.

Rozsah a výkon inžinierskej činnosti bude zahŕňať najmä, nie však výlučne, nasledovné činnosti.

## Inžinierska činnosť po nadobudnutie právoplatnosti stavebných povolení pre všetky objekty tvoriace Stavbu

Inžinierska činnosť po nadobudnutie právoplatnosti stavebných povolení pre všetky objekty tvoriace stavbu zahŕňa najmä:

* priebežné dopĺňanie podkladov a informácií nevyhnutných pre spracovanie dokumentácie pre stavebné povolenie (ďalej len ako „DSP“) ak to vyplynie z požiadaviek spracovateľa projektu Stavby,
* priebežné prerokovanie alebo asistencia jednotlivým profesiám z hľadiska technických podmienok pripojení a riešení jednotlivých inžinierskych sietí (ďalej len „IS“) , ak to bude účelné a efektívne pre proces neskoršieho kladného prerokovania,
* vypracovanie zoznamu dotknutých orgánov a organizácií v súčinnosti s jednotlivými stavebnými úradmi a ich požiadaviek pre stavebné konanie,
* zabezpečenie priebežnej evidencie stanovísk dotknutých orgánov a organizácií s uvedením dátumu podania žiadostí, dátumu odpovede a to v digitálnej ako aj tlačenej podobe, vrátane zabezpečovania skenov jednotlivých stanovísk,
* oboznámenie sa so spracovaným DSP jednotlivých častí Stavby, pripomienky z hľadiska jej súladu so stavebným zákonom, vyhláškou 532/2002 Z. z a vyhláškou 453/200 Z. z. a vydaným právoplatným územným rozhodnutím o umiestnení Stavby
* súhlasné prerokovanie DSP Stavby a s dotknutými orgánmi príp. s ostatnými účastníkmi stavebných konaní,
* zastupovanie verejného obstarávateľa v konaniach o vydanie rozhodnutí predchádzajúcich vydaniu právoplatných stavebných povolení jednotlivých častí Stavby /Súhlas so stavbou nových zdrojov znečisťovanie ovzdušia, prípadne ďalších právoplatných rozhodnutí a súhlasov vyplývajúcich z povahy veci,
* spolupráca s Verejným obstarávateľom pri majetkovoprávnom vysporiadaní stavebných pozemkov dotknutých povoľovanou stavbou, ktoré nie sú vo vlastníctve Verejného obstarávateľa s cieľom preukázať vlastnícke alebo iné právo k týmto pozemkom v zmysle paragrafu 139 ods. 1 Stavebného zákona
* zastupovanie verejného obstarávateľa v jednotlivých stavebných konaniach pre:
  1. Všeobecné stavebné objekty Stavby,
  2. Dopravné stavby
  3. Vodné stavby
  4. Heliport - opcia
* zastupovanie verejného obstarávateľa v stavebných konaniach v rozsahu:
  1. Spracovanie a podanie žiadosti o vydanie stavebných povolení bez zbytočného odkladu
  2. V nadväznosti na súhlasné prerokovanie vyvinúť maximálne možné úsilie smerujúce k tomu, aby boli žiadosti o vydanie stavebných povolení podané na príslušných stavebných úradoch do 45 dní odo dňa protokolárneho prevzatia DSP (pokiaľ sa verejný obstarávateľ nerozhodne inak)
  3. Účasť na stavebných konaniach, prevzatie a zabezpečenie nadobudnutia a vyznačenia právoplatnosti stavebných povolení,
* príprava a kompletácie ohlásení drobných stavieb/ stavebných úprav.

Zhotoviteľ vykoná inžiniersku činnosť po nadobudnutie právoplatnosti stavebného povolenia pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok. Predmetom plnenia Zhotoviteľa, ani v prípade uplatnenia opcie podľa predchádzajúcej vety, nie je posúdenie vplyvov na životné prostredie  pre stavebný objekt SO 804 – Heliport v zmysle zákona č. 24/2006 Z.Z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „Zákon o posudzovaní vplyvov“), ktoré zabezpečí verejný obstarávateľ v čase pred uplatnením opcie a dokumentáciu z posúdenia vplyvov na životné prostredie poskytne Zhotoviteľovi spolu s oznámením o uplatnení opcie.

Pre vylúčenie pochybností verejný obstarávateľ výslovne uvádza, že ak by Zhotoviteľ identifikoval potrebu vykonať zisťovacie konanie alebo posúdenie vplyvov činnosti FNsP FDR BB na životné prostredie (s výnimkou objektu SO 804 – Heliport), je Zhotoviteľ povinný zabezpečiť  verejnému obstarávateľovi:

* 1. všetky údaje, vstupy, podklady a informácie,  potrebné na vypracovanie zámeru,
  2. vypracovanie zámeru a vykonanie k nemu potrebnej prislúchajúcej inžinierskej činnosti  a ak to bude potrebné, aj
  3. vypracovanie správy o hodnotení podľa Zákona o posudzovaní vplyvov a k nemu potrebnú prislúchajúcu inžiniersku  činnosť.

## Inžinierska činnosť počas spracovania realizačného projektu a realizácie Stavby

Inžinierska činnosť počas spracovania realizačného projektu a realizácie stavby Stavbu zahŕňa nasledovné činnosti:

* prerokovanie realizačného projektu stavby s dotknutými orgánmi štátnej správy a miestnej samosprávy v súlade s podmienkami vyplývajúcimi zo stavebných povolení resp. ostatných všeobecne platných právnych predpisov,
* osvedčenie konštrukčnej dokumentácie vyhradených technických zariadení realizovaných v rámci Stavby v súlade s Vyhl. MPSVaR SR č. 508 /2009 z.z.,
* zastupovanie verejného obstarávateľa pri plnení povinností voči orgánom štátnej správy a miestnej samosprávy počas realizácie Stavby vyplývajúcich z platných zákonov a ostatných predpisov ako i vydaného právoplatného územného rozhodnutia a jednotlivých častí a objektov Stavby:
  1. Spracovanie a podanie oznámenia o začatí jednotlivých častí stavby,
* spolupráca s verejným obstarávateľom a účasť na odovzdaní staveniska jednotlivých častí Stavby zhotoviteľom,
* zastupovanie stavebníka v nasledovných konaniach počas realizácie Stavby:
  1. Určenie použitia prenosného dopravného značenia počas samotnej realizácie Stavby, počas realizácie jej dopravného napojenia na nadradený komunikačný systém a počas realizácie prípojok a prekládok IS,
  2. Zabezpečenie vydania právoplatného rozhodnutia na zvláštne užívanie nadradeného komunikačného systému, počas realizácie prekládok a prípojok Stavby na Inžinierske siete, spolupráca pri odovzdaní ukončených rozkopávok správcovi komunikácií,
* konzultačná a poradenská činnosť počas spracovania realizačného projektu stavby a počas jej realizácie,
* priebežné zabezpečenie potrebných vyjadrení, stanovísk, súhlasov, osobitných povolení prípadne oznámení vyplývajúcich zo všeobecne záväzných predpisov, alebo z podmienok stavebného povolenia potrebných pred začiatkom realizácie Stavby alebo v súvislosti so spustením jej realizácie
* zadefinovanie formálno-obsahových požiadaviek a definovanie potrebných dokladov vyžadovaných príslušnými stavebnými úradmi potrebných pre neskoršiu kolaudáciu jej jednotlivých častí a objektov ktoré má verejný obstarávateľ vyžadovať od zhotoviteľov

zadefinovanie optimálnej štruktúry relatívneho harmonogramu kolaudačných konaní jednotlivých časti stavby reflektujúci konečný termín odovzdania stavby do užívania.

Zhotoviteľ vykoná inžiniersku činnosť počas spracovania realizačného projektu a realizácie stavby pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

## Inžinierska činnosť po NADOBUDNUTIE PRÁVOPLATNOSTI KOLAUDAČNÉHO ROZHODNUTIA pre všetky objekty tvoriace Stavbu

Inžinierska činnosť po ukončení Stavby po nadobudnutie právoplatnosti kolaudačného rozhodnutia pre všetky objekty tvoriace Stavbu zahŕňa nasledovné činnosti:

* formálna kontrola Zhotoviteľmi zhromažďovaných dokladov ku kolaudácii jednotlivých časti Stavby, príprava kolaudačných konaní jednotlivých častí Stavby, účasť na preberacom konaní jednotlivých častí Stavby,
* obstaranie stanovísk, záväzných stanovísk, či rozhodnutí predchádzajúcich vydaniu kolaudačných rozhodnutí jednotlivých časti Stavby najmä, avšak nie výlučne:
  1. Súhlas k uvedeniu nových zdrojov znečisťovania ovzdušia do prevádzky,
  2. Určenie použitia trvalého dopravného značenia,
  3. Stanovisko orgánu odpadového hospodárstva k nakladaniu s odpadmi vzniknutými pri realizácii Stavby a pod.,
* spolupráca s verejným obstarávateľom pri uzavretí zmlúv o zriadení vecných bremien, alebo iných práv k pozemkom pre účely kolaudácie (ak to pre kolaudáciu bude nevyhnutné) v rozsahu:
  1. Obstaranie geometrického plánu skutočného vyhotovenia prípojok Stavby na inžinierske siete,
  2. Obstaranie znaleckého posudku na určenie odmeny za obmedzenie pozemkov vecným bremenom,
  3. Podanie výzvy po stranu povinného z vecného bremena na uzavretie zmluvy o vecnom bremene min. 60 dní pred podaním návrhu na začatie kolaudačného konania na prípojky IS,
* zastupovanie verejného obstarávateľa v kolaudačných konaniach jednotlivých časti Stavby v členení
  1. Vodné stavby,
  2. Dopravné stavby,
  3. Všeobecné stavby,
  4. Heliport - opcia

a to v nasledovnom rozsahu :

* + - Spracovanie a podanie návrhu na začatie kolaudačného konania jednotlivých častí Stavby,
    - Sumarizácie a kontrola podkladov a dokladov potrebných k vydaniu užívacích povolení jednotlivých častí Stavby,
    - Účasť a zastupovanie verejného obstarávateľa na miestnych šetreniach a konaniach,
    - Sledovanie vydania kolaudačných rozhodnutí a potvrdenie ich správnosti a právoplatnosti,
* Zabezpečenie záväzných stanovísk, stanovísk a vyjadrení dotknutých orgánov a ostatných účastníkov kolaudačných konaní ku kolaudácii jednotlivých častí Stavby,
* Kontrola odstránenia závad zistených pri kolaudácii stavby, ktoré nebránia jej bezpečnému užívaniu spolu s oznámením o ich odstránení dotknutým orgánom a miestne príslušnému stavebnému úradu,
* Zastupovanie stavebníka v konaní o pridelení listiny o určení súpisného čísla, orientačného čísla Stavby v rozsahu:
  1. Spracovanie a podanie žiadosti o vydanie rozhodnutia o pridelení súpisných a orientačných čísiel stavby bez zbytočného odkladu po vydaní kolaudačného rozhodnutia na Stavbu,
  2. Sledovania vydania rozhodnutia o pridelení súpisného a orientačného čísla,
  3. Podanie návrhu na zápis ukončenej stavby do katastra nehnuteľností,
  4. Konzultačná a poradenská činnosť až po nadobudnutie právoplatnosti rozhodnutia o pridelení súpisného a orientačného čísla Stavby,
* v mene verejného obstarávateľa a na vlastnú zodpovednosť komunikácia a rokovania s dotknutými orgánmi štátnej a verejnej správy v správnych konaniach, správcami sietí technického vybavenia, prípadne ďalšími účastníkmi konaní,
* v mene verejného obstarávateľa a na vlastnú zodpovednosť zastupovanie v konaniach, ktoré predchádzajú vydaniu právoplatného rozhodnutia o umiestnení, povolení, riadnom užívaní a prevádzkovaní stavby,
* príprava akýchkoľvek a všetkých nevyhnutných žiadostí, návrhov a iných podaní voči dotknutým orgánom štátnej a verejnej správy resp. iným dotknutým subjektom,
* zabezpečenie súhlasných stanovísk a vyjadrení k projektovej dokumentácii – prerokovanie projektovej dokumentácie so všetkými dotknutými orgánmi štátnej správy, zapracovanie prípadných pripomienok do projektovej dokumentácie a zabezpečenie právoplatných rozhodnutí,
* vypracovanie a podávanie akýchkoľvek a všetkých potrebných stanovísk, vyjadrení, opravných prostriedkov, námietok, rozkladov a iných podaní, ktorých podanie / uplatnenie je nevyhnutné pre stavebné povolenie, riadne užívanie a prevádzkovanie Stavby,
* komunikácia s tretími osobami (FO, PO), nevyhnutnými pre zabezpečenie potrebných úradných schválení,
* zabezpečenie potrebných podkladov a informácií v súvislosti s výkonom inžinierskej činnosti, v každej fáze povoľovacieho procesu Stavby podľa stavebného zákona a v každej fáze výkonu inžinierskej činnosti,
* zabezpečenie všetkých potrebných prieskumov, štúdií, posúdení, vyjadrení, stanovísk, majetkovoprávnych podkladov a ostatných podkladov nevyhnutných na zabezpečenie povolení na riadne užívanie stavby,
* v prípade uplatnenia opcie verejných obstarávateľom v súlade s podčlánkom 13.9 zmluvných podmienok, po dokončení stavby a pred vydaním kolaudačného rozhodnutia musí byť zabezpečené vydanie povolenia na prevádzkovanie heliportu Leteckým úradom SR,
* zabezpečenie evidencie stanovísk všetkých zúčastnených účastníkov povoľovacích konaní (orgánov štátnej správy, verejnej správy, organizácií, fyzických, právnických osôb) s uvedením dátumu podania žiadostí a dátumu vydania súhlasných stanovísk a vyjadrení, zabezpečenie digitálnej evidencie originálov, zabezpečenie evidencie originálov v tlačenej podobe, po ukončení činnosti odovzdanie evidencie s odovzdávajúcim a preberajúcim protokolom,
* pred realizáciou stavby a v súvislosti s odovzdávaním Staveniska, musí byť vyhotovený záznam o pôvodnom stave komunikácií, povrchu územia, základov na stavenisku, okolitej zástavbe a inžinierskych sieťach (vytýčenie), ktorý musí byť odsúhlasený objednávateľom.

**Pozn.: pod pojmom zabezpečenie sa myslia všetky činnosti potrebné ku kompletnému zabezpečeniu, resp. získaniu dokladov/dokumentov/ žiadostí/vyjadrení/ geodetickej a inžinierskej činnosti/ textovej a grafickej dokumentácie/ meraní/ správ/ posudkov/ súhlasov/ elaborátov/ zmlúv a iných činností a písomností vrátane všetkých s tým súvisiacich nákladov a poplatkov. Všetky uvedené činnosti majú byť zahrnuté v Navrhovanej zmluvnej cene.**

Zhotoviteľ vykoná inžiniersku činnosť po nadobudnutie právoplatnosti kolaudačného rozhodnutia pre SO – 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

## Správne poplatky

V rámci inžinierskej činnosti Zhotoviteľa sú zahrnuté aj náklady na príslušné správne poplatky, ktoré bude uhrádzať priamo Zhotoviteľ, ak bude potrebné ich uhradiť, pričom náklady na správne poplatky sú v plnom rozsahu zahrnuté v zmluvnej cene.

## Pripojovacie poplatky

V rámci inžinierskej činnosti Zhotoviteľa sú zahrnuté aj náklady na príslušné pripojovacie poplatky za pripojenie do distribučnej sústavy, ktoré bude uhrádzať priamo Zhotoviteľ, ak bude potrebné ich uhradiť, pričom náklady na pripojovacie poplatky sú v plnom rozsahu zahrnuté v zmluvnej cene.

## 2.8 Schvaľovanie Dokumentácie

Objednávateľ, resp. Stavebný dozor konajúci v mene Objednávateľa a s písomným súhlasom Objednávateľa, je oprávnený schváliť jednotlivé časti Projektovej dokumentácie Zhotoviteľa alebo požadovať ich úpravu v súlade s podčlánkom 5.2 Zmluvných podmienok.

Zhotoviteľ je povinný prerokovať s Objednávateľom všetky úpravy Projektovej dokumentácie Zhotoviteľa a zapracovať do nej požiadavky Objednávateľa.

Po odsúhlasení konkrétnej podoby Objednávateľom Zhotoviteľ vypracuje príslušnú časť Projektovej dokumentácie Zhotoviteľa v súlade s odsúhlasenými úpravami a požiadavkami Objednávateľa.

Okrem toho môže Objednávateľ pred schválením príslušnej časti Projektovej dokumentácie Zhotoviteľa požadovať úpravu takejto časti Projektovej dokumentácie Zhotoviteľa, a to aj opakovane, ak predložená Dokumentácia Zhotoviteľa nie je v súlade s Požiadavkami Objednávateľa, Právnymi predpismi alebo nezodpovedá vnútornému usporiadaniu Diela odsúhlasenému Objednávateľom.

Zhotoviteľ predloží Objednávateľovi upravené časti Projektovej dokumentácie Zhotoviteľa podľa tohto odseku do 14 dní od doručenia požiadavky Objednávateľa na úpravu. Objednávateľ je oprávnený opätovne predložiť požiadavku, kým Projektová dokumentácia Zhotoviteľa nebude v súlade s Požiadavkami Objednávateľa, Právnymi predpismi alebo nebude zodpovedať vnútornému usporiadaniu Diela odsúhlasenému Objednávateľom. Týmto ustanovením nie je dotknuté právo Objednávateľa požadovať od Zhotoviteľa odstránenie vád Projektovej dokumentácie Zhotoviteľa.

Každá časť Projektovej dokumentácie Zhotoviteľa bude Objednávateľovi odovzdaná vo forme uvedenej vyššie v tomto článku Zmluvy, prípadne v iných Požiadavkách Objednávateľa, a to na základe písomného protokolu o odovzdaní a prevzatí danej časti Projektovej dokumentácie Zhotoviteľa, ktorý vyhotoví Zhotoviteľ a podpíšu zástupcovia oboch Zmluvných strán.

Protokol o odovzdaní a prevzatí danej časti Projektovej dokumentácie Zhotoviteľa bude obsahovať obsah a štruktúru odovzdávanej dokumentácie, údaje o forme (podobe), v ktorej sa dokumentácia odovzdáva Objednávateľovi, údaje o vyhotoviteľoch odovzdávanej dokumentácie, údaje o čase alebo dátume vyhotovenia dokumentácie a ďalšie údaje, ktoré Zhotoviteľ považuje za podstatné alebo vhodné uviesť v Potvrdení o prevzatí danej časti Projektovej dokumentácie Zhotoviteľa.

Podpisom uvedeného Potvrdenia o prevzatí Objednávateľom sa predmetná časť Projektovej dokumentácie Zhotoviteľa považuje za odovzdanú a prevzatú. Objednávateľ nie je povinný akceptovať žiadnu časť Projektovej dokumentácie Zhotoviteľa (ani Projektovú dokumentáciu Zhotoviteľa ako celok), ktorá nie je vypracovaná v súlade s Požiadavkami Objednávateľa, Právnymi predpismi, alebo ak vnútorné usporiadanie Stavby v dokumentácii nezodpovedá vnútornému usporiadaniu Stavby odsúhlasenému Objednávateľom.

Drobné vady, ktoré nebránia riadnemu užívaniu (použitiu) časti Projektovej dokumentácie Zhotoviteľa (alebo Projektovej dokumentácie Zhotoviteľa ako celku), však nie sú dôvodom na neakceptovanie časti Projektovej dokumentácie Zhotoviteľa (alebo Projektovej dokumentácie Zhotoviteľa ako celku); za drobnú vadu sa však nikdy nepovažuje najmä akýkoľvek nesúlad Projektovej dokumentácie Zhotoviteľa s Právnymi predpismi, ako aj vada, ktorá znemožňuje použitie Projektovej dokumentácie Zhotoviteľa na účely správneho konania alebo na iný hlavný účel, na ktorý je určená.

Schválenie Projektovej dokumentácie Zhotoviteľa Objednávateľom neznamená, že Objednávateľ prevzal úplnú alebo čiastočnú zodpovednosť za správnosť a úplnosť Projektovej dokumentácie Zhotoviteľa. Za správnosť a úplnosť Projektovej dokumentácie Zhotoviteľa zodpovedá výlučne Zhotoviteľ. Uvedené platí aj v prípade, ak Zhotoviteľ zapracuje Požiadavky Objednávateľa do Projektovej dokumentácie Zhotoviteľa.

Zhotoviteľ upraví príslušnú časť Projektovej dokumentácie Zhotoviteľa aj v súlade s podmienkami a požiadavkami dotknutých orgánov štátnej správy a v súlade s pokynmi Objednávateľa.

Zhotoviteľ je povinný konzultovať a prerokovať jednotlivé časti Projektovej dokumentácie Zhotoviteľa a vhodnosť jednotlivých krokov v rámci projektovej činnosti s dotknutými orgánmi štátnej správy a ďalšími inštitúciami a fyzickými a právnickými osobami, ktoré budú dotknuté v správnom konaní, prípadne pred predložením dokumentácie na schválenie Objednávateľovi.

Schválenie dokumentácie Objednávateľom bude pre Zhotoviteľa v trvaní bez zbytočného odkladu najneskôr však do 14 dní od odovzdania dokumentácie Zhotoviteľa Objednávateľovi. Zhotoviteľ je povinný tieto pripomienky Objednávateľa zapracovať bez zbytočného odkladu, najneskôr však do 14 dní od vznesenia pripomienok Objednávateľa.

Objednávateľ je oprávnený schváliť upravenú Projektovú dokumentáciu Zhotoviteľa alebo požadovať jej úpravy v súlade so Zmluvou.

## Výkon autorského dozoru

Autorský dozor počas realizácie stavby v  rozsahu podľa prílohy č. 5 aktuálneho sadzobníka UNIKA:

Autorský dozor bude stály. Rozhodnutia z výkonu autorského dozoru sa budú zaznamenávať do stavebného denníka, alebo sa z rokovania vypracuje písomný záznam. Záznamy do stavebného denníka môže zapisovať len osoba osobitne písomne poverená Zhotoviteľom.

Obsah stavebno – technického výkonu autorského dozoru je nasledovný:

- účasť na odovzdaní staveniska Zhotoviteľovi stavby

- poskytovanie vysvetlení potrebných počas výstavby

* dohľad nad dodržaním projektu s prihliadnutím na podmienky určené stavebným povolením, alebo iným povolením s poskytovaním vysvetlení potrebných pre plynulosť stavby
* sledovanie postupu výstavby z technického hľadiska a z hľadiska časového a finančného plánu výstavby
* vyjadrovať sa k požiadavkám Zhotoviteľa stavby na tzv. naviac práce t.j. práce nad rozsah PD
* posudzovanie návrhov obstarávateľa stavby na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov,
* vyjadrovať sa k porovnaniu výsledkov prieskumov so skutočnosťou zistenou pri zemných prácach a v prípade odlišných výsledkov v spolupráci so špecialistom pre geotechniku prijímať návrh doplnkových riešení
* na požiadanie objednávateľa alebo z podmienok vyplývajúcich zo spracovanej a schválenej PD zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácií jednotlivých objektov stavby, ako napr. základových škár, podložia, výstuže, vŕtaných, a/alebo baranených pilót, atď.
* na základe zistených skutočností vyjadrovať sa k prípadným zmenám stavebných a technologických postupov
* v prípade potreby vysvetľovať problémy spojené s nejasnosťami vyplývajúcimi z vyhotovených projektových dokumentácií
* v prípade, že skutkový stav zistený na stavenisku nezodpovedá predpokladom uvádzaným v projektovej dokumentácií, zdôvodniť nerealizovateľnosť pôvodného technického riešenia, navrhovať technické riešenie vyvolanej zmeny vrátane komplexného projektového spracovania zmeny technického riešenia spolu s výkazom výmer v zmysle postupu o riešení zmien počas výstavby.
* vyjadrenia k požiadavkám o väčšie množstvo výrobkov a výkonov oproti prerokovanej dokumentácii
* účasť na kontrolných dňoch počas realizácie stavby
* účasť na odovzdaní a prevzatí stavby alebo jej časti
* účasť na kolaudačnom konaní a to až do jeho právoplatného ukončenia
* v prípade zložitých technických riešení a v prípade potreby stanoviska jednotlivých špecialistov, autorský dozor dodá svoje stanovisko v dohodnutom termíne
* zaujme stanovisko k dodržiavaniu projektových parametrov verejnej práce v zmysle zákona č. 254/1998 Z.z. o verejných prácach v znení neskorších predpisov
* odsúhlasenie DSVS
* vypracovanie záverečnej správy autorského dozoru o priebehu stavby

# REALIZÁCIA DIELA

Zhotoviteľ je povinný zabezpečiť najmä, nie však výlučne všetky potrebné stavebné činnosti, búracie práce, stavebné úpravy nevyhnutné pre zabezpečenie rozvoja a modernizácie stavby, jej prevádzkových súborov v rozsahu objektovej skladby schválenej a odsúhlasenej projektovej dokumentácie a v súlade s právoplatnými rozhodnutiami dotknutej verejnej a štátnej správy~~.~~

## 3.1 Realizácia dočasných priestorov a presun prevádzok do dočasných priestorov

Vzhľadom na urýchlenie výstavby a možnú skoršiu prípravu areálu nemocnice FNsP FDR BB na asanáciu a samotnú výstavbu nemocničných blokov bola celková objektová skladba rozdelená do dvoch dokumentácií pre územné rozhodnutie. Dokumentácia pre územné rozhodnutie 1 (DUR1) rieši prípravu územia, asanácie jestvujúcich objektov, vynútené prekládky areálových inžinierskych sietí a dočasné objekty, ktoré budú slúžiť na presun jestvujúcich oddelení a prevádzok nemocnice počas výstavby. Vybrané stavebné objekty sú/budú investorom povolené k realizácii stavby právoplatným stavebným povolením (DSP1) alebo ohlásením stavebných úprav (OHL).

Zhotoviteľ je povinný po nadobudnutí účinnosti zmluvy ako prvé začať zhotovovať stavebné objekty, ktoré majú priamy vplyv na ďalšie fungovanie prevádzky nemocnice počas výstavby hlavných stavebných objektov. Zhotoviteľ bude počas tejto doby povinný ak si neurčí iný poriadok odsúhlasený dozorom stavby a objednávateľom, zabezpečiť dočasné migračné koridory na stavenisku, ktoré budú spájať existujúce funkčné stavebné objekty prevádzky nemocnice v priestore staveniska s napojením na okolie tak aby bol pohyb zamestnancov možný a nespôsoboval im obmedzenie pri vstupoch na ich pracoviská. Tieto koridory budú vyhradené len pre pohyb dotknutých osôb, ktoré v prevádzkach majú určený nemocnicou výkon práce. Dočasné obmedzenia a pohyb osôb na stavenisku bude len po dobu uvedenia do prevádzky dočasných priestorov. Pre všetky priestory, pre ktoré objednávateľ zabezpečil projektovú dokumentáciu v úrovni povolenej stavby stavebným povolením a ohláškou a sú určené pre ďalšie používanie v dočasnej prevádzke nemocnice je zhotoviteľ povinný zabezpečiť inžiniersku činnosť, tak aby bolo možné zhotovené objekty uviesť do prevádzky.

SO – 802 HOSPODÁRSKY OBJEKT

SO – 801 DOČASNÉ OBJEKTY

SO – 801.1 Administratívno prevádzkový objekt

SO – 801.2 Dočasné odpadové hospodárstvo

SO – 801.3 Dočasné komunikácie a spevnené plochy

SO – 801.4 Dočasné objekty vrátnice a systém kontroly vstupu

SO – 801.5 Dočasné terénne schodisko

SO – 801.6 Dočasné prepojenie stlačeného vzduchu

SO – 801.7 Dočasný náhradný zdroj el. energie

SO – 801.8 Dočasná prekládka areálového rozvodu kyslíka

SO – 801.9 Dočasná prekládka areálového rozvodu NTL plynovodu

SO – 801.10 Dočasná gastro prevádzka a jedáleň

**Predmetné stavebné objekty sú technicky špecifikované v dokumentácii pre územné rozhodnutie 1 (DUR1), v dokumentácií pre stavebné povolenie 1 (DSP1), v ohlásení stavebných úprav (OHL) a technickej špecifikácii ako prílohe číslo 02 k týmto Požiadavkám Objednávateľa a je potrebné ich zhotoviť pred zahájením asanácie.**

## 3.2 Asanačné práce

Dokumentácia pre odstránenie stavby (DOS) rieši asanácie jestvujúcich objektov pod stavebným objektom:

SO – 104 Demolácie objektov nemocnice

Pred realizáciou navrhovanej výstavby novej nemocnice dôjde ku asanácií časti existujúcich objektov v areáli. Navrhované búracie práce budú realizované štandardným spôsobom t.j. postupným rozoberaním zhora nadol. Stavebné konštrukcie nebudú strhávané a na ich likvidáciu nebude použitá trhavina. Priestory v bezprostrednom dotyku s plochami, ktoré môžu byť ohrozené pádom stavebných sutí budú výrazne a jednoznačne a fyzicky oddelené od možného vstupu nepovolaných osôb. Búracie práce budú realizované tak, aby boli vykonané a dodržiavané organizačné, technické a bezpečnostné opatrenia.

**Predmetné asanačné práce na pôvodných objektoch nemocnice sú technicky špecifikované v dokumentácii pre odstránenie stavby (DOS) a technickej špecifikácii ako prílohe číslo 02 k predmetnému verejnému obstarávaniu.**

**Zhotoviteľ zabezpečí aby najmenej 70% (hmotnosti) stavebného odpadu a odpadu z demolácií, vyprodukovaného počas realizácie stavby alebo demolácie, neznečisteného škodlivinami, bolo pripravených na opätovné použitie, recykláciu a ďalšie zhodnotenie materiálu a to vrátane činnosti spätného zasypávania, pri ktorých sa využije odpad ako náhrada za iné materiály. Zhotoviteľ pred zabudovaním recyklovaného stavebného odpadu predloží certifikát o jeho vhodnosti na zabudovanie do konkrétnej časti diela.**

**Ďalšie povinnosti Zhotoviteľa pri nakladaní a manipulácii s odpadmi sú uvedené v článku 3.16 NAKLADANIE S ODPADMI týchto Požiadaviek objednávateľa.**

## 3.3 Rozvoj a modernizácia stavby – realizácia stavebných prác

Stavebný program určuje zriaďovateľ so znalosťou kapacít a potenciálu existujúcej zdravotníckej prevádzky a implementuje doň ciele udržateľného rozvoja nemocnice. Forma navrhovanej stavby umožňuje vďaka svojej variabilite relatívne jednoduché prispôsobenie zámeru pre žiadaný stavebný program. Základné princípy usporiadania pracovísk vedúce k efektívnemu využitiu zdravotníckej stavby tak môžu byť zachované.

Celková objektová skladba bola rozdelená do dvoch dokumentácií pre územné rozhodnutie a piatich rôznych dokumentácií pre rôzny povoľovací proces.

Dokumentácia pre územné rozhodnutie 1 (DUR1) rieši prípravu územia, asanácie jestvujúcich objektov, vynútené prekládky areálových inžinierskych sietí a dočasné objekty, ktoré budú slúžiť na presun jestvujúcich oddelení a prevádzok počas výstavby. Predmetné stavebné objekty z dokumentácie pre územné rozhodnutie 1 (DUR1) budú následne stavebne povolené objednávateľom v rámci dokumentácie pre stavebné povolenie 1 (DSP1).

Dokumentácia pre územné rozhodnutie 2 (DUR2) rieši všetky hlavné stavebné objekty a nadväzné areálové inžinierske siete a pripojenie na verejnú infraštruktúru.

Dokumentácia pre ohlásenie stavebných úprav (OHL) rieši stavebné úpravy hospodárskeho objektu, ktorý bude slúžiť pre dočasné umiestnenie referátu údržby počas výstavby novej nemocnice.

Dokumentácia pre povolenie odstránenia stavby (DOS) rieši asanáciu jestvujúcich objektov nemocnice.

Dokumentácia pre stavebné povolenie (KRIZ) dopravného napojenia areálu FNsP F.D.R. Banská Bystrica na štátnu cestu II/578

Dokumentácia pre výrubové povolenie (VYRUB) rieši výrub zelene v riešenom území.

Stavba: Rekonštrukcia a dostavba areálu Fakultnej nemocnice s poliklinikou F.D. Roosevelta Banská Bystrica

|  |  |  |  |
| --- | --- | --- | --- |
| SO, PS / Názov objektu | Názov dokumentu | Názov  dokumentácie | Požiadavka na spracovanie DSP |
| SO - 001 | Nemocničný blok F | DUR 2 | Áno |
| SO - 002 | Nemocničný blok I | DUR 2 | Áno |
| SO - 003 | Nemocničný blok K | DUR 2 | Áno |
| SO – 004 | Nemocničný blok L | DUR 2 | Áno |
| SO - 005 | Nemocničný blok P | DUR 2 | Áno |
| SO - 101 | Príprava územia | DUR 1 a DSP 1 | Nie |
| SO - 102 | Výrub zelene | DUR 1 a VYRUB | Nie |
| SO - 103 | Hrubé terénne úpravy | DUR 1 | Nie |
| SO - 104 | Demolácie objektov nemocnice | DOS | Nie |
| SO - 201 | Preložky areálovej kanalizácie splaškovej | DUR 1 a DSP 1 | Nie |
| SO – 202 | Preložky areálovej kanalizácie dažďovej | DUR 1 a DSP 1 | Nie |
| SO - 203 | Preložky areálového vodovodu | DUR 1 a DSP 1 | Nie |
| SO - 205 | Preložka vysokého napätia pre DFN | DUR 1 a DSP 1 | Nie |
| SO - 206 | Preložky nízkeho napätia | DUR 1 a DSP 1 | Nie |
| SO - 207 | Preložka areálového osvetlenia | DUR 1 a DSP 1 | Nie |
| SO - 208 | Preložky slaboprúdových rozvodov | DUR 1 a DSP 1 | Nie |
| SO - 301 | Prípojky areálovej kanalizácie splaškovej | DUR 2 | Áno |
| SO - 302 | Prípojky areálovej kanalizácie dažďovej | DUR 2 | Áno |
| SO - 303 | Prípojky areálového vodovodu pre FNsP FDR BB | DUR 2 | Áno |
| SO - 304 | Prípojka areálového vodovodu pre DFN | DUR 1 a DSP 1 | Nie |
| SO - 305 | STL prípojka a plynomerňa | DUR 2 | Áno |
| SO - 306 | Prípojky vysokého napätia | DUR 2 | Áno |
| SO - 307 | Prípojka slaboprúdu | DUR 2 | Áno |
| SO - 308 | Prípojka horúcovodu | DUR 2 | Áno |
| SO - 401 | Areálová kanalizácia tuková | DUR 2 | Áno |
| SO - 402 | Areálová kanalizácia olejová | DUR 2 | Áno |
| SO - 403 | Areálové rozvody vodovodu | DUR 2 | Áno |
| SO - 404 | Areálové rozvody nízkeho napätia | DUR 2 | Áno |
| SO - 405 | Areálové osvetlenie | DUR 2 | Áno |
| SO - 406 | Areálové rozvody medicínskych plynov | DUR 2 | Áno |
| SO - 407 | Vonkajší závlahový systém | DUR 2 | Áno |
| SO - 408 | Areálový plynovod | DUR 2 | Áno |
| PS - 501 | Neutralizačná stanica | DUR 2 | Áno |
| PS - 502 | Výmenníková stanica | DUR 2 | Áno |
| PS - 503 | Kompresná stanica | DUR 2 | Áno |
| PS - 504 | Vákuová stanica | DUR 2 | Áno |
| PS - 505 | Záložný zdroj | DUR 2 | Áno |
| PS – 506 | Trafostanica 22kV | DUR 2 | Áno |
| PS - 507 | Potrubná pošta | DUR 2 | Áno |
| PS - 508 | Zdravotnícka technológia | DUR 2 | Áno |
| PS - 509 | Gastronomické zariadenia | DUR 2 | Áno |
| PS - 510 | Výťahy a zdvíhacie zariadenia | DUR 2 | Áno |
| SO - 601 | Areálové komunikácie a spevnené plochy | DUR 2 | Áno |
| SO - 602 | Organizácia dopravy existujúcej križovatky na ul. Námestie Ludvíka Svodobu – dočasné riešenie | DUR 2 | Áno |
| SO - 603 | Dopravné pripojenie obsluhy garáže na ul. Námestie Ludvíka Svobodu | DUR 2 | Áno |
| SO – 701 | Oporné múry | DUR 2 | Áno |
| SO - 702 | Terénne schodisko | DUR 2 | Áno |
| SO - 801 | Dočasné objekty | DUR 1 a DSP 1 | Nie |
| SO – 801.1 | Administratívno prevádzkový objekt | DUR 1 a DSP 1 | Nie |
| SO – 801.2 | Dočasné odpadové hospodárstvo | DUR 1 a DSP 1 | Nie |
| SO – 801.3 | Dočasné komunikácie a spevnené plochy | DUR 1 a DSP 1 | Nie |
| SO -801.4 | Dočasné objekty vrátnice a systémy kontroly vstupu | DUR 1 a DSP 1 | Nie |
| SO – 801.5 | Dočasné terénne schodisko | DUR 1 a DSP 1 | Nie |
| SO – 801.6 | Dočasné prepojenie stlačeného vzduchu | DUR 1 a DSP 1 | Nie |
| SO – 801.7 | Dočasný náhradný zdroj el. energie | DUR 1 a DSP 1 | Nie |
| SO – 801.8 | Dočasná prekládka areálového rozvodu kyslíka | DUR 1 a DSP 1 | Nie |
| SO – 801.9 | Dočasná prekládka areálového rozvodu NTL plynovodu | DUR 1 a DSP 1 | Nie |
| SO – 801.10 | Dočasná gastro prevádzka a jedáleň | DUR 1 a DSP 1 | Nie |
| SO - 802 | Hospodársky objekt | OHL | Nie |
| SO – 803 | Kyslíková stanica | DUR 2 | Áno |
| SO – 804 | Heliport | DUR 2 | Opcia |
| SO – 901 | Čisté terénne úpravy | DUR 2 | Áno |
| SO – 902 | Sadové úpravy | DUR 2 | Áno |
| SO – 903 | Vonkajší informačný systém | DUR 2 | Áno |
| SO – 904 | Drobná vonkajšia architektúra a mobiliár | DUR 2 | Áno |

Zhotoviteľ dodá stavebné práce v rámci SO - 804 Heliport v prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok.

Stavba: Dopravné napojenie areálu FNsP F.D.R. Banská Bystrica na štátnu cestu II/578

|  |  |  |  |
| --- | --- | --- | --- |
| SO, PS / Názov objektu | Názov dokumentu | Názov  dokumentácie | Požiadavka na spracovanie DSP |
| SO 01 | Úprava štátnej cesty II/578 | KRIZ | Nie |
| SO 02 | Prístupová komunikácia s podobjektom | KRIZ | Nie |
| SO 02.1 | Odvodnenie | KRIZ | Nie |

* + 1. **Vnútorné vybavenie**

**Zdravotnícka technológia**

Zdravotnícka technológia nie je súčasťou plnenia Zhotoviteľa s výnimkou lôžkových osvetľovacích rámp, zdrojových mostov, zdrojových, operačných a anestéziologických statívov a germícídnych žiaričov. Súčasťou plnenia Zhotoviteľa je vypracovanie projektovej dokumentácie zdravotníckej technológie vo všetkých stupňoch.

Lôžkové osvetľovacie rampy

Nástenná jednolôžková rampa s integrovanými rýchlo spojkami pre plynné médiá ako aj pre elektrické slaboprúdové a silnoprúdové zásuvky (počet a druh vývodov v rampe určuje projekt zdravotníckej technológie a dokument: požiadavky na vyhotovenie a štandard interiérových priestorov - dokument Room data list/DIZAJN Manuál – Príloha č. 1). Nástenná rampa vybavená integrovaným priamym aj nepriamym osvetlením s ovládaním pre priame a nepriame osvetlenie na ovládači dorozumievacieho zariadenia pacient-setra. Priame aj nepriame osvetlenie integrované do tela rampy nesmie vystupovať z profilu rampy - pre ľahké čistenie a dezinfekciu. (ucelený rovný tvar). Nástenná rampa pevnej hliníkovej konštrukcie s rôznym farebným prevedením (farba definovaná užívateľom podľa RAL vzorkovníka). Rampa s integrovaným systémom pacient sestra. Ovládací prvok pacient sestra s integrovaným ovládaním osvetlenia na rampe, reguláciou okenných exteriérových žalúzií a integrovaným rádiom. Rampa s možnosťou rozšírenia o ďalšie medicínske vývody (plynné, elektrické), priamo na mieste inštalácie. Nástenná rampa s integrovanou eurolištou po celej dĺžke rampy pre uchytenie príslušenstva (napríklad: polica pre monitor vitálnych funkcií, infúzna technika, zvlhčovače kyslíka, polica so zásuvkou na príslušenstvo, ...). Rýchlospojky pre medicínske plyny musia byť lokálneho CZ-SK štandardu a vyrobené podľa platných noriem : STN EN ISO 9170-1. Nástenná rampa s povrchom odolným dezinfekčným materiálom, jednoduchého tvaru s tesnením uzatvárajúcim špáry a zamedzujúcim vniku tekutín. Rampa vybavená revíznym otvorom. Hygienický tvar rampy, bez viditeľných spojovacích prvkov, bez ostrých hrán.

Zdrojové mosty

Zdrojový most s integrovanými rýchlo spojkami pre plynné médiá ako aj pre elektrické slaboprúdové a silnoprúdové zásuvky (počet a druh vývodov v rampe určuje projekt zdravotníckej technológie a dokument: požiadavky na vyhotovenie a štandard interiérových priestorov). Zdrojový most vybavený integrovaným priamym aj nepriamym osvetlením s ovládaním pre priame a nepriame osvetlenie na ovládači dorozumievacieho zariadenia pacient-setra. Priame aj nepriame osvetlenie integrované do tela zdrojového mostu nesmie vystupovať z profilu - pre ľahké čistenie a dezinfekciu. (ucelený rovný tvar). Zdrojový most pevnej hliníkovej konštrukcie s rôznym farebným prevedením (farba definovaná užívateľom podľa RAL vzorkovníka). Zdrojový most s integrovaným systémom pacient sestra. Ovládací prvok pacient sestra s integrovaným ovládaním osvetlenia na zdrojovom moste, reguláciou okenných exteriérových žalúzií a integrovaným rádiom. Zdrojový most s možnosťou rozšírenia o ďalšie medicínske vývody (plynné, elektrické), priamo na mieste inštalácie. Zdrojový most s integrovanou eurolištou po celej dĺžke rampy pre uchytenie príslušenstva (napríklad: polica pre monitor vitálnych funkcií, infúzna technika, zvlhčovače kyslíka, polica so zásuvkou na príslušenstvo, ...). Rýchlospojky pre medicínske plyny musia byť lokálneho CZ-SK štandardu a vyrobené podľa platných noriem : STN EN ISO 9170-1. Zdrojový most s povrchom odolným dezinfekčným materiálom, jednoduchého tvaru s tesnením uzatvárajúcim špáry a zamedzujúcim vniku tekutín. Zdrojový most vybavený revíznym otvorom. Hygienický tvar zdrojového mostu, bez viditeľných spojovacích prvkov, bez ostrých hrán.

Operačné a anestéziologické statívy

Stropný statív otočný so sklopným ramenom určený pre operačné sály, zákrokové miestnosti, jednotky intenzívnej starostlivosti a oddelenia OAIM. Pozostáva z nosného kotvenia, podhľadového krytu, sady ramien a samotnej hlavy pre vývod médií (hlava podľa využitia anestéziologická alebo chirurgická). Je upevnený do stropu miestnosti a slúži pre privedenie mediplynov a elektrickej siete pre pracovisko napr. anesteziológa, chirurga atď. v závislosti od výbavy. Je možné v ňom umiestniť plynové rýchlospojky pre 4 druhy mediplynov, rýchlospojku odťahu anesteziologických zmesí, alebo rýchlospojku pre pohon pneumatických prístrojov, elektrické zásuvky 230V s oddelením pre ZIS, DO a VDO, svorky ochranného pospojovania ako aj zásuvku pre slaboprúdové rozvody (monitorovací systém). Rýchlospojky pre medicínske plyny musia byť lokálneho CZ-SK štandardu a vyrobené podľa platných noriem : STN EN ISO 9170-1. Statív s povrchom odolným dezinfekčným materiálom, jednoduchého tvaru s tesnením uzatvárajúcim špáry a zamedzujúcim vniku tekutín. Príslušenstvo tvoria ramená, držiaky infúzií a police. Zostavu s požadovaným počtom vývodov a príslušenstvom určuje projekt zdravotníckej technológie a dokument: požiadavky na vyhotovenie a štandard interiérových priestorov. Systém kotvenia je dištančný - skladá sa z dvoch základových dosiek, ktoré sú spojené 6 závitovými tyčami a rozoprené distančnými trubkami. Dĺžku týchto trubiek a tyčí je možné meniť v závislosti od vzdialenosti podhľadu od stropu. V priestore kotvenia sú pripojovacie prvky jednotlivých plynov a elektrických obvodov.

Germicídne žiariče

Otvorený germicídny žiarič sa používa na priame ožarovanie miestnosti bez prítomnosti ľudí. Priame ožarovanie vzduchu v miestnosti UV žiarením je najúčinnejší spôsob sterilizácie vzduchu. V objektoch budú germicídne žiariče osadené podľa požiadaviek projektu zdravotníckej technológie. V projekte budú uvažované germicídne žiariče otvorené a uzatvorené, vzhľadom na charakter sterilizovaného priestoru. Mobilné germícídne žiariče sa v tomto projekte nenavrhujú.

**Zariadenia zdravotechniky**

Zariadenia zdravotechniky (ZTI) je súčasťou plnenia Zhotoviteľa. Pevne zabudované zariaďovacie predmety zdravotechniky predstavujú hlavne, nie však výlučne toalety, invalidné toalety, bidety, toalety kombinované s bidetom, umývadlá, umývatká, invalidné umývadlá, drezy, umývacie nerezové žľaby, batérie, senzorové batérie, drezové batérie, sprchové batérie, výlevkové batérie, výlevky, sprchové zásteny, sprchové vaničky, žľaby, vpuste, zápachové uzávery, invalidné madlá a držadlá. Súčasťou plnenia Zhotoviteľa je vypracovanie projektovej dokumentácie zdravotechniky vo všetkých stupňoch.

**Interiérové vybavenie**

Interiérové vybavenie (mobiliár) nie je súčasťou plnenia Zhotoviteľa s výnimkou pevne zabudovaného nábytku. Pevne zabudovaný nábytok predstavuje kuchynské a pracovné linky, recepčné pulty, výdajné pulty, zrkadlá, ochrany stien, držadlá a madlá na stenách. Súčasťou plnenia Zhotoviteľa je vypracovanie projektovej dokumentácie interiérového vybavenia vo všetkých stupňoch.

**Technologické vybavenie kuchyne**

Technologické vybavenie kuchyne nie je súčasťou plnenia Zhotoviteľa. Zhotoviteľ zabezpečí stavebnú pripravenosť pre dodávku technologického vybavenia kuchyne. Súčasťou plnenia Zhotoviteľa je vypracovanie projektovej dokumentácie technologického vybavenia kuchyne vo všetkých stupňoch.

**Vstavby čistých priestorov**

Vstavby čistých priestorov sú súčasťou plnenia Zhotoviteľa. Vstavby sú aplikované hlavne, nie však výlučne v operačných sálach, vybratých priestoroch laboratórií a lekárne. Systém vstavby čistých priestorov pozostáva z kovového obkladu stien, kovových podhľadov a koncových prvkov podhľadov (laminárne stropy, čisté nadstavce, LED osvetlenie a iné), dverí, automatických dverí, okien, systému signalizácie a uzamykania dverí, aktívnych prekladaných kabín, vstavaných kabinetov, vstavaných ovládacích prvkov osvetlenia a vzduchotechniky, vstavaných prvkov video integrácie a PACS (LED obrazovky). Súčasťou plnenia Zhotoviteľa je vypracovanie projektovej dokumentácie systému vstavieb čistých priestorov vo všetkých stupňoch.

**Interiérové vybavenie kaplnky**

Interiérové vybavenie kaplnky nie je súčasťou plnenia Zhotoviteľa s výnimkou pevne zabudovaného nábytku. Pevne zabudovaný nábytok predstavuje presbytérium a ambonu Súčasťou plnenia Zhotoviteľa je vypracovanie projektovej dokumentácie interiérového vybavenia kaplnky vo všetkých stupňoch.

**ITC zariadenia**

ITC vybavenie navrhovaných objektov je súčasťou plnenia Zhotoviteľa s výnimkou výpočtovej techniky dátového centra a všetkých aktívných prvkov siete (Distribučné switche, Access switche, AP WiFi, WiFi kontroler). Zhotoviteľ zabezpečí stavebnú pripravenosť pre dodávku výpočtovej techniky dátového centra (napájanie, zálohové napájanie, chladenie, zálohové chladenie, hasenie, bezpečnostný systém) . Súčasťou plnenia Zhotoviteľa je vypracovanie projektovej dokumentácie dátového centra a celej ITC siete vo všetkých stupňoch.

## 3.4 Úkony pred začatím prác

Pred začatím prác je Zhotoviteľ povinný najmä:

- v rámci projektových Prác zabezpečiť všetky podklady pre projektové práce v stupni DSP a DRS, požadované aktualizácie prieskumov, prípadné domeranie územia a ostatné činnosti/práce špecifikované v tejto časti Požiadaviek Objednávateľa a s ním súvisiacich Zmluvných dokumentov;

- vypracovať Dokumentáciu Zhotoviteľa stavby podľa požiadaviek jednotlivých fáz projektu Diela jej prípadné zmeny a doplnky; zabezpečiť Plány: Havarijný plán; Povodňový plán (odsúhlasený správcom toku a príslušným vodohospodárskym orgánom štátnej správy), Plán požiarnej ochrany, Plán odpadového hospodárstva, Plán bezpečnosti a ochrany zdravia pri práci, Plán kvality, Environmentálny plán výstavby, a pod.;

* Na všetky dočasné podperné konštrukcie, ktoré môžu ohroziť zdravie alebo majetok je Zhotoviteľ povinný pred ich realizáciou predložiť statické posúdenie návrhu nezávislou odborne spôsobilou osobou. Súčasťou odborného posúdenia bude čestné prehlásenie posudzovateľa o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.
* K objektom určeným v Prílohe 03\_STATIKA\ - statické posúdenie objektu je Zhotoviteľ povinný predložiť statické posúdenie, ktoré je súčasťou PD, a aj kontrolné statické posúdenie návrhu, ktoré bolo predložené v dokumentácii na realizáciu stavby. Odborné statické posúdenie návrhu bude realizované odborne spôsobilými osobami, ktoré sú nezávislé od Zhotoviteľa a zároveň sa nepodieľali na návrhu posudzovaných konštrukcií. Súčasťou odborného statického posúdenia bude čestné prehlásenie o nezávislosti posudzovateľa od Zhotoviteľa stavby a o nezainteresovanosti do pôvodného návrhu konštrukcie.

- zabezpečiť všetky inžinierske činností, práce a dokumenty spojené s projektovými Prácami, potrebné na splnenie všetkých úradných schválení, so zabezpečením potrebných stanovísk, právoplatného stavebného povolenia , rozhodnutí na zabezpečenie súladu s právnymi predpismi a ostatnej inžinierskej činnosti do zahájenia výstavby v súlade s Požiadavkami Objednávateľa, a ostatných dokumentov Zmluvy;

- zabezpečiť zmenu stavebného povolenia a ostatných povolení pre realizáciu stavby, ešte pred realizáciou prác na stavbe resp. na stavebných objektoch, v prípade ak prichádza k zmene, v takom rozsahu, že táto zmena predstavuje rozdiel oproti vydanému stavebnému povoleniu alebo táto zmena zasahuje do vlastníckych práv 3. Osôb . Zhotoviteľ realizuje túto zmenu len po zabezpečení predchádzajúcej zmeny stavebného povolenia a ostatných povolení pre realizáciu stavby v súlade so Zb. z. č. 50/1976 o územnom plánovaní a stavebnom poriadku (Stavebný zákon) v znení neskorších predpisov.

- poistiť Dielo v súlade so Zmluvou a doklad (overenú kópiu) o poistení predložiť Stavebnému dozoru a Objednávateľovi;

- vybudovať zariadenie staveniska pre svoju činnosť a činnosť Objednávateľa v zmysle Dokumentácie Zhotoviteľa, na plochách touto dokumentáciou na to určených;

- zabezpečiť inžiniersku činnosť pre prípravu staveniska a pre odovzdanie staveniska;

- vytýčiť hlavné body staveniska, výrazným a trvalým spôsobom ohraničiť majetkovú hranicu trvalého, dočasného a ročného záberu;

- zabezpečiť vytýčenie všetkých inžinierskych sietí na stavenisku a ich a ochranu;

- vypracovať a odsúhlasiť s  Objednávateľom a Stavebným dozorom Plán kontroly kvality a skúšok - Kontrolný a skúšobný plán;

- zabezpečiť prístup k lokalitám na odvoz materiálu a prístup k zdroju kvalitného násypového materiálu v zmysle Dokumentácie Zhotoviteľa.

Rozsah prác zahrňuje ale neobmedzuje sa na minimálny rozsah príslušných prác (činností), ktorý je podrobnejšie rozpísaný v súvisiacich Zväzkoch súťažných podkladov a bude podrobnejšie dopracovaný v Dokumentácií Zhotoviteľa - hlavne v DSP v rozsahu DRS a zabezpečený Zhotoviteľom v súlade so Zmluvou.

V prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok, Zhotoviteľ vykoná všetky úkony pred začatím prác na SO – 804 Heliport.

## 3.5 Povolenia, Licencie, Súhlasy

Zhotoviteľ je v súlade s podčlánkom 1.13 písm. b) Zmluvných podmienok povinný vydať všetky oznámenia a je zodpovedný za obstaranie všetkých povolení, licencií a súhlasov týkajúcich sa výstavby a dokončenia Diela a odstránenia akýchkoľvek vád. Náklady s týmto spojené sú zahrnuté v Navrhovanej zmluvnej cene. Licencie pre technologické zariadenia požaduje Objednávateľ s neobmedzenou platnosťou.

V prípade uplatnenia opcie verejného obstarávateľa v súlade s podmienkami uvedenými v podčlánku 13.9. zmluvných podmienok, Zhotoviteľ vydá všetky oznámenia a je zodpovedný za obstaranie všetkých povolení, licencií a súhlasov týkajúcich sa výstavby a dokončenia Diela vrátane opcie a odstránenia akýchkoľvek vád.

3.6 Monitorovanie Existujúcich Ciest a Objektov

Zhotoviteľ v zmysle podčlánku 4.15 Zmluvných podmienok, v súlade s postupmi uvedenými v čl. 2.3.4 Dokumentácia skutočného stavu (pasport) pred začatím prác,  predloží Stavebnému dozoru Dokumentáciu skutočného stavu existujúcich objektov a (pasport) každej prístupovej cesty. Pochôdzka za účelom vypracovania Dokumentácie skutočného stavu bude vykonaná za účasti správcu príslušnej komunikácie a ostatných dotknutých orgánov a organizácií.

Zhotoviteľ bude ďalej monitorovať všetky objekty v blízkosti jeho stavebnej činnosti aby sa uistil, že svojou činnosťou nespôsobuje žiadne poškodenie alebo narušenie existujúcich objektov.

Stavebný dozor bude mať nárok prerušiť práce Zhotoviteľa, ak podľa jeho názoru tieto práce spôsobujú nadmerné alebo nerovnomerné sadanie, poškodenie alebo narušenie akéhokoľvek existujúceho objektu a Zhotoviteľ ponesie všetky náklady spojené s opravami objektu alebo potrebou umiestnenia dočasných podpier alebo podobných zariadení, ktoré pri jeho činnosti opomenul použiť alebo mal použiť tak, aby nedošlo k žiadnemu poškodeniu existujúceho objektu.

Pri prácach na cestných komunikáciách Zhotoviteľ bude postupovať podľa nariadení príslušných úradov.

Otvorené výkopy budú označené dohodnutými a odsúhlasenými značkami, ohradami, zábranami a svetlami za účelom zabezpečenia ochrany verejnosti.

Zhotoviteľ poučí svojich zamestnancov, aby nevstupovali na súkromné pozemky mimo Staveniska.

Zhotoviteľ nesie zodpovednosť za všetky škody spôsobené na mestských komunikáciách, cestách, železničných tratiach, obrubníkoch, chodníkoch, rýchlostných cestách, krajniciach, cestných priekopách, násypových častiach cestného telesa, priepustoch, mostoch alebo inom verejnom, resp. súkromnom majetku, ktoré môžu vzniknúť pri preprave zariadenia, materiálu, resp. pracovníkov na alebo zo stavby.

## 3.7 Prístupové Cesty a Dočasné Uzávery

Zhotoviteľ sa uistí, že všetky prístupové cesty, mosty a ostatné prístupové miesta sú vhodné pre jeho použitie a umožňujú mu urobiť akékoľvek dočasné opatrenia, ktoré môžu byť vyžadované pre jeho potreby počas realizácie prác. Zhotoviteľ, po skončení prác, odstráni dočasné opatrenia a uvedie všetky prístupové cesty, mosty a ostatné prístupové miesta do pôvodného stavu.

V prípade, že niektoré prístupové miesta, alebo opatrenia zvolené Zhotoviteľom sú v rozpore s požiadavkami platnej legislatívy na ochranu životného prostredia, alebo s ustanoveniami Zmluvy, Stavebný dozor môže odoprieť súhlas k ich použitiu.

Zhotoviteľ zabezpečí potrebnú dokumentáciu a vybaví dočasné zábery na plochy nad rámec trvalého a dočasného záberu zabezpečeného Objednávateľom na vlastné náklady, ktorých potreba vznikne v súvislosti so stavebnými prácami.

V prípade nutnosti čiastočnej uzávierky cesty počas realizácie prác, zabezpečí Zhotoviteľ v rámci svojich nákladov vypracovanie projektu dočasného dopravného značenia. O určenie dopravného značenia a povolenie čiastočnej uzávierky cesty požiada Zhotoviteľ (po predchádzajúcom odsúhlasení dočasného dopravného značenia príslušným dopravným inšpektorátom) príslušný cestný správny orgán.

Na základe vydaného povolenia a jeho podmienok vykoná čiastočnú uzávierku cesty Zhotoviteľ spolu s Políciou SR. Po skončení uzávierky Zhotoviteľ urýchlene odstráni dočasné dopravné značenie a dopravné značenie komunikácií uvedie do pôvodného stavu, pokiaľ nie je v dokumentácii alebo Objednávateľom stanovené inak.

## 3.8 Prepojenie s Existujúcimi Objektmi

Tam, kde Zmluvné práce vyžadujú úpravy alebo prepojenie s existujúcimi objektmi, Zhotoviteľ zabezpečí, že existujúci objekt sa nenaruší a bude po prepojení naďalej funkčný a bezpečný, zohľadní všetky očakávané zaťaženia tak, aby nedošlo k porušeniu, praskaniu alebo iným nežiaducim vplyvom. Zhotoviteľ je zodpovedný za všetky potrebné opravy, ktoré môžu byť vyžadované.

## 3.9 Oplotenie

Zhotoviteľ bude dbať na to, aby nepoškodil existujúce oplotenia. Oplotenie, ktoré je prekážkou pre stavebnú činnosť, nebude premiestnené, resp. demontované bez predchádzajúceho schválenia Stavebným dozorom. Zhotoviteľ je zodpovedný za uvedenie oplotenia do pôvodného alebo lepšieho stavu.

## 3.10 Existujúce Inžinierske Siete a Objekty

Pred začatím stavebných prác Zhotoviteľ, v súlade s požiadavkami podčlánku 4.25 Zmluvných podmienok, vykoná zistenie presnej polohy všetkých inžinierskych sietí dotknutých stavebnými prácami. Náklady na vytýčenie inžinierskych sietí sú zahrnuté v Navrhovanej zmluvnej cene Zhotoviteľa.

Zhotoviteľ je zodpovedný za zistenie polohy všetkých existujúcich objektov dotknutých, resp. ovplyvňujúcich práce podľa tejto Zmluvy ešte pred začiatkom stavebných prác. Akékoľvek zdržanie, alebo mimoriadne náklady vzniknuté Zhotoviteľovi z dôvodu poškodenia existujúcich objektov nebude dôvodom pre nárokovanie akýchkoľvek naviac prác, dodatočných nákladov pre Objednávateľa doplatkov, predĺženia Lehoty výstavby alebo náhrady škôd.

Zhotoviteľ si navrhne vhodnú technológiu výstavby, zabezpečí primerané ochranné prostriedky a urobí preventívne opatrenia bez ďalších nárokov na platbu, za účelom zabránenia poškodenia inžinierskych sietí tam, kde majú v ich blízkosti byť Zhotoviteľom vykonané práce či už dočasného alebo trvalého charakteru. Akékoľvek poškodenie inžinierskych sietí spôsobené priamo alebo nepriamo činnosťou Zhotoviteľa bude považované za jeho zodpovednosť.

Zhotoviteľ, v spolupráci s príslušnými správcami sietí, je zodpovedný za ich lokalizáciu na Stavenisku, za vypracovanie Dokumentácie Zhotoviteľa a vybavenie príslušných povolení, odsúhlasení a uzatvorení zmlúv o podmienkach preložky ( v súlade s § 18 ods.13 zákona č.135/1961 Zb. o pozemných komunikáciách a v súlade so zákonmi o energetike ), t.j. zabezpečenie všetkých dokladov potrebných pre ich prípadné premiestnenie/preložku.

Bez ohľadu na poskytnuté informácie o existujúcich sieťach zodpovednosť za lokalizovanie sietí a predchádzanie ich poškodenia zostáva na Zhotoviteľovi.

Zhotoviteľ zabezpečí, aby správcovia sietí a Objednávateľ mali v každom čase prístup pre účely prehliadky, opravy alebo údržby.

## 3.11 Ochrana životného prostredia

### 3.11.1 Všeobecne

Pri stavebnej činnosti treba v maximálnej miere rešpektovať všetky predpisy týkajúce sa ochrany životného prostredia, pričom sa treba riadiť najmä ustanoveniami Zákona o posudzovaní vplyvov na životné prostredie, zákona č. 543/2002 Z.z. o ochrane prírody a krajiny v znení neskorších predpisov a vykonávacím predpisom tohto zákona č. 24/2003 Z.z. a príslušnou legislatívou, zohľadňujúcou požiadavky podľa jednotlivých zložiek životného prostredia.

Povinnosťou uchádzačov je oboznámiť sa so všetkými požiadavkami a obmedzeniami vyplývajúcimi z vyjadrení príslušných štátnych orgánov ochrany prírody a krajiny a tieto zahrnúť do Navrhovanej zmluvnej ceny.

Zhotoviteľ vykoná všetky opatrenia pre splnenie všetkých uvedených predpisov a pravidiel pre ochranu životného prostredia. V priestore Staveniska alebo v pracovnom priestore nebude akceptované akékoľvek znečistenie. Budú zavedené nevyhnutné bezpečnostné opatrenia na prevenciu takéhoto znečistenia a ich plnenie bude bez výnimiek vyžadované.

Zhotoviteľ použije technologické postupy výstavby, ktoré budú zaručovať nevyhnutnú záruku prevencie ekologického dopadu nadmerného hluku, prachu, vibrácií atď. na pracovníkov, miestnych obyvateľov, a pod. Preventívne opatrenia budú realizované aj pozdĺž prepravných trás.

Zhotoviteľ bude pri nákupe materiálov brať do úvahy nielen ich cenu a kvalitu, ale taktiež ich vplyv na životné prostredie počas výrobného procesu.

Zhotoviteľ je povinný v priebehu stavby obmedziť škodlivé vplyvy pracovných činností a ich dôsledky na životné prostredie. Jedná sa predovšetkým o hluk, znečisťovanie ovzdušia, znečisťovanie komunikácií, znečisťovanie vody a ochranu zelene.

Na Stavenisko nesmú byť privážané a ani na ňom na akýkoľvek účel používané nebezpečné látky, pokiaľ Zhotoviteľ nedostal v predstihu písomné povolenie Stavebného dozoru stavby a pokiaľ nemá nevyhnutné oprávnenie. Poloha každého skladu a zásobárne nebezpečných látok na Stavenisku musí byť písomne schválená Stavebným dozorom.

Pri manipulácii s nebezpečnými látkami Zhotoviteľ zabezpečí všetky opatrenia v súlade s platnými právnymi predpismi a splní všetky povinnosti vyplývajúce z platných právnych predpisov, v prvom rade zo zákona o odpadoch.

Zhotoviteľ je povinný rešpektovať stanoviská a rozhodnutia orgánov životného prostredia uvedených v prílohách 06\_PRIESKUMY A POSUDENIA\ - dostupné prieskumy a posúdenia, 07\_DOKUMENTACIA\ - dokumentácia DOS, DUR1, DUR2, DSP1, OHL, KRIZ a VYRUB, 08\_DOSS\_PRE\_DUR\ - vyjadrenia dotknutých orgánov k územnému konaniu, k týmto Požiadavkám Objednávateľa.

### 3.11.2 Program kontroly a ochrany životného prostredia

Pred zahájením stavebnej činnosti Zhotoviteľ predloží na posúdenie a schválenie Stavebnému dozoru nasledujúce dokumenty, ktoré budú tvoriť minimálnu súčasť Harmonogramu prác a Programu kontroly a ochrany životného prostredia:

- manipulácia, preprava a skladovanie nebezpečných látok a odpadov;

- zabezpečenie a nakladanie s odpadom;

- pozorovanie tvorby prachu a znečistenia ovzdušia v súvislosti s využívaním jestvujúcich ciest a mostov vozidlami Zhotoviteľa;

- škody vzniknuté na verejnom majetku vrátane cestných komunikácií a inžinierskych sietí.

Zhotoviteľ nebude bez predchádzajúceho písomného súhlasu príslušného úradu, podľa zákonov SR o ochrane životného prostredia a ostatnej súvisiacej platnej legislatívy, inštalovať žiadne pece, boilery alebo iné podobné agregáty resp. zariadenia pracujúce na báze akéhokoľvek paliva, ktoré môže produkovať škodliviny znečisťujúce ovzdušie. Zhotoviteľ nebude na Stavenisku páliť žiadny stavebný odpad, alebo iné materiály.

Zhotoviteľ vypracuje a zavedie do praxe opatrenia na zamedzenie tvorby prachu, ktoré budú zahrňovať minimálne nižšie uvedené opatrenia:

- zásoby piesku a kameniva väčšie ako 20 m3, pre použitie pri výrobe betónu, budú z troch strán uzavreté, pričom steny budú tieto hromady prevyšovať a spredu ich budú presahovať o dva metre,

- účinné vodné postrekovače sa použijú pri dodávke a počas manipulácie so všetkým nespracovaným pieskom, kamenivom a inými podobnými materiálmi, kedy je predpoklad tvorby prachu, ako aj za účelom zvlhčenia všetkých skladovaných materiálov počas suchého a veterného počasia,

- priestory na území Staveniska, kde je pravidelný pohyb vozidiel, budú mať vhodný pevný povrch a budú udržiavané čisté, bez výskytu uvoľneného povrchového materiálu,

- aby sa minimalizovali emisie prachu, prepravné pásy budú vybavené bočnicami proti vetru a miesta prechodov a miesta vyprázdňovania násypníkov budú uzavreté. Všetky dopravníky prepravujúce materiál, u ktorých je predpoklad tvorby prachu budú úplne uzavreté a vybavené zariadením na čistenie pásov,

- cement a iné podobné jemnozrnné materiály dodávané voľne ložené budú skladované v uzavretých silách vybavených výstražným indikátorom vysokej hladiny materiálu. Výstražné indikátory vysokej hladiny materiálu budú navzájom spojené s plniacim zariadením, takže v prípade, že hladina materiálu v plniacom hrdle sa priblíži k stavu preplnenia, spustí sa zvuková výstraha a pneumatická linka vedúca do plniacej cisterny sa uzavrie,

- všetky odvzdušňovacie otvory na cementových silách budú vybavené vhodným textilným filtrom s buď otrasovým alebo pulzačným vzduchovým čistiacim zariadením. Plocha textilných filtrov bude stanovená použitím koeficientu vzduch-textília (rýchlosť filtrovania) 0,01 – 0,03 m/s,

- vážiace plniace hrdlá budú odvetrané do vhodného filtra,

- aby sa zabezpečilo adekvátne zachytávanie prachu pri ďalšom plnení, po vypustení cementu do sila sa vaky filtra v zachytávači prachu v cementovom sile musia dôkladne otriasť,

- zabezpečenie vhodného zariadenia na zabránenie tvorby prachu vrátane postrekovačov,

- za účelom obmedzenia tvorby prachu víreného vetrom sa plochy na rekultiváciu, vrátane konečného zhutnenia, dokončia čo najskôr, v súlade s normami pre vykonávanie prác,

- Zhotoviteľ bude kropiť všetky komunikácie na území Staveniska, na úsekoch kde prebiehajú stavebné práce, minimálne dvakrát denne a častejšie, ak to bude vyžadovať obmedzenie prašnosti ku spokojnosti Stavebného dozoru,

- za účelom zabezpečenia súladu s ochrannými požiadavkami týkajúcimi sa znečistenia ovzdušia, Zhotoviteľ skontroluje všetko zariadenie a mechanizmy na Stavenisku min. raz za týždeň a vykoná všetky potrebné nápravy resp. opravy;

- Zhotoviteľ zabezpečí, aby všetky vozidlá boli riadne očistené (karosérie a pneumatiky očistené od piesku a blata) pred opustením priestorov Staveniska. Zhotoviteľ zabezpečí, aby žiadna voda alebo odpad pochádzajúce z takýchto čistení, neboli umiestňované mimo Staveniska;

- aby sa zabránilo padaniu resp. odfúknutiu odpadu resp. materiálu z vozidla/vozidiel, Zhotoviteľ zabezpečí, aby všetky nákladné vozidlá využívané na prepravu materiálu z a na Stavenisko boli prikryté nepremokavou plachtovinou alebo iným prijateľným druhom prikrývky (ktorá bude riadne upevnená);

Zhotoviteľ zabezpečí vybudovanie stien všade tam, kde by silné vetry mohli spôsobiť odfúknutie prachu resp. sutí. Povinné je dodržanie nasledujúcich doplňujúcich požiadaviek je pri každom spracovaní betónu, drvení a prevádzke obaľovacej súpravy na Stavenisku:

- Zhotoviteľ bude sústavne podnikať opatrenia na zamedzenie nepríjemností spôsobených prachom, ktorý je výsledkom jeho činnosti. Nainštaluje sa kontrolný systém zamorenia ovzdušia, ktorý bude v prevádzke zakaždým, keď je súprava v prevádzke,

- krytý trojstranný ochranný kryt s pružným závesom na prístupovej strane sa zriadi tam, kde sa prašné materiály vypúšťajú do nákladných vozidiel zo systému dopravných pásov na stálom prekladacom mieste. Tento kryt bude vybavený odsávacími ventilátormi a bude odvetraný do vhodného textilného filtrovacieho systému,

- všetky vozidlá s otvorenou ložnou plochou, využívané na prepravu materiálov potenciálne produkujúcich prach, budú mať riadne priliehajúce bočnice a zadné dosky. Materiály, ktoré môžu spôsobiť tvorbu prachu sa nebudú nakladať do väčšej výšky ako siahajú bočnice a zadné dosky a prikryjú sa čistou nepremokavou plachtou v dobrom stave. Plachta bude riadne upevnená a hrany bočníc a zadných dosák bude presahovať min. o 300 milimetrov,

- aby sa minimalizovali akékoľvek emisie prachu, Zhotoviteľ bude často čistiť a kropiť plochy kde sa nachádza výrobňa cementovej zmesi a drvička a priestory nachádzajúce sa v ich susedstve. Výroba suchých zmesí sa bude realizovať v úplne uzavretom priestore s odsávaním do vhodných textilných filtrov,

### 3.11.3 Zmiernenie vplyvu stavebnej činnosti na pozemné komunikácie

Zhotoviteľ bude vykonávať svoju stavebnú činnosť tak, aby minimalizoval ich vplyv na pozemné komunikácie v rámci a okolo staveniska.

Zaťaženie všetkých nákladných vozidiel využívaných pre prepravu materiálov a zariadení neprekročí zákonné obmedzenia stanovené Ministerstvom dopravy, výstavby, regionálneho rozvoja SR.

Preprava materiálu a zariadenia bude vykonávaná v súlade s platnou legislatívou.

### 3.11.4 Náklady na zabezpečenie ochrany životného prostredia

Má sa za to, že všetky náklady spojené s uvedenými opatreniami na ochranu životného prostredia sú zahrnuté v Navrhovanej zmluvnej cene Zhotoviteľa. Všetky prístroje a zariadenia na kontrolu životného prostredia obstarané Zhotoviteľom zostanú jeho majetkom a budú odstránené po ukončení Zmluvy.

## 3.12 Ochrana prírody a krajiny

Požiadavky na ochranu prírody a krajiny sú predovšetkým definované v zákone č. 543/2002 Z.z. o ochrane prírody a krajiny v znení neskorších predpisov. Pokiaľ sa výstavba bude vykonávať v území, kde platí zvýšená ochrana prírody, požaduje sa, aby sa výkopové práce vykonávali ručne z dôvodu, aby ťažké mechanizmy nemohli zdevastovať životné prostredie a aby pri terénnych prácach nedošlo ku znečisteniu povrchových a podzemných vôd látkami škodiacimi vodám z používaných mechanizmov. Zhotoviteľ v územiach so zvýšenou ochranou životného prostredia zabezpečí dôsledné dodržiavanie obvodu Staveniska. **Pri prácach nemôže dôjsť k poškodeniu chránených stromov a chránených biotopov v blízkosti stavby.** V prípade výrubu drevín rastúcich mimo lesa postupovať podľa platných právnych predpisov.

## 3.13 Ochrana poľnohospodárskej pôdy

Všeobecné ustanovenia o ochrane poľnohospodárskej pôdy (PP) sú zakotvené v zákone č 220/2004 Z.z. o ochrane a využívaní poľnohospodárskej pôdy v znení neskorších predpisov a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.

Odnímanie PP treba zosúladiť tak, aby sa jej odňatie uskutočnilo len v nevyhnutných prípadoch a v odôvodnenom rozsahu a po zbere úrody. Prípadne poškodenú priľahlú PP treba uviesť do pôvodného stavu na náklady Zhotoviteľa. Vykonať skrývku humusového horizontu PP odnímaných natrvalo a zabezpečiť ich hospodárne a účelné využitie na základe bilancie skrývky humusového horizontu a právoplatných rozhodnutí o vyňatí poľnohospodárskej pôdy.

## 3.14 Ochrana vôd

Zhotoviteľ bude konať v súlade s účinnými všeobecne záväznými právnymi predpismi, pokiaľ súvisia s ochranou vôd.

V zmysle vodného zákona 364/2004 Z.z o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) a vyhlášky MŽP SR 458/2005, ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru zabezpečí Zhotoviteľ výkon odborného technicko – bezpečnostného dohľadu.

## 3.15 Ochrana ovzdušia

Ochranu ovzdušia zabezpečuje zákon č. 478/2002 Z.z. o ochrane ovzdušia v znení neskorších predpisov, ktorým sa dopĺňa zákon č. 401/1998 Z.z. o poplatkoch za znečisťovanie ovzdušia v znení neskorších predpisov (zákon o ovzduší).

Projektová dokumentácia musí byť odsúhlasená príslušným úradom. Zhotoviteľ je povinný dodržať všetky podmienky stanovené v uvedenom vyjadrení. V prípade zmien v PD, najmä zmien v zdrojoch znečistenia, zmenená PD musí byť znovu odsúhlasená príslušným úradom.

## 3.16 Nakladanie s odpadmi

Z hľadiska nakladania s odpadmi je potrebné riadiť sa ustanovením zákona NR SR č. 79/2015 Z.z. o odpadoch, ďalej Vyhláškou MŽP SR č. 365/2015 Z.z. ktorou sa ustanovuje katalóg odpadov v znení vyhlášky č. MŽP SR 320/2017 Z.z. Je treba vziať do úvahy aj Všeobecné záväzné nariadenie o nakladaní s komunálnym odpadom a ostatným odpadom. Toto nariadenie je vydávané v jednotlivých regiónoch a vyhláškou MŽP SR č. 366/2015 Z. z. o evidenčnej povinnosti a ohlasovacej povinnosti v znení neskorších predpisov.

Evidencia odpadov bude vedená podľa vyhlášky MŽP SR č. 371/2015 Z.z. **ktorou sa vykonávajú niektoré ustanovenia zákona o odpadoch** zákona o odpadoch v znení neskorších predpisov. Za zatriedenie, evidenciu a odvoz odpadu bude zodpovedný Zhotoviteľ. Jednotlivé odpady budú zhromažďované oddelene podľa druhov na príslušných miestach alebo v príslušných zhromažďovacích prostriedkoch a budú odvážané a zneškodňované oprávnenými osobami.

Zhotoviteľ je povinný recyklovať všetok použiteľný odpad, len ostatný prebytočný materiál (odpad) bude uložený mimo Staveniska na autorizovaných skládkach, a to v súlade s platnou slovenskou legislatívou o nakladaní s odpadmi, najmä so zákonom NR SR č. 79/2015 Z.z. o odpadoch a o zmene niektorých zákonov v znení neskorších predpisov a vyhláškou MŽP SR č. 365/2015 Z.z. ktorou sa ustanovuje katalóg odpadov v znení vyhlášky č. MŽP SR 320/2017 Z.z . Uvedené nemá vplyv na povinnosť Zhotoviteľa dodržiavať povinnosti vyplývajúce z metodických príručiek Ministerstva životného prostredia SR a Ministerstva dopravy SR uvedených nižšie v tomto bode Požiadaviek objednávateľa.

Zhotoviteľ si určí skládku podľa vlastného uváženia. Ponuková cena za odvoz a uskladnenie zeminy/sute v rámci jednotlivých stavebných objektov bude pevná a nebude ju možné meniť v závislosti na vzdialenosti skládky od Staveniska.

K preberaciemu konaniu každej časti Diela Zhotoviteľ predloží orgánu štátnej správy odpadového hospodárstva doklady s uvedením množstiev vzniknutého odpadu a zákonný spôsob jeho zhodnotenia, resp. zneškodnenia.

Poplatky za uloženie odpadov sa riadia zákonom NR SR č. 329/2018 Z.z. o poplatkoch za uloženie odpadov, v znení neskorších predpisov.

**Navrhovaná zmluvná cena bude zahŕňať všetky poplatky za naloženie, odvoz a uloženie odpadov na skládkach odpadov alebo náklady na iné nakladanie a manipuláciu s odpadmi v súlade s účinnými všeobecne záväznými právnymi predpismi.**

Zemina určená na spätný zásyp bude dopravovaná a skladovaná na medziskládkach podľa POV jednotlivých stavebných objektov vypracovaného Zhotoviteľom.

Riadené skládky pre uloženie prebytočnej zeminy, sute a ostatného odpadu si uchádzač/Zhotoviteľ zaistí sám.

V prípade, že Zhotoviteľ bude narábať s čistiarenským kalom alebo dnovými sedimentmi, bude sa riadiť Vyhláškou MP SR č. 188/2003 Z.z. o aplikácií čistiarenského kalu a dnových sedimentov do pôdy v znení neskorších predpisov, ktorou sa ustanovujú podrobnosti o obsahu projektu a podrobnosti postupu vyhotovenia potvrdenia o dávke a aplikácii čistiarenského kalu a dnových sedimentov do poľnohospodárskej pôdy alebo lesnej pôdy.

Z dôvodu ochrany prostredia Zhotoviteľ je povinný pri demolačných prácach zamedziť vzniku nadmernej prašnosti napr. nasýtením prašných miest v priestore určenom k demolácii vodou, eventuálne vytvorením vodnej clony, a pod.

**Zhotoviteľ zabezpečí aby najmenej 70% (hmotnosti) stavebného odpadu a odpadu z demolácií, vyprodukovaného počas realizácie stavby alebo demolácie, neznečisteného škodlivinami, bolo pripravených na opätovné použitie, recykláciu a ďalšie zhodnotenie materiálu a to vrátane činnosti spätného zasypávania, pri ktorých sa využije odpad ako náhrada za iné materiály. Zhotoviteľ pred zabudovaním recyklovaného stavebného odpadu predloží certifikát o jeho vhodnosti na zabudovanie do konkrétnej časti diela.**

**V prípade nedosiahnutia cieľa bude Zhotoviteľ povinný zabezpečiť prípravu na opätovné použitie, recykláciu a zhodnotenie stavebného odpadu a odpadu z demolácie, vrátane zasypávacích prác. Zhotoviteľ a/alebo spoločnosť oprávnená na nakladanie s odpadmi – zberová spoločnosť - riadne preukáže dosiahnutie cieľa a to hmotnosťou odpadu, ktorý bol recyklovaný/pripravený na recykláciu/zhodnotený a to napr. vážnym lístkom a dátumom odovzdania.**

Zhotoviteľ je povinný rešpektovať a dodržiavať Požiadavky spojené s princípom „výrazne nenarušiť“ Ministerstva dopravy SR počas zhotovenia diela zhotoviteľom, v zmysle ktorého žiadny projekt podporený z prostriedkov mechanizmu nemôže výrazne narušiť žiaden z environmentálnych cieľov uvedených v čl. 17 Európskeho parlamentu A Rady (EÚ) 2020/852 o vytvorení rámca na uľahčenie udržateľných investícií a o zmene nariadenia (EÚ) 2019/2088 (tzv. nariadenie o taxonómii) (Ú. V. EÚ L 198, 22.6.2020, s. 13 – 43). Požiadavky sú dostupné na <https://www.mindop.sk/uploads/Plán%20obnovy/Obnova%20budov/Pr%C3%ADloha%20č.%203.1%20-%204%20Metodická%20pr%C3%ADručka%20-%20budovy%20v%20Pláne%20obnovy%20SIPOO.pdf>

Zhotoviteľ je povinný dodržiavať Metodickú príručku k výstavbe a obnove budov Ministerstva životného prostredia SR, kde sú definované a sprehľadnené záväzné požiadavky pre investície spojené s výstavbou alebo obnovou budov v Pláne obnovy a poskytnuté usmernenia, ktoré popisujú akým spôsobom je nutné alebo možné požiadavky plniť. Metodická príručka obsahuje prehľad informácií a usmernení potrebných k plneniu požiadaviek v zmysle nariadenia o mechanizme, vykonávacieho rozhodnutia Rady a požiadaviek definovaných v Pláne obnovy. Metodická príručka je dostupná na <https://www.minzp.sk/files/poo/poloniny/priloha-c-5-metodicka-prirucka-k-vystavbe-obnove-budov.pdf>

V zmysle predmetnej metodickej príručky Ministerstva životného prostredia SR je Zhotoviteľ povinný splniť POŽIADAVKY SPOJENÉ S PRINCÍPOM „VYRAZNE NENARUŠIŤ“ (DO NO SIGNIFICANT HARM – DNSH) uvedených v Článku 5 tejto príručky a taktiež v zmysle Požiadaviek spojené s princípom „výrazne nenarušiť“ Ministerstva dopravy SR a to najmä, nie však výlučne splniť podmienku postupovať v súlade s Programom predchádzania vzniku odpadu SR, Protokolom EÚ o nakladaní s odpadom zo stavieb a demolácií a zákonom č. 372/2021 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

## 3.17 Ochrana pred hlukom a vibráciami

Podľa zákona č. 355/2007 Z.z. o ochrane, podpore a rozvoji verejného zdravia a o zmene zákonov v znení neskorších predpisov je Zhotoviteľ povinný zabezpečiť, aby počas výstavby Diela expozícia obyvateľov a ich prostredia hlukom alebo vibráciami bola čo najnižšia a neprekročila prípustné hodnoty pre deň, večer a noc ustanovené vykonávacím predpisom - vyhláškou MZ SR č. 549/2007 Z.z. podrobnosti o prípustných hodnotách hluku, infrazvuku a vibrácií v znení neskorších predpisov v znení vyhlášky MZ SR č. 237/2009 Z.z. zmena podrobnosti i prípustných hodnotách hluku v znení neskorších prepisov.

V prípade sťažnosti (podnetov) obyvateľov na hluk alebo vibrácie prenášané podložím do obytných budov, Zhotoviteľ na vlastné náklady zabezpečí operatívny monitoring hluku alebo vibrácií (meranie imisií hluku alebo veľkosti vibrácií) vrátane posúdenia súladu výsledkov merania s prípustnými hodnotami určujúcich veličín hluku alebo vibrácií v životnom prostredí.

Počas výstavby sa bude postupovať podľa vyhlášky MZ SR č. 549/2007 Z.z., ktorou sa ustanovujú podrobnosti o prístupných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí. V zmysle tejto vyhlášky je vonkajšie prostredie chráneným vonkajším priestorom pred obvodovými stenami bytových budov, kde sa hluk hodnotí vo vzdialenosti 1,5 m +- 0,5 m od steny a vo výške 1,5 m +- 0,2 m nad podlahou príslušného podlažia. Určujúcou veličinou hluku pri hodnotení vo vonkajšom prostredí je ekvivalentná hladina A zvuku. Jeho prístupná hodnota počas dňa (6:00 až 18:00) a počas večera (18:00 až 22:00) 50dB. V Zmysle tejto vyhlášky sa pri hodnotení hluku zo stavebnej činnosti znižuje posudzovaná hodnota v pracovných dňoch od 7:00 do 21:00 a v sobotu od 8:00 do 13:00 o 10 dB, čo znamená, že prístupná hodnota pre stavebné práce je v týchto hodinách 60dB. Vzhľadom na fakt, že hlučné práce neprebiehajú nepretržite, stavebný stroj mení svoju orientáciu k fasáde a práce sa realizujú s prestávkami, nepredpokladá sa prekročenie ekvivalentnej hladiny A zvuku 60 dB.

## 3.18 Výrub zelene a náhradná výsadba

Dokumentácia pre výrub zelene a náhradnú výsadbu je  súčasťou dokumentácie DUR2.

## 3.19 Požiarna bezpečnosť stavieb

Ochrana pred požiarmi je definovaná zákonom č. 314/2001 Z.z. o ochrane pred požiarmi v znení neskorších predpisov a vyhláškou MV SR č. 121/2002 Z.z. o požiarnej prevencii. Najvýznamnejšou vyhláškou na úseku ochrany pred požiarmi vo väzbe na navrhovanie a uskutočňovanie stavieb je Vyhláška Ministerstva vnútra SR 94/2004 Z.z, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb. Na túto vyhlášku nadväzuje STN 920201 časť 1 až 4, kde sú ustanovené základné požiadavky na riešenie protipožiarnej bezpečnosti stavieb.

Ďalšie normy týkajúce sa požiarnej bezpečnosti stavieb sú STN 92 0202-1.

Požiadavky na zabezpečenie Zásobovania vodou na hasenie požiarov stanovuje STN 92 0400

## 3.20 Ochrana zdravia a bezpečnosť pri práci

Ochrana zdravia a bezpečnosti pri práci sa bude vykonávať v súlade so Zmluvou (podčlánok 4.8 Bezpečnostné postupy a 6.7 Ochrana zdravia a bezpečnosť pri práci Zmluvných podmienok) a v súlade s Právnymi predpismi.

Zhotoviteľ, v zmysle Zmluvných podmienok (podčlánku 6.7 Ochrana zdravia a bezpečnosť pri práci), zabezpečí vypracovanie „Plánu bezpečnosti a ochrany zdravia pri práci“ s náležitosťami a v rozsahu podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na Stavenisko v znení neskorších predpisov.

Objednávateľ je povinný začatie Prác oznámiť Inšpektorátu práce a v zmysle uvedeného nariadenia je povinný menovať koordinátora projektovej dokumentácie a koordinátora bezpečnosti.

Pre práce, ktoré sa budú vykonávať za plnej prevádzky v súlade so Zmluvou (podčlánok 6.7 Ochrana zdravia a bezpečnosť pri práci), a podľa § 18 zákona č. 124/2006 Z. z. o bezpečnosti a ochrane zdravia pri práci a o zmene niektorých zákonov v znení neskorších predpisov, vypracuje návrh "Dohody o vytvorení podmienok BOZP na spoločnom pracovisku", ktorá sa po jej odsúhlasení Objednávateľom stane prílohou Zmluvy.

Pred začatím akejkoľvek rizikovej činnosti je Zhotoviteľ povinný predložiť Bezpečnostné/Metodické prehlásenie na schválenie koordinátorovi bezpečnosti a Stavebnému dozoru. Práce môžu začať iba po obdržaní písomného súhlasu koordinátora bezpečnosti.

Všetci zamestnanci musia byť pred začatím prác preukázateľným spôsobom oboznámení v súlade § 7 zákona č. 124/2006 Z. z. o bezpečnosti a ochrane zdravia pri práci a o zmene niektorých zákonov v znení neskorších predpisov a pri výkone prác musia byť pod adekvátnym dozorom.

Zhotoviteľ zabezpečí v súlade s platnými bezpečnostnými predpismi ochranné pomôcky pre Personál Objednávateľa v počte maximálne 20 osôb (prilby, plášte, zimné bundy, čižmy s pevnou špičkou). Ochranné pomôcky budú označené logom Objednávateľa.

Celé Stavenisko a  vybavenie Staveniska musí byť vhodné pre vykonávanú činnosť a pred začatím prác musí byť riadne skontrolované tak Zhotoviteľom, (koordinátorom bezpečnosti – viď nižšie) ako aj Stavebným dozorom.

Koordinátor bezpečnosti a autorizovaný bezpečnostný technik zhotoviteľa zabezpečuje koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci na celej stavbe (v prípade skupiny podľa písomnej dohody v skupine predloženej Stavebnému dozoru) bez ohľadu, či sa na danom Stavenisku nachádza hlavný Zhotoviteľ alebo Subdodávateľ kontrahovaný v rámci tejto Zmluvy hlavným Zhotoviteľom.

Koordinátor bezpečnosti Objednávateľa sa bude pravidelne zúčastňovať kontrolných dní, kde bude informovať o výsledkoch pravidelnej pochôdzky na Stavenisku. O tejto činnosti bude viesť samostatný denník, ktorý bude súčasťou dokumentácie Zhotoviteľa.

Zhotoviteľ poskytne Stavebnému dozoru podrobné písomné informácie o každej nehode bez zbytočného odkladu. O každej nehode sa napíše interný zápis, ktorý podpíše Stavebný dozor, Zhotoviteľ a koordinátor bezpečnosti a založí sa do spisov Stavebného dozoru. Pri úrazoch Zhotoviteľ postupuje v súlade s § 17 zákona č.124/2006 Z. z., okamžite informuje Inšpektorát práce ak sa jedná o závažný pracovný úraz a políciu ak sa jedná o podozrenie so spáchania trestného činu. Ak si to závažnosť zranení vyžaduje okamžite privolá zložky záchranného systému. Na stavbe/stavenisku budú zo strany Objednávateľa vykonávané neohlásené mimoriadne kontroly dodržiavania BOZP, bez predošlého informovania zhotoviteľa.

Stavebný dozor a koordinátor bezpečnosti môže požiadať Zhotoviteľa o vylúčenia zo Staveniska ktorúkoľvek osobu zamestnanú na výkone prác, ak správanie tejto osoby všeobecne ohrozuje zdravie a bezpečnosť ostatných osôb alebo životné prostredie, napr. ak je osoba pod vplyvom alkoholu alebo omamných látok.

Do žiadnej časti Staveniska, ktorá je označená nápisom „Zakázaný vstup“ sa nesmie vstupovať bez „Pracovného povolenia“. Miesta, na ktorých sa nachádzajú aktívne a funkčné strojnotechnologické, elektrotechnické alebo chemické zariadenia a všetky prevádzkované kanály/stoky, prielezy a komory budú označené týmto spôsobom. Zhotoviteľ nesmie povoliť vstup do takýchto priestorov žiadnemu zo svojich zamestnancov alebo Subdodávateľov, dokiaľ im na to nebolo vydané povolenie. Ak Zhotoviteľ takéto povolenie požaduje, je povinný to oznámiť Stavebnému dozoru s predstihom 7 dní. Stavebný dozor následne zariadi vydanie povolenia u oprávneného orgánu. Zhotoviteľ si povolenie ponechá po celú dobu platnosti a následne ho vráti Stavebnému dozoru. Dodržiavanie opatrení povolenia nezbavuje Zhotoviteľa jeho povinností vyplývajúcich zo Zmluvy.

Pri riešení úrazov je nutné prijať príslušné opatrenia, okrem iného:

* vybavenie prvej pomoci (obväzový materiál, atď.) osobami vyškolenými na poskytovanie prvej pomoci
* dopravu do najbližšej nemocnice na úrazové / pohotovostné oddelenie
* volať 112 IZS – ak sa jedná o vážny úraz
* volať koordinátora bezpečnosti – zápis a šetrenie úrazu
* volať Inšpektorát práce ak sa jedná o závažný pracovný úraz
* volať políciu – ak sa jedná o podozrenie zo spáchania trestného činu (smrteľný úraz a ťažké ublíženie na zdraví)
* volať hasičský zbor (podľa potreby).

Zhotoviteľ zabezpečí potrebné monitorovacie vybavenie požadované na vstup do prostredia s nebezpečným, alebo potenciálne nebezpečným prostredím. Zhotoviteľ musí vykonávať monitoring všetkých prostredí s nebezpečnou alebo potenciálne nebezpečnou atmosférou a viesť o tom záznamy.

Zhotoviteľ musí poskytnúť potrebné vybavenie pre záchranné práce, ktoré musí byť pravidelne kontrolované a udržiavané. Na Stavenisku sa musí viesť záznam o kontrolách tohto vybavenia. Zhotoviteľ musí zabezpečiť, aby dostatočný počet jeho zamestnancov bol plne vyškolený na používanie dýchacích prístrojov a o záchranárskych technikách.

# Organizačné zabezpečenie Staveniska

## 4.1 Všeobecne

Organizačné zabezpečenie Staveniska z hľadiska ochrany a zdravia pri práci sa riadi nariadením vlády SR č. 387/2006 o požiadavkách na bezpečnostné a zdravotné označenie pri práci v znení neskorších predpisov a vyhláškou č. 147/2013 Z.z. v znení neskorších predpisov.

Stavenisko po vytýčení jeho hraníc treba riadne oplotiť. Výška plotu v zastavanom území musí byť min. 1,8 m. Líniové stavby a stavby, kde sa vykonávajú krátkodobé práce sa ohradzujú dvojtyčovým zábradlím do výšky 1,1 m alebo iným spôsobom schváleným Stavebným dozorom. Čelo oplotenia zasahujúceho do verejných komunikácií musí byť za podmienok zníženej viditeľnosti a v noci osvetlené výstražným červeným svetlom a potom každých 50 m.

Zhotoviteľ bude pravidelne kontrolovať a udržiavať celé oplotenie a ohradenie Staveniska, vrátane brán a okamžite opraví všetky poruchy. Na dočasne oplotené Stavenisko zabezpečí podľa potreby prístup jednotlivým vlastníkom priľahlých pozemkov.

Dočasné oplotenie všetkých stavebných, prístupových a skladovacích plôch Staveniska vybuduje Zhotoviteľ stavby pred začatím prác na príslušných plochách. Súčasne Zhotoviteľ zaistí bezpečnosť na Stavenisku po celú dobu vykonávania prác. Zhotoviteľ stavby taktiež zabezpečí, že toto dočasné oplotenie spĺňa požiadavky všetkých zdravotných a bezpečnostných predpisov, ktoré sú platné v Slovenskej republike, obzvlášť s ohľadom na bezpečnosť všetkých osôb na Stavenisku.

Podrobné riešenie dočasného oplotenia a ohradenia plôch Staveniska, bude dohodnuté so Stavebným dozorom najmenej 7 dní pred použitím plôch.

Mimo zastavaného územia Stavenisko nemusí byť oplotené alebo ohradené len v prípade, ak je vzdialené od verejnej komunikácie aspoň 30 m. Oplotenie nemusí byť zriadené ani v prípade, ak sa dohodol s vlastníkmi alebo užívateľmi pozemku iný vhodný spôsob zabezpečenia, pokiaľ nie je v týchto Požiadavkách Objednávateľa alebo v súvisiacej legislatíve uvedené inak.

Oplotenie staveniska bude zosúladené s dočasným oplotením biotopov.

Práce na cestných komunikáciách sa môžu vykonávať len na základe schváleného projektu organizácie dopravy a dopravného značenia a právoplatného povolenia na zvláštne užívanie komunikácií.

Ak stavebný pozemok zasahuje do ochranného pásma, musia sa dodržať podmienky a požiadavky ustanovené osobitnými predpismi pre príslušné ochranné pásmo. Ak stavebný pozemok zasahuje do ochranných pásiem vzájomne sa prekrývajúcich, musí stavba spĺňať podmienky všetkých dotknutých pásiem.

Na nezastavanej ploche stavebného pozemku sa musí zachovať a chrániť zeleň pred poškodením s výnimkou prípadov ustanovených osobitným predpisom (Zákon č. 543/2002 Z.z. o ochrane prírody a krajiny v znení neskorších predpisov).

Umiestnenie kancelárií Zhotoviteľa, zariadenia Staveniska, dielní a skladov bude schválené Stavebným dozorom. Zhotoviteľ zabezpečí oplotenie vlastných priestorov, vrátane uzamykateľnej brány a zabezpečí strážnu službu na vlastné náklady.

Zhotoviteľ je ďalej povinný zariadenie Staveniska a materiál skladovaný na ňom riadne poistiť v zmysle článku 18 Zmluvných podmienok poistnú zmluvu predložiť na vedomie SD pred začatím prác.

Zhotoviteľ je zodpovedný za riadne udržiavanie Staveniska a prechodných pracovísk a za odstránenie všetkého odpadu a iného prebytočného materiálu v súlade so zákonom o odpadoch. Každý deň na záver stavebných prác sa odstránia všetky nečistoty, štrk a ďalší cudzorodý materiál zo všetkých ulíc a ciest, ktoré boli počas prác používané. Očistenie bude zahŕňať aj umývanie vodou, mechanické kartáčovanie a v prípade potreby použitie manuálnej práce tak, aby bolo dosiahnutý požadovaný štandard v zmysle platných predpisov Slovenskej republiky a nariadení Stavebného dozoru.

Preberací protokol na žiadnu časť Diela nebude vydaný dovtedy, pokiaľ Zhotoviteľ neodstráni všetky strojné zariadenia, príslušenstvo, prevádzky a odpadový materiál zo Staveniska a pokiaľ Stavenisko nebude uvedené do pôvodného stavu.

## 4.2 Organizácia dopravy

Tam, kde z dôvodu Prác vznikne potreba dočasného uzatvorenia úseku existujúcej cestnej komunikácie, chodníka alebo dôjde k obmedzeniu premávky alebo uzávierky, Zhotoviteľ zabezpečí a bude udržiavať obchádzku predmetného úseku v súlade so schváleným Projektom organizácie dopravy (POD) cestným správnym orgánom. Za vypracovanie a schválenie POD je zodpovedný Zhotoviteľ.

Zhotoviteľ je v zmysle podčlánku 1.13 Zmluvných podmienok zodpovedný za vybavenie povolenia k zvláštnemu užívaniu komunikácií v súlade s cestným zákonom a so súvisiacimi predpismi. Zhotoviteľ je taktiež zodpovedný za osadenie, udržiavanie a odstránenie dočasného dopravného značenia, vrátane zabezpečenia riadenia premávky svetelnou signalizáciou, vrátane vybavenia potrebných povolení.

Práce vyššie uvedené budú v súlade s vykonávacími vyhláškami zákona NR SR č. č. 725/2004 Z.z. o prevádzke vozidiel v premávke na pozemných komunikáciách v znení neskorších predpisov a ďalšími platnými predpismi a legislatívou. Dopravné značky (druh, vyhotovenie) budú v súlade s príslušnou STN a budú mať celoreflexnú úpravu, resp. podľa požiadaviek POD.

Zhotoviteľ je ďalej zodpovedný za udržiavanie všetkých spevnených povrchov v čistom stave v súlade s účinnými všeobecne záväznými právnymi predpismi.

Na cestných komunikáciách nie je dovolené skladovať žiadny prebytočný alebo iný materiál. Všetky vchody do budov a vjazdy na nehnuteľnosti budú počas výkopových prác premostené kovovými platňami min. hr. 25 mm s dostatočnou nosnosťou. Aspoň jeden chodník bude vždy voľný.

Zhotoviteľ ďalej dodrží príslušné články cestného zákona č. 135/1961 Zb. o pozemných komunikáciách v znení neskorších predpisov a príslušné STN, najmä STN 01 8020/Z1+Z2.

Označenie značiek v teréne bude v súlade s STN 01 8020/Z1+Z2. Značky inštalovať bezprostredne pred začatím prác a aktualizovať v súlade s postupom prác. Po skončení prác ich ihneď zrušiť. Použiť značky v reflexnej úprave v základnom rozmere a na stĺpikoch červeno-bielej farby. Trvalé značenie v rozpore s dočasným zakryť.

Dopravné značenie nenahrádza bezpečnostné zariadenie (zábradlie). V prípade potreby pri prekopávkach na zabezpečenie prechodu chodcov osadiť ľahké premostenia a dodržať min. voľnú šírku 0,9 m, resp. usmernenie chodcov. Ťažké premostenie v min. šírke 3,5 m.

Uzávierky a prekážky budú označené v súlade s účinnými všeobecne záväznými právnymi predpismi a požiadavkami príslušných orgánov a úradov.

## 4.3 Spolupráca medzi Zhotoviteľmi stavieb

Zhotoviteľ bez nárokov na úhradu prípadných naviac nákladov bude spolupracovať a koordinovať svoje práce s ostatnými Zhotoviteľmi Objednávateľa zamestnanými na Stavenisku alebo v jeho blízkom okolí zo súvisiacich stavieb a do jedného mesiaca po začatí prác na súvisiacich stavbách (práce ostatných Zhotoviteľov Objednávateľa) uzatvorí s nimi zmluvu o koordinácii a spolupráci. Uvedenú zmluvu je povinný predložiť Stavebnému dozoru na vyjadrenie/odsúhlasenie.

Ďalší zhotovitelia Objednávateľa na Stavenisku alebo v jeho blízkom okolí, o ktorých prítomnosť na stavenisku predpokladá verejný obstarávateľ v čase vyhlásenia súťaže sú zhotovitelia stavebných objektov Materská škola, Parkovací dom a Objekt patológie.

# Zariadenie Staveniska a Zariadenie Zhotoviteľa

## 5.1 Zariadenie Staveniska

Zhotoviteľ do 28 dní od podpisu Zmluvy vypracuje Projekt zariadenia Staveniska, ktorý bude obsahovať situačný plán, v ktorom bude vyznačená poloha, rozsah (plocha) a usporiadanie všetkých dočasných budov a zariadení vrátane zabezpečovacieho oplotenia, vstupnej a výstupnej brány, kanalizačných a vodovodných potrubí a systémov, vedení dodávky elektrickej energie a prístupových a Staveniskových komunikácií a ostatné náležitosti pre vydanie stavebného povolenia (pokiaľ treba).

V návrhu Projektu zariadenia Staveniska bude Zhotoviteľ rešpektovať aj vyjadrenia a povolenia dotknutých príslušných úradov, orgánov a správcov.

Projekt bude obsahovať aj predpokladaný termín dodávky všetkého stavebného vybavenia a zariadení, ako aj príchod personálu Zhotoviteľa a jeho Subdodávateľov.

Zhotoviteľ v rámci Navrhovanej zmluvnej ceny je povinný:

* vybaviť potrebné stavebné povolenia a ďalšie doklady, potrebné na vybudovanie, prevádzku a zrušenie zariadenia Staveniska
* zabezpečiť 2 miestnosti pre Personál Objednávateľa s plochou min. po 20 m2 a jedna miestnosť s plochou min. 10m2, vrátane pripojenia na internet, telefón a napojenia na inžinierske siete, jej vykurovania, údržby a upratovania, vrátane prípadnej úhrady nájomného a všetkých nákladov spojených s užívaním miestnosti (prevádzka telekomunikačných zariadení, vodné a stočné, kúrenie a elektrická energia a pod.), vrátane kancelárskeho nábytku - 2 stoly, 2 stoličky a skrine do 2 kancelárii, do jednej z nich kancelárie rokovací stôl pre 6 osôb so stoličkami. Tretia miestnosť s plochou min. 10m2 bude slúžiť ako archív dokumentácie a bude vybavená regálmi.
* zabezpečiť rokovaciu miestnosť, vybavenú minimálne šiestimi stolmi a stoličkami (15 ks), vrátane jej vykurovania a klimatizácie, údržby a upratovania.
* rokovacia miestnosť je počas doby výstavby majetkom Zhotoviteľa.
* zabezpečiť 3 parkovacie miesta v tesnej blízkosti kancelárskych miestnosti a to pre každú miestnosť samostatne s prípadnou úhradou poplatkov za parkovacie miesta.
* Zabezpečiť Prezentačný objekt v zmysle článku 6.6. Zväzku 3.
* Zhotoviteľ zabezpečí aktualizácie základných výkresov a aktuálnych fotografií zo stavby, z ktorých bude zrejmý postup stavebných prác. Podklady predkladá Objednávateľovi prostredníctvom Stavebného dozoru raz mesačne
* ďalšie, resp. doplňujúce Požiadavky Objednávateľa súvisiace s poskytovaním informovanosti verejnosti, s prezentačnými a komunikačnými aktivitami je Zhotoviteľ povinný poskytnúť a zabezpečiť aj v súlade s článkom 6. Zabezpečenie informovanosti verejnosti tejto časti Zväzku 3.
* miestnosti pre Personál Objednávateľa, rokovacia miestnosť a prezentačná miestnosť budú k dispozícii jej užívateľom 14 dní po prvom odovzdaní staveniska a 12 mesiacov po doručení posledného preberacieho protokolu o odovzdaní a prevzatí Diela
* uvedené sa týka aj prevádzky a priebežného dodávania v požadovanom rozsahu, resp. nefunkčnosti a nezabezpečenia servisu
* v rámci zariadenia Staveniska vybudovať cestné laboratórium, ktoré bude obsahovať prístrojové a personálne vybavenie, tak aby bolo možné odskúšať materiály a zmesi, ktoré sa budú zabudovávať do jednotlivých objektov stavby, s právom prístupu Objednávateľa vrátane umožnenia vykonávania skúšok Objednávateľom stavby. Zhotoviteľ umožní Stavebnému dozoru a poverenému pracovníkovi laboratória Objednávateľa vykonať kontrolné a iné skúšky vo svojom laboratóriu a prístrojmi či vybavením Zhotoviteľa.

## 5.2 Zariadenie Zhotoviteľa

Všetko Zariadenie Zhotoviteľa sa po jeho dopravení na Stavenisko bude považovať za zariadenie a vybavenie určené výhradne na účely výstavby a dokončenie Diela a Zhotoviteľ ho nemôže bez povolenia Stavebného dozoru, či už ako celok alebo niektorú jeho súčasť, premiestniť zo stavby na iné miesto.

Zhotoviteľ zodpovedá za ochranu Staveniska a zariadenia Staveniska, ako aj všetkých dodávok, materiálu, zariadení a všetkých jestvujúcich alebo dokončených zariadení, proti vandalom alebo iným neoprávneným osobám.

Objednávateľ nezodpovedá za stratu, resp. poškodenie Zariadenia Zhotoviteľa alebo ostatného vybavenia poskytnutého Zhotoviteľom, Subdodávateľom alebo dodávateľom.

Zhotoviteľ zabezpečí vybudovanie a údržbu vhodných vjazdových a výjazdových komunikácií v priestore objektov všetkých dočasných zariadení.

Okolo všetkých dočasných zariadení sa postaví bezpečnostný plot z pletiva. Oplotenie bude min. 1,8 metra vysoké a bude vybavené uzamykateľnými bránami na každom mieste vjazdu a výjazdu.

Vchody do všetkých budov budú vybavené vhodným vonkajším osvetlením. Všetky hygienické zariadenia budú napojené na vhodný kanalizačný systém.

Počas vykonávania stavebných prác bude Zhotoviteľ udržiavať všetky dočasné zariadenia vhodným spôsobom ku spokojnosti Stavebného dozoru.

Zhotoviteľ zabezpečí na vlastné náklady vyhovujúcu rekonštrukciu v prípade zásahu do akýchkoľvek vedení inžinierskych sietí (vodovod, elektrické vedenia, kanalizácia a pod), ktoré prechádzajú cez miesto ktoréhokoľvek provizórneho zariadenia. Rekonštrukcia bude realizovaná k spokojnosti dotyčného majiteľa nehnuteľnosti, resp. zainteresovaného subjektu a k spokojnosti Stavebného dozoru.

Všetky úkony súvisiace s vyčistením, resp. odstránením porastov musia byť vykonané k spokojnosti Stavebného dozoru pred uložením materiálu v ktoromkoľvek mieste. Výšková kóta všetkých dočasných zariadení musí byť min. 20 cm nad výškou priľahlého existujúceho terénu. Povrch musí mať adekvátny sklon, aby bol umožnený adekvátny odtok zrážkových vôd.

Všetky budovy, dočasné zariadenia a ostatné zariadenia, povinnosti, využívané pri realizácii stavebného Diela budú po dokončení prác, resp. podľa ďalších pokynov Stavebného dozoru odstránené a dotknuté územie bude podľa potreby riadne vyčistené a upravené.

## 5.3 Stroje a strojné zariadenia

Používať sa môžu len stroje a zariadenia, ktoré svojou konštrukciou, zhotovením a technickým stavom zodpovedajú všetkým predpisom bezpečnosti práce. Stroje sa môžu používať iba na účely, na ktoré boli vyrobené a sú technicky spôsobilé.

Použitie strojov a zariadení  musí byť v súlade s pokynmi na obsluhu a údržbu, ktoré spolu s prevádzkovým denníkom musia byť vždy uložené na určenom mieste.

Stroje a zariadenia môže obsluhovať len pracovník starší ako 18 rokov s príslušnou odbornou spôsobilosťou. Obsluha strojov a zariadení musí byť najmenej 1x za 2 roky ak osobitný predpis neustanovuje inak poučená a preskúšaná z predpisov bezpečnosti práce. Každý stroj obsluhuje len 1 pracovník, ak to nie je určené inak.

## 5.4 Zásobovanie vodou

Všetky náklady na vodu, potrebnú pre zabezpečenie činnosti technických zariadení, prevádzok, budov a prístrojového vybavenia, obmedzenie resp. ochranu proti prašnosti, usadzovanie zeminy pre zásyp resp. akékoľvek iné použitie potrebné pre riadne ukončenie stavebných prác, sa budú považovať za zahrnuté v Navrhovanej zmluvnej cene Zhotoviteľa. Zhotoviteľ nie je oprávnený si nárokovať žiadne náklady na spotrebovanú, resp. požadovanú vodu.

Tam, kde je to možné, bude dodávka vody do detašovaného pracoviska Stavebného dozoru zabezpečená pripojením na miestny vodovod, resp. jej dodávku Zhotoviteľ zabezpečí najvhodnejším spôsobom. Miesto napojenia na areálový vodovod a spôsob merania spotreby vody Zhotoviteľ prerokuje zo správcom siete.

V lokalitách, kde nie je vybudovaná vodovodná prípojka, Zhotoviteľ zabezpečí dostatočné množstvo fľaškovej pitnej vody z prijateľného zdroja pre všetkých svojich zamestnancov, ako aj pre zamestnancov Objednávateľa a Stavebného dozoru.

## 5.5 Dodávka elektrickej energie

Všetky náklady súvisiace so spotrebou elektrickej energie, zabezpečením pripojenia/odpojenia, dodávky, príslušného technického vybavenia a zariadení potrebných pre realizáciu výstavby sa budú považovať za zahrnuté do Navrhovanej zmluvnej ceny predloženej Zhotoviteľom.

V prípade nedostatku dodávanej elektrickej energie, resp. nemožnosti pripojenia na existujúce vedenia elektrického prúdu, Zhotoviteľ zabezpečí na vlastné náklady náhradné zdroje energie (generátory) s dostatočnou kapacitou.

Zhotoviteľ zabezpečí dodávku celkovej potreby elektrickej energie pre účely prevádzky jeho budov, zariadení a technického vybavenia ako aj pre akýkoľvek iný účel vrátane klimatizácie a osvetlenia budov a dodávku energie pre zariadenia Objednávateľa a Stavebného dozoru.

Za účelom ochrany stavby a zabezpečenia vhodných pracovných podmienok, Zhotoviteľ zabezpečí provizórne osvetlenie všetkých budov. Osvetlenie bude ponechané v prevádzke až do prevzatia stavby Objednávateľom.

Vchody do všetkých budov budú vybavené vhodným vonkajším osvetlením.

Zhotoviteľ zabezpečí dodávku a inštaláciu prípojok a rozvodu elektrickej energie pomocou stavebných sieťových rozvodov napojených na prenosné skriňové rozvádzače takým spôsobom, aby pripojenie bolo umožnené v požadovaných miestach.

## 5.6 Telekomunikačné prostriedky

Zhotoviteľ je zodpovedný za vybavenie a zabezpečenie požadovaných telefónnych prípojok (vrátane možnosti pripojenia na internet) pre zariadenie Staveniska a bude znášať všetky náklady spojené s vybavovaním, pripojením/odpojením, prevádzkou a údržbou všetkých požadovaných telefónnych liniek vrátane možnosti pripojenia na internet.

## 5.7 Sociálne a hygienické zariadenia

Šatne a umyvárne budú umiestnené v priestoroch zariadenia Staveniska. Budú dimenzované na maximálny počet pracovníkov v robotníckych profesiách.

Stravovanie a ubytovanie pre jeho zamestnancov zaistí Zhotoviteľ podľa potreby v zariadeniach na trase stavby alebo ich bude riešiť individuálne.

Pre potreby všetkých robotníkov pracujúcich na stavbe, ako aj pre ostatných pracovníkov vykonávajúcich práce resp. poskytujúcich služby súvisiace so stavbou, zabezpečí Zhotoviteľ na Stavenisku provizórne hygienické zariadenia. Hygienické zariadenia budú mať primeranú kapacitu, po dobu výstavby budú riadne udržiavané a pred zrakmi verejnosti budú ukryté v najvyššej možnej praktickej miere. V prípade, že budú použité toalety s chemickým spracovaním splaškov, minimálne jeden taký záchod bude poskytnutý pre každých 20 ľudí. Zhotoviteľ zabezpečí používanie takýchto hygienických zariadení všetkými pracovníkmi na Stavenisku.

## 5.8 Vypratanie zariadenia Staveniska

Po dokončení Diela Zhotoviteľ odstráni zo Staveniska všetko jeho Zariadenie a vybavenie poskytnuté ním, resp. ktorýmkoľvek jeho Subdodávateľom alebo dodávateľom. Všetky budovy, dočasné zariadenia a ostatné zariadenia využívané pri realizácii stavebného Diela budú po dokončení prác, resp. podľa ďalších pokynov Stavebného dozoru, odstránené a dotknuté územie bude podľa potreby riadne vyčistené a upravené.

# Zabezpečenie informovanosti verejnosti

Zhotoviteľ je povinný pre informovanie verejnosti pri komunikačných a prezentačných aktivitách zabezpečiť požadované prostriedky uvedené v tejto kapitole.

## 6.1 Informovanie verejnosti – Základné povinnosti Zhotoviteľa stavby:

6.1.1. Všetky komunikačné aktivity s laickou, odbornou vernosťou, médiami a inými tretími osobami (verejné zhromaždenia s obyvateľstvom, prezentácie pred mestským, resp. obecným zastupiteľstvom a podobne) zabezpečuje výhradne Objednávateľ.

6.1.2. Zhotoviteľ musí byť na požiadanie Objednávateľa súčinný pri prezentačných aktivitách, pri obhliadkach a prezentáciách stavby a pri organizovaní verejných hromadných informačných stretnutiach s obyvateľmi a dotknutých obcí.

6.1.3. Zhotoviteľ zabezpečí pre Objednávateľa priebežné a v predstihu operatívne informácie pre kontinuálnu možnosť informovania o pripravovaných uzávierkach komunikácií a z toho vyplývajúcich obmedzeniach, obchádzkových trasách a usmerneniach pre obyvateľov, resp. o iných obmedzeniach, ktoré majú vplyv na život obyvateľov v okolí stavby.

6.1.4. Zhotoviteľ stavby umožní prístup na stavbu pre externé prostredie za účasti Objednávateľa, umožní prístup na stavbu zamestnancom organizačnej zložky Objednávateľa zabezpečujúcich informovanosť verejnosti, komunikáciu a public relations, pre výkon ich činností.

6.1.5. Všetky uvedené povinnosti je Zhotoviteľ a Stavebný dozor povinný konzultovať s Objednávateľom. Poverený zamestnanec odsúhlasuje všetky komunikačné aktivity (informačné tabule, bulletiny, stretnutie s obyvateľstvom a podobne).

## 6.2 Informačné a pamätné tabule

Zhotoviteľ je povinný vyhotoviť, postaviť a udržiavať potrebný počet informačných tabúľ na základe nižšie uvedeného zoznamu. Informačné tabule budú odolné proti poveternostným vplyvom. Každú tabuľu vždy odsúhlasí Stavebný dozor a Objednávateľ. Zhotoviteľ zabezpečí úradné povolenia na osadenie týchto informačných tabúľ. Tabule budú vizuálne spracované podľa korporátneho dizajn manuálu, ktorý Objednávateľ poskytne Zhotoviteľovi najneskôr ku dňu uzavretia Zmluvy.

Zoznam pre informačné tabule - stavba:

**6.2.1. Informačná tabuľa EÚ** – Dve tabule osadené na začiatku a konci stavebného úseku. Musí byť zabezpečená dostatočná viditeľnosť oboch tabúľ. K schváleniu tabúľ je potrebné priložiť vizuálne zobrazenie umiestenie tabúľ. Použije sa v prípade financovania z prostriedkov EÚ.

**6.2.2. Informačná tabuľa stavby v obci** – Tabule umiestnené vo všetkých obciach, ktorých katastrálnym územím stavba prechádza. Budú osadené na verejne dostupnom mieste v obci.

**6.2.3. Pamätná tabuľa EÚ** – Po ukončení prác, najneskôr do 3 mesiacov, Zhotoviteľ informačné tabule 1. a 2. v odseku 6.2 odstráni a osadí jednu trvalú pamätnú tabuľu EÚ. Miesto osadenia určí Objednávateľ.

Zhotoviteľ je povinný zobraziť emblém EÚ a s cieľom zviditeľniť mechanizmus podľa nariadenia o mechanizme ako zdroj prostriedkov nasledovne:

* zobrazenie komplexnej informácie vrátane emblému EÚ s nápisom „Financované Európskou úniou NextGenerationEU“ a loga Plánu obnovy spolu s názvom opatrenia,
* dodržanie pravidla, aby pri zobrazení v spojení s iným logom bol emblém Európskej únie zobrazený minimálne tak zreteľne a viditeľne ako ostatné logá. Emblém musí zostať zreteľný a samostatný a nemožno ho upraviť pridaním ďalších vizuálnych prvkov, značiek alebo textu. Okrem emblému sa na zvýraznenie podpory EÚ nesmie použiť žiadna iná vizuálna identita alebo logo, okrem loga plánu obnovy, ktoré je potrebné umiestniť vedľa emblému EÚ <https://www.planobnovy.sk/realizacia/dokumenty/>.

**6.2.4. Tabuľa identifikácie stavby** – Zhotoviteľ je zodpovedný za umiestnenie potrebného počtu informačných tabúľ podľa §43i, odsek 3b zákona č.50/76 zb. o územnom plánovaní a stavebnom poriadku (stavebný zákon) v znení neskorších predpisov.

## 6.3 Propagačný bulletin STAVBY

Zhotoviteľ je povinný vyhotoviť, postaviť a udržiavať potrebný počet informačných tabúľ na základe nižšie uvedeného zoznamu. Informačné tabule budú odolné proti poveternostným vplyvom. Každú tabuľu vždy odsúhlasí Stavebný dozor a Objednávateľ. Zhotoviteľ zabezpečí úradné povolenia na osadenie týchto informačných tabúľ. Tabule budú vizuálne spracované podľa korporátneho dizajn manuálu, ktorý Objednávateľ poskytne Zhotoviteľovi najneskôr ku dňu uzavretia Zmluvy.

Zoznam pre informačné tabule - zhotoviteľ:

**6.3.1. Tabuľa - stavbu realizuje** – Dve tabule osadené na začiatku a konci stavebného úseku. Musí byť zabezpečená dostatočná viditeľnosť oboch tabúľ. Osádzajú sa vždy za tabuľou číslo 1 v odseku 6.2.

**6.3.2. Tabuľa - stavbu otvárame** – 30 dní pred ukončení prác a stanovení termínu otvorenia stavby Zhotoviteľ informačné tabule v bode 1. odseku 6.3 nahradí za tabule s informáciou o termíne otvorenia stavby.

## 6.4 informačný bulletin stavby

Zhotoviteľ zabezpečí výrobu propagačného bulletinu stavby v tlačenej forme a v elektronickom formáte (\*.pdf). Propagačný bulletin bude vizuálne spracovaný podľa korporátneho dizajn manuálu,ktorý Objednávateľ poskytne Zhotoviteľovi najneskôr ku dňu uzavretia Zmluvy.

Návrh propagačného bulletinu predloží Zhotoviteľ Objednávateľovi najneskôr 60 dní po dátume začatia prác.

Po schválení návrhu zabezpečí Zhotoviteľ tlač v počte 250 kusov, ktoré sa budú priebežne dopĺňať a budú umiestnené v prezentačnom objekte. Vzorka 10 kusov a elektronická forma bude doručená príslušnej organizačnej zložke Objednávateľa.

**6.5 FOTO A VIDEO DOKUMENTÁCIA STAVBY**

Zhotoviteľ zabezpečí a Objednávateľovi doručí foto dokumentáciu stavby a jej základných objektov a to na mesačnej báze počas celého trvania kontraktu. Foto dokumentácia bude doručovaná v obrázkovom HQ formáte (\*.jpg).

Zhotoviteľ zabezpečí a Objednávateľovi doručí video dokumentáciu (časozberné snímky, letecké snímanie) stavby a jej základných objektov a to na kvartálnej báze počas celého trvania kontraktu. Video dokumentácia bude doručovaná vo forme čistej suroviny ako aj spracovaného spotu a doručovaná v HD video formáte (\*.avi).

## 6.6 PREZENTAČNÝ OBJEKT

Pri informačnej a prezentačnej činnosti priamo na stavbe je potrebné zo strany Zhotoviteľa stavby zabezpečiť prezentačný objekt pre ohlásené skupiny v rozsahu do 45 návštevníkov. Prezentačný objekt bude slúžiť na poskytovanie základných informácii o stavbe, na organizovanie kontrolných dní stavby, stretnutí a exkurzií. Prezentačný objekt zriaďuje a materiálne vybavuje Zhotoviteľ ako súčasť zariadenia staveniska.

Zhotoviteľ zabezpečí do prezentačného objektu:

**6.6.1. Tlačený obrazový materiál** vo forme ortofotomapy so zakreslením stavby, prehľadný harmonogram výstavby, výkresy, fotodokumentáciu a pod. Zhotoviteľ zabezpečí pravidelnú aktualizáciu výkresov a fotografií zo stavby, z ktorých bude zrejmý postup stavebných prác. Podklady Zhotoviteľ predkladá Objednávateľovi prostredníctvom Stavebného dozoru (resp. Hlavného inžiniera stavby) raz mesačne.

**6.6.2. Technické vybavenie** na prezentačné účely:

- 1x Projektor, plátno a univerzálny závesný systém pre projektor

- 1x LED TV 40“ s USB vstupom

**6.6.3. Vyhradené miesto pre umiestnenie loga** Objednávateľa a loga Zhotoviteľa.

**6.6.4. Fyzický model areálu nemocnice**

Zhotoviteľ v lehote do 4 mesiacov od účinnosti zmluvy dodá 3 kusy presných fyzických modelov areálu nemocnice s navrhovanými objektami na prezentačné účely investičného zámeru. Model bude spracovaný pomocou presnej CNC technológie v mierke 1:400 so zapracovaným osvetlením.

## 6.7 INÉ

Zhotoviteľ zabezpečí v súlade s platnými bezpečnostnými predpismi pre obhliadky a prezentáciu stavby a jej pracovísk na stavbe ochranné pomôcky (prilby, plášte, gumené čižmy, a prenosné dorozumievacie zariadenia - mikrofón s vysielaním a slúchadlové prijímače). Ochranné pomôcky (prilby a plášte) budú označené logom Objednávateľa.

Zhotoviteľ zabezpečí dopravné prostriedky pre odvoz organizovaných a dohodnutých skupín návštevníkov na stavbu a po stavbe v zmysle požiadaviek Objednávateľa.

Všetky uvedené povinnosti v kapitole 6. je Zhotoviteľ a Stavebný dozor povinný nechať si odsúhlasiť **príslušnou organizačnou zložkou Objednávateľa.**

Všetky formy podkladov a realizovaných výstupov sú v zmysle autorských práv majetkom Objednávateľa.

**Prezentačný objekt zriaďuje a materiálne vybavuje Zhotoviteľ ako súčasť zariadenia staveniska. Všetky náklady si zahrnie Zhotoviteľ do ceny zariadenie staveniska v zmysle článku týchto Požiadaviek Objednávateľa.**

# Ďalšie časti súťažných podkladov a ekvivalentnosť

Zhotoviteľ realizuje predmet zákazky za podmienok špecifikovaných v zväzku 2 OBCHODNÉ PODMIENKY týchto súťažných podkladov.

Neoddeliteľnou súčasťou zväzku 3. POŽIADAVKY OBJEDNÁVATEĽA súťažných podkladov sú dokumenty zverejnené v samostatných súboroch – prílohách k súťažným podkladom.

**Pokiaľ sú v súťažných podkladoch, v technických správach, vo Výkresoch/Projektovej dokumentácii alebo v inej dokumentácii poskytnutej verejným obstarávateľom uvedené konkrétne výrobky alebo konkrétny výrobca atď. podľa ustanovenia § 42 ods. 3 zákona o verejnom obstarávaní, sú uvedené len ako referenčné a uchádzač môže ponúknuť popísané výrobky/zariadenia alebo ekvivalentné výrobky/zariadenia.**